
FORTALE 


Denne  Bog  gør  ikke  Fordring  paa  at  bringe  noget  nyt  hverken 
i kunstnerisk  eller  videnskabelig  Henseende.  Kun  i Valget 
og  Behandlingen  af  Stoffet  tilstræber  den  Originalitet.  Jeg  har 
altid  fundet  de  gængse  Kunsthistorier  ulæselige,  fordi  de  mere 
ligner  Kataloger  over  Kunstværker  end  Haandbøger,  der  skal 
lette  Kunsttilegnelsen.  Jeg  søger  da  i Modsætning  hertil  min 
Styrke  i Begrænsningen.  Skønt  min  Bog  omfatter  et  langt  og 
utroligt  rigt  Tidsrum  af  den  græske  Kunsts  Historie,  er  Antallet 
af  Værker,  der  behandles,  ikke  stort,  men  der  vindes  derved  Tid 
til  en  mere  indgaaende  Drøftelse,  end  hvor  alt  skal  nævnes,  og 
det  bliver  muligt,  hvad  jeg  anser  for  det  vigtigste,  at  afbilde  alle 
de  behandlede  Værker,  at  bringe  Tekst  og  Billeder  i fuldkommen 
Harmoni.  Det  er  en  Selvfølge,  at  jeg  ikke  derfor  har  beskreven 
hvert  Værk  udtømmende.  Jeg  har  søgt  gennem  faa  Figurer  at 
paavise  de  vigtigste  Fremskridt  paa  et  eller  andet  Omraade,  og 
man  vil  snart  opdage,  at  hvert  Kapitel  saa  at  sige  har  sin  Ten- 
dens, eller  at  jeg  f.  Eks.  benytter  den  borghesiske  Fægter  til  at 
gøre  opmærksom  paa  anatomiske  Detaljer,  som  jeg  ellers  ikke 
gaar  nærmere  ind  paa.  Den  Ensidighed  paa  det  enkelte  Punkt, 
der  herved  kan  fremkomme,  bliver,  haaber  jeg,  opvejet  ved  Af- 
vekslingen i Værket  som  Helhed. 

Bogen  er  bygget  over  Foredrag,  jeg  i Tidens  Løb  har  holdt  i 
Folkeuniversitetsforeningerne  i Købstæder  og  paa  Landet  og  i 
Afstøbningssamlingen  i København,  og  disse  Foredrag  var  tildels 
beregnede  paa  Folk,  der  mødte  uden  alle  Forudsætninger.  Jeg 
tror  derfor,  at  Bogen  kan  læses  af  enhver,  der  medbringer  lidt 
Lærelyst  og  Arbejdsvilje,  og  at  den  vil  kunne  anvendes  til  Un- 
dervisning i Oldtidens  Kunsthistorie  i vore  Skoler  og  Højskoler. 
De  givne  Kammer  vil  jo  let  kunne  udvides  — baade  af  Læser 


og  Lærer  — ved  Hjælp  af  Fotografier  eller  Billedværker.  Jeg  kan 
f.  Eks.  anbefale  Springers  Handbuch  der  Kunstgeschichte.  I.  7de 
Udg.  ved  Michaélis.  Leipzig  1904.  De,  der  har  Tid  og  Lejlighed 
til  at  besøge  vort  Kunstmusæum,  vil  have  et  fortrinligt  Hjælpe- 
middel i Francis  Becketts  Katalog  over  den  kgl.  Afstøbningssam- 
ling. Desværre  har  jeg  ikke  kunnet  benytte  Niels  Skovgaards 
geniale  Rekonstruktion  af  Yestgavlen  af  Zeustemplet  i Olympia, 
men  maa  nøjes  med  at  henvise  til  det  lille  Hefte:  Apollogavl- 
gruppen,  i hvilket  han  har  offentliggjort  sine  Resultater. 

Kun  en  lille  Buket  har  jeg  plukket  i den  græske  Kunsts  Have, 
og  det  siger  sig  selv,  at  jeg  paa  min  Vej  er  gaaet  forbi  mange 
skønne  og  fine  Blomster,  der  lige  saa  vel  fortjente  at  medtages. 
Jeg  haaber  ikke,  at  Indtrykket  af  græsk  Kunst  er  bleven  fattigere, 
fordi  der  er  brugt  færre  Værker  til  at  skildre  Udviklingen.  Der 
gives  to  Billeder  af  Johannes  Døberens  Prædiken,  som  jeg  i 
denne  Sammenhæng  maa  tænke  paa.  Det  ene  er  af  Ghirlandajo, 
der  har  tegnet  Tilhørerne  Hoved  ved  Hoved  uden  at  give  os  Ind- 
trykket af  mere  end  et  ret  begrænset  Antal.  Andrea  del  Sarto 
har  malet  det  andet,  og  han  drager  med  faa  Skikkelser  Øjne  og 
Fantasi  langt  ud  i Rummet,  hvor  talløse  Skarer  anes.  Hvis  noget 
lignende  ikke  er  lykkedes  her,  ligger  Fejlen  hos  mig,  ikke  i den 
anvendte  Metode. 

København,  April  1905. 

Frederik  Poulsen. 

OLYMPIASKULPTURERNE 


Grækerne  hører  som  vi  til  den  store  ariske  eller  indoeuropæiske 
Folkeæt  og  var  de  første  af  Ætten,  der  naaede  en  rig  og  selv- 
stændig Kultur.  De  blev  Bannerførere  paa  næsten  alle  Aandslivets  og 
Kunstens  Omraader,  fra  dem  hidrører  de  bedste  Elementer  i den 
europæiske  Udvikling.  Saaledes  karakteriserer  Historieskriveren  Thu- 
kydid  Athenæerne,  det  græske  Folks  ypperste  Blomst:  »Hurtige  til  at 
tænke  og  til  at  sætte  i Værk,  hvad  de  tænker.  Dristige  langt  ud  over 
Evne  og  ved  godt  Haab  under  Farerne.  Vante  til  at  færdes  i fremmede 
Omgivelser.  Naar  de  besejrer  deres  Fjender,  forfølger  de  Sejren  videst, 
naar  de  besejres,  taber  de  Modet  sidst.  De  er  de  eneste,  hos  hvem  Haa- 
bet  og  Besiddelsen  af  det,  de  har  i Tanken,  er  et  og  det  samme.  De 
slaar  sig  aldrig  til  Ro  med  de  Goder,  de  har,  for  denne  Higens  Skyld,  og 
Arbejdet  er  dem  en  Fest.  De  kan  hverken  selv  forholde  sig  rolige  el- 
ler lade  andre  i Ro.«  Alt  dette  kender  vi  igen,  det  er  netop  de  Egen- 
skaber, der  betinger  det  unge  Europas  Sejrsgang  over  Verden.  Det 
græske  Folk  er  som  den  græske  Kultur  Kød  af  vort  Kød  og  Blod  af 
vort  Blod. 

Det  er  Hovedaarsagen  til,  at  man  har  indrømmet  græsk  Kultur- 
historie Hædersrangen  indenfor  Oldtidsforskningen.  Men  den  græske 
Historie  byder  tillige  paa  den  Fordel,  at  vi  i den  har  en  afsluttet 
Kulturperiode  for  os,  saa  at  vi  kan  forfølge  Udviklingen  fra  det  tid- 
ligste Gry  til  Kulturens  klare  Dagslys  og  derfra  til  Senaften  og  Nat, 
en  Udvikling  der  omspænder  et  Tidsrum  af  omtrent  1500  Aar,  hele 
første  Aartusinde  før  Kristus,  naar  vi  begynder  med  de  homeriske 
Digte,  og  Halvdelen  af  Aartusindet  derefter.  Og  vil  man  gøre  sig  et 
Begreb  om  den  græske  Verdens  Omfang,  maa  man  betænke,  at  det 
ny  Testamente  er  skrevet  paa  Græsk  trods  Kristendommens  jødiske 
Oprindelse,  at  Paulus  og  Kirkefædrene  var  stærkt  paavirkede  af  græsk 
Aand,  og  at  Græsken  under  hele  den  romerske  Kejsertid  og  delvis 

allerede  før  ikke  blot  var  Litteraturens  og  Salonei'nes  Sprog,  men 
ogsaa  Handelsproget  næsten  overalt  i Middelhavslandene.  Og  nu  efter 
de  sidste  30  Aars  Udgravninger  ved  vi,  at  der  var  et  Forspil  til  det 
græske  Kulturdrama,  at  Kulturen,  Kunsten  og  Industrien  stod  højt  al- 
lerede i andet  Aartusinde  f.  Kr.  paa  Kreta  »med  de  hundrede  Byer« 
og  paa  mange  Steder  af  det  græske  Fastland.  Det  er  denne  Kultur, 
man  har  vænnet  sig  til  at  kalde  den  mykeniske,  fordi  de  første  be- 
tydelige Fund  gjordes  i Mykenai  i Peloponnes.  Helt  op  i tredie  Aar- 
tusinde rækker  vor  Viden  om  Kulturlag  og  Bebyggelser  af  Hellas  og 
Øerne. 

Men  af  hele  dette  Spand  af  Aar  er  der  et  Tidsrum,  der  almindeligt 
anerkendes  som  den  græske  Kulturs  Stortid,  det  halvandet  Hundred 
Aar  lange,  der  ligger  mellem  480  og  330  f.  Kr.,  mellem  Perserkrigene 
og  Alexander  den  Store.  Da  fremstod  de  store  Skikkelser  i Digtning 
og  Videnskab,  hvis  Navn  har  lyst  gennem  Tiderne,  Tragikerne  Aisky- 
los,  Sofokles  og  Euripides,  Filosofferne  Sokrates,  Platon  og  Aristoteles, 
Historieskriverne  Herodot  og  Thukydides  og  Taleren  Demosthenes. 

Det  var  ogsaa  Kunstens  Blomstringstid,  Bygnings-  og  Billedkunstens. 
Dermed  skal  ikke  være  sagt,  at  ikke  ogsaa  Fortiden  havde  frembragt 
beundringsværdige  Kunstværker,  eller  at  der  efter  Periodens  Slutning 
indtraadte  en  Dødtid  i den  kunstneriske  Skaben.  Men  disse  Tiders 
Kunsthistorie  er  vanskeligere  at  fortælle,  den  nærmeste  Fortids,  den 
saakaldte  arkaiske  (d.  e.  gamle)  Tids,  fordi  nye  Fund  slet  ikke  viden- 
skabeligt er  gennemarbejdede  og  ordnede,  den  senere,  hellenistiske 
Tids,  fordi  Kunstskolerne  da  bliver  vanskeligere  at  skelne  paa  Grund 
af  mangelfuld  litterær  Overlevering,  samtidigt  med  at  Kunstens  Til- 
nærmelse til  Naturen  gør  de  stilistiske  Kendemærker  mindre  sikre 
og  iøjnespringende. 

Vi  kender,  især  fra  Historikeren  Herodot  og  Tragediedigteren  Ai- 
skylos,  den  aandelige  Løftning,  der  efter  Perserkrigene  gik  hen  over 
Hellas,  da  Xerxes  Overmagt  var  knust,  og  »Hellas’  Frihedsdag  randt 
op.«  Den  virkede  som  en  frugtbar  Regn,  der  gav  Grøde  i Digtning  og 
Tænkning.  En  ny  Nationalfølelse  groede  op,  ja  næsten  en  ny  Religion. 
Tidligere  havde  hver  By  følt  sig  som  det,  den  var,  en  Stat  for  sig, 
havde  kun  tænkt  paa  at  bevare  denne  Selvstændighed  og  holdt  sine 
Tanker  og  Interesser  indenfor  Bymarkens  Grænser.  Det  var  en  Søn- 
dringens Tid,  og  Grækerne  kom  i Oldtiden  aldrig  helt  ud  over  den 
smaalige  Partikularisme.  Men  efter  Perserkrigene  fik  dog  Navnet 
Hellenere  en  Klang,  det  aldrig  før  havde  haft,  efter  at  de  alle  havde 
kæmpet  Side  om  Side  for  den  samme  Frihed,  de  samme  fælles  Kul- 

turgoder.  Datidens  store  Aander  stræbte  at  hæve  Sindene  op  til  na- 
tional og  religiøs  Samfølelse.  Naturligvis  kom  disse  nye  og  friske 
Strømninger  ogsaa  Bygnings-  og  Billedkunsten  tilgode.  Men  en  anden, 
mere  udvortes  Omstændighed  betød  dog  for  disse  Kunstarter  uendeligt 
meget  mere.  Før  Perserkrigene  havde  hvert  Landskab,  der  overhove- 
det betød  noget,  haft  sin  egen  Kunstskole  med  egne,  indgroede  Tradi- 
tioner. Indbyrdes  Paavirkning  var  selvfølgelig  langtfra  udelukket,  men 
hvor  højt  man  holdt  de  lokale  Traditioner  i Ære,  ses  bedst  deraf,  at 
naar  man  byggede  paa  fremmede  Steder,  f.  Eks.  ved  de  store  fælleshel- 
leniske  Helligdomme  i Delfi  og  Olympia,  hvor  adskillige  Byer  repræ- 
senteredes ved  Kapeller,  »Skatkamre«  kaldet,  var  ikke  blot  Bygge-  og 
Dekorationsmaaden  den  hjemlige,  men  selv  Materialet  førtes  under- 
tiden møjsommeligt  med  hjemmefra.  Perserkrigene  samlede  det  spredte 
nationalt  og  kunstnerisk.  Taknemmeligheden  mod  Guderne,  der  havde 
reddet  Landet  fra  Undergang,  gav  sig  Udslag  i Stiftelsen  af  nye  Templer 
og  prægtige  Kunstværker  til  deres  Ære,  og  dertil  anvendtes  nu  de 
bedste  Kunstnere,  uanset  Landsmandskabet.  Fra  alle  Kanter  strøm- 
mede de  sammen,  hvor  der  var  Arbejde  og  Ære  i Vente,  blandedes, 
kappedes,  lærte  af  hverandre.  Mange  Steder  laa  som  i Athen  Gudernes 
gamle  Templer  og  Billedstøtter  i Grus,  ødelagte  af  Fjenderne.  Her 
skulde  alt  rejses  fra  nyt,  og  det  blev  saaledes  lettere  at  bryde  med 
Fortiden  og  skabe  det  nye  i ny  Aand. 

Det  blev  de  stærke,  der  sejrede  i denne  kunstneriske  Væddekamp, 
og  de  stærke  var  paa  den  Tid  de  joniske  Kunstnere.  Den  joniske 
Stamme  beboede  en  Strækning  af  Lilleasiens  Vestkyst  og  Øerne  der- 
udforog  havde  mægtige  Handelsbyer  som  Milet,  Efesus  og  Smyrna.  De 
havde  i Aarhundreder  ad  Landvejen  staaet  i Forbindelse  med  de 
orientalske  Riger  i Asien  og  modtaget  Paavirkninger  derfra,  til  Søs 
for  deres  Skibe  paa  Ægypten,  Sicilien,  Syditalien  og  Sydfrankrig,  ja 
gik  endog  op  i Sortehavet  og  op  ad  Sydruslands  Floder,  hvor  de  alle- 
rede paa  Homers  Tid  lærte  de  nordiske,  lyse  Nætter  at  kende.  Overalt 
anlagde  de  Kolonier  og  Stabelpladser,  overalt  saa  og  lærte  de  med  den 
Videbegærlighed,  der  var  Stammens  Særkende.  I den  arkaiske  Tid 
stod  Lilleasien  langt  over  Moderlandet,  der  gik  som  en  Golfstrøm  af 
aandelig  Paavirkning  fra  det  over  Øerne  til  Hellas.  Men  Paavirknin- 
gen  maatte  blive  større,  nu  da  de  joniske  Kunstnere  indkaldtes  og 
spredtes  over  Landet.  Navnlig  Maleren  Polygnot  fra  den  joniske  Ko- 
loni paa  Øen  Thasos  indtog  en  førende  Stilling  i Kunstperioden  fra 
Perserkrigene  til  Fidias,  omtrent  fra  480 — 450  f.  Kr.  Naturligvis  har 
vi  lige  saa  lidt  noget  Værk  af  ham  som  af  de  andre  store  græske 

Malere,  vi  maa  nøjes  med  de  litterære  Beretninger  og  forsøge  om 
muligt  at  eftervise  hans  Indflydelse  ogsaa  i Skulpturen. 

Et  af  de  vigtigste  Samlingssteder  for  kunstnerisk  Skaben  var  Olym- 
pia  i Landskabet  Elis  i Peloponnes.  Her  holdtes  fra  ældgammel  Tid 
hvert  fjerde  Aar  de  olympiske  Lege,  til  hvilke  Grækerne  fra  alle  Egne 
strømmede  sammen  som  Tilskuere  eller  som  Deltagere  i Væddeløb 
og  Sportskampe.  Betingelsen  for  Deltagelse  var  hellenisk  Byrd;  paa 
denne  Plet  har  den  panhelleniske  Fædrelandskærlighed  først  set  Da- 
gens Lys.  Legene  afholdtes  til  Ære  for  Zeus,  Grækernes  øverste  Gud. 
Hvorvidt  han  i Fortiden  havde  Tempel  og  Billedstøtte  her  eller  blot 
dyrkedes  paa  et  aabent  Alter,  der  ogsaa  senere  var  i Brug,  og  som 
var  dannet  ved,  at  Offerdyrenes  Aske  i Aarhundreder  havde  hobet  sig 
op,  ved  vi  ikke.  Men  efter  Perserkrigene  rejstes  der  ham  et  prægtigt 
Tempel,  hidtil  det  største  i Hellas,  der  stod  færdigt  Aar  456  f.  Kr.  Det 
var  bygget  af  Kalksten  fra  Stenbrud  i Nærheden,  men  Tagstenene  og 
alle  Dekorationerne  var  af  Marmor  fra  Øen  Paros.  Arkitekten  var  en 
indfødt  Eleer  ved  Navn  Libon , det  store  Gudebillede  inde  i Templet 
skabtes  af  Athenæeren  Fidias,  over  Tempelgavlens  Spids  stod  en  gyl- 
den Statue  af  Sejersgudinden  Nike,  der  tilligemed  andre  Tagprydelser 
skyldtes  den  joniske  Kunstner  Paionios  fra  Kolonien  Mende  i Thra- 
kien.  Ogsaa  Marmordekorationerne  var,  som  Haandværkermærkerne 
i Tagstenene  viser,  udførte  af  joniske  Stenhuggere.  Saa  mange  Hj ærner 
og  Hænder  var  i Bevægelse  alene  ved  det  ene  Tempel. 

Af  Festpladsen  i Olympia  med  dens  Templer  og  Billedstøtter  har 
vi  en  udførlig  Beskrivelse  af  en  græsk  Forfatter,  Pausanias,  der  i det 
andet  Aarh.  e.  Kr.  gjorde  en  Kejse  rundt  i Grækenland  og  optegnede 
de  enkelte  Landsdeles  Historie,  Sagn  og  mindeværdige  Bygninger  og 
Kunstværker  i et  stort  Værk  paa  10  Bøger.  Denne  Bog  er  for  os,  der 
kun  har  Ruiner  tilbage,  meget  værdifuld,  men  maa  benyttes  for- 
sigtigt, da  han  har  troet  for  meget  paa  Ciceronernes  Krøniker  og  un- 
dertiden kritikløst  afskrevet  ældre  Værker.  For  Olympias  Vedkom- 
mende kan  vi  kontrollere  mange  Enkeltheder,  efter  at  Pladsen  fra 
Midten  af  Halvfjerserne  til  Begyndelsen  af  Firserne  i forrige  Aarh.  er 
bleven  udgravet  af  tyske  Arkæologer.  Ved  denne  Lejlighed  fandtes 
ogsaa  Fundamenterne  og  mange  Søjle-  og  Skulpturrester  af  det  store 
Zeustempel. 

Templet  var  64  Meter  langt,  27  Meter  bredt  og  helt  omgivet  af  Søj- 
ler, 6 paa  hver  Smalside,  13  paa  hver  Langside.  B}fgningsstilen  var 
den  saakaldte  doriske,  som  i Virkeligheden  er  den  oprindelige  fælles- 
helleniske.  Tempel  og  Søjler  er  byggede  paa  et  højt  Fundament  af  tre 

Trin,  Stylobatet.  Fra  dette  hæver  sig  den  doriske  Søjle  umiddelbart, 
uden  Fodstykke.  Søjlen  er  i Reglen  sammensat  af  Blokke,  Søjletrom- 
ler, der  naturligvis  nøje  maa  tilpasses  og  yderligere  forbindes  ved  Jærn- 
bolte  eller  Trætappe  inderst  inde  i Midten.  Søjleskaftet  har  20  Riller, 
de  saakaldte  Kanellurer,  der  i den  doriske  Søjle  støder  sammen  med 
skarpe  Kanter.  Opadtil  aftager  Søjlen  i Sværhed  og  krones  foroven  af 
Søjlehovedet,  Kapitælet.  Dette  bestaar  af 
en  skaalformet  Udvidelse,  som  Grækerne 
for  dens  Lighed  med  Søpindsvinet  kaldte 
Echinus,  og  af  en  flad,  rektangulær  Plade, 

Plinthen  eller  Abakus,  der  ved  sin  Form 
danner  Overgangen  til  Bjælkelaget  over  Søj- 
len. Hen  over  Søjlerækken  ligger  først  den 
store  Hovedbjælke,  Epistylion  eller  Arki- 
traven , hvis  Blokke  rækker  fra  Søjle  til 
Søjle  og  midt  over  Plinthen  støder  sam- 
men. Derover  følger  Frisen,  der  efter  dorisk 
Ordning  bestod  afvekslende  af  Triglyfer, 
flade  Blokke,  tredelte  ved  Indsnit,  og  de 
deri  indfalsede,  firkantede  Marmorplader, 

Metoper.  Under  Frisen  løber  en  smal  Liste, 
der  ved  Triglyferne  er  forsynet  med  de  saa- 
kaldte »Draaber«,  Udvækster  af  Form  som 
Naglehoveder,  et  af  de  interessanteste  Vid- 
nesbyrd om  Overførelse  af  Trækonstruk- 
tionens Former  i Stenarkitekturen.  Over 
Frisen  følger  igen  en  Bjælke  parallel  med 
Arkitraven,  paa  hvilken  baade  de  Stenbjæl- 
ker, der  bærer  Loftet  i Søjlegangen,  og  selve 
Tagspærene  hviler.  Disse  springer  langt  frem  og  danner  med  deres  Be- 
klædning en  beskyttende  Gesims,  Geison.  Langs  denne  løber  Tagrenden 
med  Løvehoveder,  gennem  hvis  Gab  Regnvandet  fra  Taget  strømmer 
ud.  Over  Søjlegangen  var  i Reglen  et  Stenloft  med  Kassetter,  over  selve 
Tempelrummet,  Cella,  anvendtes  derimod  oftest  Træloft.  Taget  var  tegl- 
hængt og  iøvrigt  et  Saddeltag  som  paa  vore  Huse,  men  meget  fladere. 
Over  Gavlspidserne  anbragtes  Figurer  eller  anden  Udsmykning,  de  saa- 
kaldte Akroterier.  I begge  Gavle  dannes  der  tillige  ved  Forbindelsen  af 
de  modstaaende  Tagskæg  ved  en  Gesims  et  trekantet  Gavlfelt,  Tympa- 
non, der  forekom  Grækerne  at  ligne  en  mægtig  Fugl  med  udspilede  Vin- 
ger og  derfor  af  dem  benævnedes  Ørnen.  Det  smykkedes  med  Statuer, 


Grundplan  af  Zeus-Templet  i 
Olympia. 

forenede  til  Kompositioner,  der  hævede  sig 
som  mægtige  Relieffer  paa  Bagvæggens  pur- 
purrøde Grund.  Den  doriske  Opbygning 
af  Søjler,  Bjælkelag  og  Gavlfelt  anskuelig- 
gøres ved  Portalen  foran  Frue  Kirke, 
men  i det  græske  Tempel  kommer 
Bemalingen  af  de  enkelte  Arkitek- 
turdele til,  f.  Eks.  var  Triglyferne 
altid  malede  blaa.  Selve  Guds- 
huset, Naos_  (latinsk:  Cella), 
var  opført  af  store  Kvadre. 

Gennem  en  Forhal,  Pro 
naos,  hvis  Tag  bæres  af  to 
Søjler,  traadte  man  ind  i 
det  egentlige  Rum,  hvor 
Gudebilledetstod.  Den- 
ne Indretning  med  søj- 
lebaaren  F orhal  og  Ho- 
vedhal er  kendt  alle- 
rede fra  de  mykeniske 
Fyrsteslotte,  saaledes 
at  Gudshuset  natur- 
ligt har  udviklet  sig 
af  Privatboligen.  Den 


første  Ændring  har  vel 


Poseidontemplet  i Pæstum.  Restaureret, 
men  uden  Tag. 


bestaaet  i,  at  man  paa  Gavlen  modsat  Indgangen  tilføjede  en  lignende 
Søjleforhal,  Opistodom,  uden  Døraabning  eller  Adgang  til  Templet, 
altsaa  en  rent  dekorativ  Tilbygning  for  Skønhedens  og  Symmetriens 
Skyld.  Senere  er  Søjlegangen  helt  rundt  om  Templet  kommen  til,  un- 
der hvilken  Borgerne  fra  Torvet  eller  Festpladsen  kunde  søge  Ly. 
Ørnen  og  Søjlehallen  udgør  de  græske  Templers  skønneste  Smykke. 
Grækerne  kaldte  den  sidste  for  Templets  »Vinger«;  den  bar  Bygnin- 
gen som  et  Vingepar,  gav  Luft,  skabte  et  flimrende  Spil  af  Lys  og 
Skygger.  Skønt  den  kun  har  ringe  organisk  Sammenhæng  med  den 
egentlige  Bygnings  Konsti'uktion,  er  Søjlernes  Antal,  i hvert  Fald  paa 
Smalsiden,  fint  betinget  af  de  givne  Forhold.  To  af  Søjlerne  svarer 
nemlig  til  Forhallens  to,  de  følgende  to  maa  til  for  at  dække  Cellens 
fremspringende  Længdemure,  Akterne,  der  danner  Pronaos’  Sider,  og 
de  yderste  to  endeligt  tager  imod  Langsidernes  Søjlerækker.  For  Lang- 
sidernes Vedkommende  hersker  længe  stor  Usikkerhed,  men  i femte 

Aarh.  var  det  dog  Regel  at  have  13  Søjler,  d.  v.  s.  det  dobbelte  af 
Smalsidens  -j-  1.  Zeustemplet  er  sørgeligt  ødelagt,  men  andre  doriske 
Templer,  f.  Eks.  det  arkaiske,  saakaldte  Poseidontempel  i Pæstum 
(Syditalien,  nær  Neapel)  giver  os  en  god  Forestilling  om  det  doriske 
Tempels  simple,  storladne  Skønhed.  Med  sine  gulnede  Søjler  og  Bjælker 
ligger  det  herligt  i et  Krat  af  vilde  Ranker,  og  bag  det  lyser  Havet  som 
en  blaa  Emaljeindfatning  om  en  gul  Topas. 


Saakaldt  Poseidontempel  i Pæstum. 

Metoperne,  Marmorpladerne  der  saa  virkningsfuldt  afbrød  Tri- 
glyferne,  var  ofte  smykkede  med  Relieffer.  Man  havde  naturligvis 
sjældent  Raad  at  dekorere  dem  alle  og  nøjedes  da  med  de  mest  iøjne- 
faldende paa  Templets  For-  og  Bagside.  Saaledes  var  i Zeustemplet 
kun  de  tolv  Metoper  indenfor  Søjlegangen  over  Indgangen  til  Pronaos 
og  Opistodom  reliefsmykkede.  Her  var  Herakles’  tolv  Arbejder  frem- 
stillede i højt  Relief  og  som  sædvanligt  med  Bemaling  af  Figurerne, 
saa  at  Kontrastvirkningen  mellem  Legeme  og  Klædebon  blev  stærkere. 
Kun  fire  er  godt  bevarede.  Bedst  bevaret  er  Atlasmetopen.  Herakles 
skulde  hente  Hesperidernes  gyldne  Æbler  i det  fjærneste  Vesten.  Da 
han  kom  til  Stedet,  hvor  Kæmpen  Atlas  bærer  Himmelhvælvingen 
paa  sine  Skuldre,  fik  han  denne  til  at  paatage  sig  at  hente  Æblerne, 

Herakles  og  Atlas.  Metope  fra  Zeustevnplet  i Olvmpia. 


der  bevogtedes  af  en 
Drage  med  hundredeHo- 
veder,  mod  at  han  selv 
bar  Himlen  saa  længe. 
Da  Atlas  kom  tilbage 
medÆblerne,  havde  han 
ikke  Lyst  igen  at  tage 
Byrden  paa  sig.  Herak- 
les  bad  ham  da  om  blot 
at  bære  saa  længe,  til 
han  selv  fik  lagt  en  Pu- 
de paa  Skulderen.  Atlas 
gik  i Fælden,  men  He- 
rakles  skyndte  sig  afsted 
med  Æblerne.  Af  denne 
List,  der  fortælles  i Fe- 
rekydes’  Æventyrsam- 
ling,  er  der  i Metopens 
Fremstilling  intet  at  se. 
Herakles  bærer  en  dobbelt  Pude  paa  Nakken,  over  hvilken  Himlen 
var  antydet  ved  Bemaling.  Voldsomt  stemmer  han  Armene  imod,  men 
hans  Legeme  er  rankt  trods  Vægten,  ikke  for  intet  er  han  Zeus’  Søn. 
Bag  ham  staar  Gudinden  Athene,  i simpel  Dragt  og  uden  Hjælm  og 
Vaaben,  og  letter  ham  Byrden  med  guddommelig  Haand.  Atlas,  med 
Kongebind  i Haaret  og  spidst  Skæg, 
staar  foran  og  rækker  frivilligt  Æb- 
lerne frem  med  begge  Hænder. 

Det  er  aabenbart  Styrkeprøven, 
der  er  Hovedsagen  i Fremstillin- 
gen, og  som  vi  skal  beundre.  En 
anden  Metope  viser  Herakles  staa- 
enderank  foran  Gudinden  Athene, 
der  sidder  paa  en  Klippe  og  ven- 
der sig  om  imod  ham.  Paa  Skraa 
over  Brystet  bærer  hun  Ægiden, 
men  er  ellers  meget  jordisk  og  lig- 
ner mest  af  alt  en  græsk  Bonde- 
pige baade  i Dragt  og  i den  lige- 
fremme Stilling.  I den  fremstrakte 

De  stymfaliske  Fugle.  Metope  fra  Zeustemplet 

Haand  har  Herakles  holdt  de  ' i oiympia. 

st^unfaliske  Fugle,  som  han  netop  med  Møje  har  fældet,  og  som  han  nu 
med  Stolthed  rækker  sin  Skytsgudinde.  Det  er  Øjeblikket  efter  Kampen, 
ikke  Kampen  selv,  der  er  gengivet.  Det  samme  var  Tilfældet  med  den 
meget  ødelagte  Metope,  der  fremstillede  Overvindelsen  af  den  nemeiske 
Løve.  Herakles  staar  bøjet  med  Foden  støttet  paa  Løven,  han  har 
fældet,  med  Haand  under  Kind,  den  Gestus  der  hos  Grækerne  betegner 
Træthed  eller  sorgfuld  Grublen.  Kun  i denne  Metope  er  han  ung  og 
skægløs,  det  er  aabenbart  første  Arbejde,  og  tunge  Anelser  om  det 
kommende  fylder  hans  Sjæl.  I arkaisk  Tid  vilde  man  have  afbildet 
Kampene  selv  — med  Løven  og  Fuglene.  At  give  et  Stemningsbillede 
efter  Kampen  var  noget  helt  nyt,  et  virkeligt  Gennembrud  i Kunstens 
Historie.  Her  staar  sikkert  Maleren  Polygnot  bagved.  Vi  ved  fra  Pau- 
sanias,  at  han  i Platæa  havde  afbildet  Odysseus  efter  Mordet  paa  Bej- 
lerne, og  i Delfi  var  der  et  mægtigt  Maleri  af  ham,  forestillende  Trojas 
Fald.  Dog  var  det  ikke  Indtagelsen,  Ødelæggelsen,  Myrderiet,  han  gen- 
gav, men  det  langt  rigere  Sceneri  efter  fuldbragt  Erobring,  idet  man 
saa  Grækere  i Færd  med  at  bemande  Skibene  og  stikke  i Søen,  Kvin- 
der i Gruppe,  beundrende  Helenas  Skønhed,  saarede  Trojanere,  Hele- 
nus,  Priamus’  Søn,  siddende  nedsunket  i dyb  Sorg,  fangne,  jamrende 
trojanske  Kvinder,  Andromake  med  sin  lille  Dreng  ved  Brystet  o.  s.  v. 
Saa  smaa  vore  Metoper  er  mod  hine  Mesterværker,  de  afspejler  dog 
den  samme  Aand.  Og  her  som  altid  i græsk  Kunst  er  Maleriet  gaaet 
forud  og  har  givet  Billedhuggerne  Impulser. 

Af  Paionios’  gyldne  Nike  paa  Gavlspidsen  er  naturligvis  intet  til- 
bage, saa  lidt  som  af  andre  Guldfigurer  fra  Oldtiden.  Men  af  en  »Nike 
paa  Søjlen«  af  samme  Kunstner,  som  Pausanias  omtaler,  er  fundet 
betjMelige  Bester  kort  før  Jul  1875.  Sammen  med  Statuen  fandtes  en 
Indskrift,  i hvilken  Paionios  nævner  sig  som  Kunstneren  og  samtidigt 
hævder  sig  Æren  af  at  have  skabt  Templets  Akroterier,  hvormed  sik- 
kert særligt  er  ment  den  af  Pausanias  nævnede  Nike  af  Guld.  Den 
fundne  Nike  er  af  parisk  Marmor.  Af  Hovedet  fandtes  kun  Baghovedet, 
mens  Ansigtet  mangler  helt.  Dog  lykkedes  det  ved  Hjælp  af  de  ejen- 
dommelige Baand,  der  holder  Haaret  sammen,  at  paavise  en  senere 
Kopi  i et  Hoved  fra  en  romersk  Privatsamling,  og  saaledes  kan  vi 
danne  os  en  ret  tydelig  Forestilling  om  hele  Figuren.  Tabet  af  de 
mange  Stykker,  navnlig  af  Vingerne,  er  mindre  smerteligt,  da  Behand- 
lingen af  Enkelthederne,  baade  Marmor-  og  Formbehandlingen,  ikke 
er  fremragende.  Ligeledes  er  Ansigtet  ret  koldt,  med  regelmæssige,  men 
noget  døde  Træk.  Man  forstod  endnu  ikke  at  give  Aasynet  Liv  og 
Udtryk.  Al  Figurens  Skønhed  beror  paa  Bevægelsen  og  paa  den  Geni- 

Paionios’  Nike.  Olympia. 

Vingerne  med  de  menneskelige  Ar- 
me og  lod  Svingfjerene  vokse  ud  af 
dem.  Det  var  fornuftigt  og  stem- 
mende med  Udviklingen  i Dyrever- 
denen, men  kunstnerisk  og  dekora- 
tivt virkede  det  uskønt.  Og  i Kunsten 
gælder  der  andre  Love  for  en  Forms 
Levedygtighed  end  i Livet.  As  syre  r- 
ne  anbragte  Vingerne  paa  deres  Ge- 
niers  Ryg,  og  dette  optog  Grækerne, 
og  vi  fra  dem,  naar  vi  maler  vore 
Engle  med  Vinger  paa  Ryggen.  Figu- 


alitet,  hvormed  det  vanskelige 
Problem  er  løst:  statuarisk  at 
fremstille  en  flyvende  Figur. 

At  fremstille  flyvende  Figurer 
havde  Grækerne  allerede  for- 
maaet  i Aarhundreder.  Ægyp- 
terne og  Assyrerne  havde  gen- 
givet vingede  Menneskeskikkel- 
ser staaende,  men  det  blev  den 
græske  Kunst  forbeholdt  at  af- 
bilde dem  under  Flugten.  Det 
var  sværere,  end  vi  nu  bagefter 
kan  forestille  os.  Alene  det  at 
anbringe  Vingerne  var  en  Van- 
skelighed. Ægypterne  jævnførte 


Nike  fra  Delos.  Athen. 

ren  har  paa  den  Vis  Armene  fri,  og  de  hævede  Vinger  giver  en  ypper- 
lig Baggrund.  Men  Grækerne  tilføjede  Vinger  paa  Fødderne,  paa  Hæ- 
lene, som  vi  kender  det  fra  de  ældste  Vasebilleder  og  fra  Guden  Her- 
mes ogsaa  senere  hen.  Hvorledes  de  fandt  paa  det,  er  ikke  svært  at 
fatte,  idet  Benene  jo  er  Menneskenes  sædvanlige  Bevægelsesredskaber. 
Hvorfor  skulde  de  saa  ikke  ogsaa  være  det  i de  højere  Begioner?  I 
Sammenhæng  hermed  fremstillede  Grækerne  i deres  første  Forsøg 
Flugten  som  Spring  i Luften.  Dette  Springskema  er  ogsaa  anvendt  i 
den  arkaiske  Statue  af  en  vinget 
Nike,  der  er  fundet  paa  Delos  og 
muligt  hidrører  fra  Kunstneren  Ar- 
kermos  fra  Øen  Kios,  der  levede  i 
Begyndelsen  af  sjette  Aarhundrede 
f.  Kr.  Figuren  ser  ud,  som  var  den 
løsnet  fra  et  Relief,  med  Overkrop- 
pen vendt  fremad,  Underkrop  og 
Ben  i Profil.  Den  havde  Vinger 
baade  paa  Hæle  og  Byg,  men  de 
var  rent  dekorative.  Springet  var 
Hovedsagen,  dets  Virkning  forstær- 
kedes ved  at  Kjortelen  af  Vinden 
kastes  tilbage  fra  højre  Ben,  der 
blottes  og,  naar  man  tænker  sig  Fi- 
guren bemalet,  har  staaet  skarpt  mod 
Klædningen.  Hovedvanskeligheden, 
at  hæve  Figuren  op  fra  Jorden,  har 
Kunstneren  løst  ved  at  anvende  det 
flyvende  Klædebon  forneden  til  Støtte 
for  Figuren  og  Nedsættelse  i Fodstykket.  Set  nedefra  har  Figuren 
paa  en  primitiv  Beskuer  gjort  Indtryk  af  at  flyve  med  Benene  frit  ud 
i Luften. 

Denne  gamle  Nike  var  yndet  og  gentages  i Kunstindustrien  i over 
hundrede  Aar.  Men  snart  udviklede  sig  en  anden  Form  for  Flugt- 
fremstilling, den  vi  bedst  kender  fra  Malerier,  med  Figuren  svævende 
vandret  som  en  stor  Fugl  eller  som  en  Svømmer.  Denne  nye  Stilling 
skyldes  den  joniske  Kunst  i sjette  Aarhundrede  og  vidner  om  dens 
friske  Iagttagelsesevne.  Dog  egnede  den  sig  kun  til  Maleri  og  Belief, 
ikke  til  Bundplastiken,  thi  en  Statues  hele  Adel  beror  paa  dens  op- 
rejste Holdning.  Her  maatte  Illusionen  om  Flugt  vækkes  paa  en  an- 
den Maade,  og  det  lykkedes  Paionios  med  sin  Nike  at  overtræffe  de 


Treus  Rekonstruktion  af  Paionios’  Nike. 


Den  græske  Kunst 

dristigste  Forventninger.  Han  stillede  sin  to  Meter  høje  Statue  paa  en 
ni  Meter  høj  Basis  af  trekantede  Blokke,  der  ved  sin  Form  ydede  en 
ringe  Synsflade  og  aftog  i Tykkelse  opadtil.  Saaledes  stod  Figuren 
højt  over  hele  Festpladsens  Statuemylder.  Det  er  en  ung,  kraftig  Kvinde, 
klædt  i en  Underkjortel,  Cliiton,  der  ved  Luftens  Modstand  presses  ind 
mod  Legemet  og  lader  dets  Former  skimtes  bagved.  Dette  var,  i Følge 
Overleveringen,  ligeledes  en  Opfindelse  af  Polygnot  og  er  her  fortrin- 
ligt begrundet.  Chiton  var  malet  mørkeblaa.  Paa  Skulderen  har  en 
Spange  løsnet  sig,  saa  at  Klædningen  er  gieden  ned  og  venstre  Bryst 
blottes.  Ligeledes  træder  det  fremsatte  venstre  Ben  nøgent  ud  af  Chiton, 
i skær  Hvidhed  mod  det  mørke  Klædebon.  Om  Livet  havde  hun  et 
Broncebælte,  og  Hovedets  enkelte  Dele:  Haaret,  Bindene,  der  holder 
det  sammen  under  Flugten,  Øjnene,  Læberne  har  naturligvis  været 
bemalede.  Paa  Ryggen,  højt  oppe  paa  Skuldrene  hæver  sig  de  mægtige 
Vinger,  ikke  Dekorationsvinger,  men  Vinger  der  bærer.  De  var  sand- 
synligvis forgyldte.  Foruden  Chiton  er  hun  tillige  iført  en  stor  Kappe, 
der  svulmer  som  et  Sejl,  og  som  hun  holder  fast  med  begge  Hænder. 
Den  øger  Indtrykket  af  Flugt,  den  giver  os  Tryghed  ved  Skuet,  hun 
styrer  med  den  som  en  Faldskærm,  mens  hun  daler  ned  fra  Himlens 
Rige.  Kappen  er  tillige  statisk  nødvendig,  for  at  holde  Figuren  i Lige- 
vægt, og  den  fæstner  sammen  med  Chiton  Statuen  til  Blokken.  Men 
endnu  en  Bestemmelse  har  den.  Stod  Nike  i mørkeblaat  og  hvidt  der- 
oppe mod  Hellas’  klare  Himmel,  vilde  den  viskes  ud  for  Øjet  til  en 
taaget  Plet.  Derfor  var  Kappen  purpurrød,  og  mod  denne  Baggrund 
toner  Skikkelsen  pragtfuldt  frem.  Hvor  levende  staar  ikke  Gudinden 
deroppe  i alle  de  lysende  Farver,  med  Stormsus  i de  flagrende  Klæde- 
bon, og  Legemet,  der  har  en  stærk  Hældning  fremover,  lægger  sig 
under  Flugten,  idet  Vingerne  fremhæver  Bevægelsen,  lidt  over  mod 
højre  Side,  som  store  Fugle  gør  det,  naar  de  sænker  sig  mod  Jord. 
Ogsaa  denne  lille  Naturiagttagelse  er  den  joniske  Kunstner  værdig. 

Men  der  mangler  endnu  noget.  En  flyvende  Figur  paa  en  Basis 
er  en  Urimelighed,  og  trods  alle  Anstrængelser  kan  man  ikke  gøre 
Fodstykket  usynligt.  Der  er  en  Vanskelighed  her,  beroende  paa  selve 
Plastikens  Organisme,  paa  Blokkens  Tyngde.  Paionios  løser  Vanske- 
ligheden ved  at  lægge  en  Ørn  paa  Skraa  under  Figuren.  Gudinden 
sætter  sin  ene  Fod  paa  dens  Ryg,  den  anden  bæres  af  en  kort  Støtte, 
som  Ørnens  udbredte  Vinge  har  dækket.  Ørnen,  der  naturligvis  var 
mørkt  bemalet,  flyver  paatværs,  bort  under  Nike.  Nu  tror  vi  paa 
Flugten,  og  vi  kan  være  bekendt  at  tro  derpaa.  Saa  højt  er  Gudinden 
oppe,  at  hun  har  Ørnen  under  sig.  Det  er,  som  deres  Baner  krydses 

deroppe  i den  klare  Luft,  og  skræmt  bøjer  Ørnen  af  og  smyger  sig 
paa  Skraa  bort  under  hendes  Fod. 

Det  var  en  Løsning,  der  ikke  kunde  overtræffes  og  aldrig  er  bleven 
overtruffen.  Det  er  et  af  de  faa  Tilfælde  i Kunsten,  hvor  vi  staa  over- 
for det  fuldkomne.  Med  alle  Detaj ludførelsens  Mangler  har  denne  Fi- 
gur i dekorativ  Virkning  ikke  haft  sin  Lige.  Det  Storværk,  Paionios 
her  skabte,  er  græsk  ved  Motivets  Dristighed,  men  endnu  mere  ved 
den  klare  Gennemtænkthed,  der  aabenbarer  sig  i stort  og  smaat. 

Vi  vender  tilbage  til  Zeustemplet,  hvis  Gavlgrupper  vi  endnu  ikke 
har  behandlet.  De  var  omtalte  saa  udførligt  af  Pausanias,  at  man, 
allerede  før  de  fandtes,  havde  forsøgt  at  »udtænke  sig«  Rekonstruk- 
tioner. Da  der  saa  ved  de  tyske  Udgravninger  kom  betydelige  Rester 
af  alle  Statuerne  for  Dagen,  viste  det  sig,  at  Rekonstruktionen  selv  da 
ikke  var  helt  let.  Navnlig  var  Figurerne  fra  Østgavlen  sørgeligt  med- 
tagne, ofte  manglede  baade  Arme  og  Ben.  Findestedet  gav  intet  Holde- 
punkt, da  Jordskælv  i Middelalderen  havde  hjemsøgt  Pladsen  og  ka- 
stet Statuerne,  der  da  forlængst  var  styrtede  ned  fra  deres  høje  Stade, 
hulter  til  bulter.  Man  maatte  derfor  ved  Genopstillingen  især  holde 
sig  til  Figurernes  tekniske  Ejendommeligheder.  Og  her  kommer  den 
Omstændighed  til  Hjælp,  at  Statuerne  er  meget  skødesløst  udarbejdede 
paa  den  mod  Væggen  vendte  Side,  der  jo  ikke  kunde  ses.  Ofte  tindes 
paa  denne  Side  tillige  Huller,  i hvilke  Jærnklammer  til  Befæstelse  til 
Væggen  har  været  anbragte.  Ligesaa  er  Figurernes  Højde  tildels  af- 
hængig af  deres  Plads  i Gavlen,  hvis  Skraaning  ned  mod  Spidserne 
de  nødes  til  at  følge,  mens  man  stræbte  at  fylde  det  højere  Rum  i 
Midten  ud.  I anden  Række  maatte  saa  Pausanias’  Beskrivelse  tages  i 
Betragtning,  der  desværre  ikke  er  fejlfri.  Han  forveksler  bl.  a.  en  kvin- 
delig Figur  med  en  mandlig  og  anser  Vestgavlens  Midtfigur  Apollo 
for  at  være  Peirithoos.  Endeligt  skulde  der  selvfølgeligt  tages  Hensyn 
til  den  kunstneriske  Side  af  Sagen,  til  Gruppernes  Ligevægt  og  Sym- 
metri, til  Figurernes  Virkning  i Rummet  o.  a.  Efter  omhyggelige  Under- 
søgelser af  disse  forskellige  Forhold  lykkedes  det  Arkæologen  Treu  at 
genskabe  Østgavlens  Komposition,  saaledes  at  den  i hvert  Fald  i Ho- 
vedsagen tør  anses  for  rigtig.  Vestgavlens  Opstilling  har  endnu  ikke 
funden  en  helt  tilfredsstillende  Løsning,  men  alt  tyder  her  paa  sind- 
rigere Komposition  og  finere  Linievirkning. 

Figurernes  kunstneriske  Værd  er  ikke  særligt  høj,  i hvert  Fald 
maalt  med  Oldtidens  Maal.  Vi  kan  derfor  vanskeligt  tro  paa  Pausa- 
nias’ Beretning  om,  at  Østgavlen  var  udført  af  Paionios,  Vestgavlen 
af  Alkamenes.  Det  vilde  i saa  Fald  ogsaa  være  underligt,  om  Paionios, 

der  i Nikeindskriften  nævner  sig  som  Skaber  af  Templets  Akroterier, 
havde  undladt  at  tale  om  sin  Delagtighed  i Gavlfigurerne.  Og  Alka- 
menes er  Fidias’  Discipel,  og  hans  Arbejdstid  falder  først  en  tredive 
Aar  senere.  Derimod  hører  Gavlfigurerne  efter  deres  Stil  nøje  sammen 
med  Metoperne,  og  Metoperne  igen  med  Tagdekorationerne.  Saaledes 
er  f.  Eks.  Løvehovedet  i første  Heraklesmetope  nær  beslægtet  med  Tag- 
rendens Løvehoveder.  Rimeligvis  er  det  da  de  samme  dygtige  joniske 
Stenhuggere,  hvis  Indskrifter  i Tagets  Marmortegl  vi  har  omtalt,  der 
har  udført  alle  Marmorarbejderne.  De  er  maaske  komne  med  Blok- 
kene fra  selve  Marmorbruddene  paa  Paros.  Og  da  forstaar  vi  den 


Midtfigurerne  i Zeustemplets  Østgavl  i Olympia.  (Treus  Rekonstruktion). 


skødesløse  Udførelse  af  Figurernes  Bagside.  I det  arkaiske  Æginatem- 
pel  og  senere  i Parthenon  er  Gavlfigurerne  lige  omhyggeligt  udførte 
paa  alle  Sider.  Det  var,  fordi  det  her  var  indfødte  Kunstnere,  der  ar- 
bejdede til  Fædrelandets  og  Gudernes  Ære.  Olympiafigurerne  bærer 
Præget  af  at  være  udførte  af  indkaldte  Folk,  der  vilde  gøre  sig  deres 
Akkordarbejde  saa  let  som  muligt.  Men  ét  maa  indrømmes:  Kompo- 
sitionen, især  af  Vestgavlen,  er  fortrinlig,  den  kan  ikke  skyldes  en 
Haandværker.  Fremgangsmaaden  har  da  muligt  været  den  samme, 
som  vi  kender  fra  Asklepiostemplet  i Epidauros,  at  en  virkelig  Kunst- 
ner leverer  de  smaa  Modelfigurer  og  dermed  skaber  Kompositionen, 
mens  ringere  Medarbejdere  udfører  selve  Arbejdet. 

I Østgavlen  er  Zeus  Midtfiguren.  De  græske  Templer  har  næsten 
altid  deres  Indgang  fr-a-Øst,  og  det  er  derfor  rimeligt,  at  den  vigtige 
Gavlgruppe  her  skildrer  en  Begivenhed,  i hvilken  Templets  Gud  spiller 
Hovedrollen.  Det  er  Væddekørslen  mellem  Oinomaos,  Kongen  i Elis, 

og  Pelops,  en  lydisk  Kongesøn,  der  bejlede  til  hans  Datter  Hippo- 
Sameia,  der  er  fremstillet.  Oraklet  i Delfi  havde  forkyndt  Kongen,  at 
hans  Svigersøn  skulde  volde  hans  Død,  og  han  havde  derfor  fastsat, 
at  han  kun  vilde  give  sin  Datter  til  den,  der  overvandt  ham  i Vædde- 
kørsel.  Tretten  Bejlere  forsøgte  sig,  dog  Oinomaos  indhentede  dem 
alle  og  dræbte  dem  med  sin  Lanse.  Men  Pelops  bestak  Oinomaos’ 
Kusk  Myrtilos  til  at  løsne  Hjulene  paa  sin  Herres  Vogn  og  sejrede 
saaledes  ved  Svig.  Oinomaos  dræbtes  i Faldet,  Pelops  fik  Kongedat- 
teren og  Riget.  Saaledes  er  den  almindelige  Overlevering  af  dette  æld- 
gamle Sagn.  I vor  Gavl  er  givet  Situationen  før  Kampen,  Forberedel- 
serne til  Væddekørslen.  Ved 
Gudekongens  venstre  Side 
staar  Oinomaos  og  hans  Hu- 
stru Sterope,  derefter  kom- 
mer Kusken,  Vognen  med 
Firspand  og  et  Par  af  Husets 
Tjenerskab.  Paa  højre  Side, 

Lykkesiden,  staar  Pelops  og 
hans  Brud  Hippodameia,  der- 
efter følger  igen  Vogn  og  Tje- 
nerskab. Yderst  i Gavlspidser- 
ne er  der  to  liggende  Figurer, 
som  Pausanias  betegner  som 
Flodguder,  Skikkelsen  til  høj- 
fé  (Tegnet  fra  Beskuerens  oldin§  fra  Østgavlen  af  zeustempiet. 

Standpunkt)  er  Kladeos,  den  til  venstre  Alfeios,  netop  de  to  Floder, 
der  begrænser  Festpladsen,  og  hvis  virkelige  Beliggenhed  til  højre  og 
venstre  svarer  nøje  til  Gavlfigurernes.  Disse  to  Figurer  giver  altsaa 
Landskabet,  Scenen  hvor  Begivenheden  foregaar.  Det  er  i Olympia 
selv,  som  ogsaa  Sagnet  siger,  at  Forberedelserne  træffes.  Udfaldet  kan 
heller  ikke  være  tvivlsomt.  Zeus  drejer  sig  ganske  svagt  om  mod  Pe- 
lops for  at  antyde,  hvem  han  vil  yde  sin  Støtte.  Pelops’  underfundige 
Fif  er  ikke  til  at  eftervise.  Det  vilde  ogsaa  daarligt  passe  sig  her  i 
Olympia,  hvor  alle  Forholdsregler  var  tagne  for  at  hindre  Bedrageri 
ved  Sportslegene.  Foran  Indgangen  til  Stadion.  Væddeløbspladsen, 
stod  der  saaledes  en  Række  Zeusbilleder,  rejste  ved  Bøder  fra  de  Del- 
tagere, der  forsaa  sig  mod  Reglerne  eller  benyttede  uærlige  Kneb,  og 
foran  et  »skrækkeligt«  Zeusbillede  i Raadhuset  maatte  alle  sværge 
strænge  Eder  paa  hæderlig  Kampmaade,  før  de  fik  Lov  at  deltage.  I 
Følge  Overleveringen  hos  Pindar  sejrede  Pelops  da  ogsaa  ved  Posei- 

dons  Hjælp,  idet  denne  laante  ham  sin  gyldne  Vogn  og  sine  vingede 
Heste.  Her  er  det  aabenbart  Zeus’  Gunst,  der  gør  Udslaget.  De  græske 
Sagn  lempedes  og  ændredes  i det  uendelige.  Saa  stive  og  døde  Figu- 
rerne end  synes  at  staa,  helt  uden  Stemning  er  Kompositionen  dog 
ikke.  Den  unge  Hippodameia  læner  bedrøvet  Kind  mod  Haand,  og 
paa  Oinomaos’  Side  sidder  en  Olding  i sorgfuld  Grublen,  enten  en 
gammel  Tjener  eller  en  Spaamand,  der  aner  Ulykken,  der  skal  kom- 
me over  hans  Herres  Hus.  Altsaa  ogsaa  her  et  Polygnotisk  Stemnings- 


Midtfigurer  fra  Templet  paa  Ægina.  Miinchen. 


billede!  Denne  Gamling  er  tillige  interessant  som  et  af  de  første  For- 
søg paa  at  fremstille  Alderdommen  naturtro.  Han  er  skaldet  og  har 
dybe  Rynker  i Panden.  Bryst  og  Mave  er  opdunsede  af  Fedt,  men 
over  Maven  ligger  der  slappe  Folder,  Fedtet  er  her  aabenbart  tørret 
bort  under  Huden.  Kappen  over  hans  Knæ  er  tung  og  grov,  en  rigtig 
varm  Gammelmandskappe. 

Vestgavlen  er  helt  forskellig,  med  Liv  og  Kamp  og  sammenslyn- 
gede Legemer.  Sagnet,  der  behandles,  er  det  om  Peirithoos.  de  thes- 
saliske  Lapithers  Konge,  der  til  sit  Bryllup  havde  indbudt  Nabofolket, 
de  raa  Kentaurer,  Hestemennesker  med  menneskeligt  Legeme  paa  en 
Hestekrop.  Ved  Festen  drak  Kentaurerne  sig  fulde  og  blev  nærgaaende 
mod  Kvinderne.  Det  kom  til  et  mægtigt  Slagsmaal,  i hvilket  Lapitherne 
sejrede.  Det  er  denne  Kamp,  vi  her  ser  i fuld  Gang.  Apollo,  let  kende- 
lig paa  det  lange,  opbundne  Haar,  staar  i Midten  og  tilskynder  med 
bydende  Haandbevægelse  en  Lapith  til  at  gaa  paa.  Tager  vi  den  ar- 

kaiske  Gavlgruppe  fra  Aphaias  Tempel  paa  Øen  Ægina  for  os,  ser 
vi  Athena  staa  tilsyneladende  ganske  uberørt  mellem  kæmpende  og 
faldende  Grækere  og  Trojanere.  Man  skal  helt  ned  til  hendes  Fødder 
for  at  opdage  nogen  Afvigelse  fra  den  stive,  rette  Holdning.  Men  Fød- 
derne er  drejede  i Profil  til  venstre,  til  samme  Side  hvor  hun  holder 
Skjoldet.  Saaledes  udtrykker  den  arkaiske  Kunstner,  hvor  hun  vil  hen 
i Kampen.  Ve  dem,  mod  hvem  hun  drejer  sig  med  Skjold  og  Lanse! 
Zeus  i vort  Tempels  Østgavl  drejer  sig  vaabenløs  tilhøjre  mod  Pelops, 
som  han  vil  støtte.  Han  udtrykker  sin  Deltagelse  i hvert  Fald  med 


Midtfigurerne  i Zeustemplets  Vestgavl.  (Treus  Rekonstruktion). 


hele  Legemet.  Det  tredie  Trin  i denne  Følelsesskala  betegner  Apollo 
her  med  den  stærke  Drejning  og  den  hævede  Arm.  Han  er  — - 
som  ogsaa  Athena  og  Zeus  i ovennævnte  Grupper  — selv  usynlig  for 
de  optrædende,  jordiske  Mennesker.  Paa  begge  Sider  af  ham  udfol- 
der sig  nu  de  vildeste  Scener:  Kentaurer,  der  søger  at  slænge  Kvin- 
derne op  paa  Ryggen,  Lapither,  der  dolker  eller  strangulerer  Kentau- 
rerne. En  Kentaur  har  faaet  fat  med  Tænderne  paa  en  Lapiths  Arm 
og  bider  til,  saa  det  knaser.  Prægtigt  er  Kentauransigternes  dyriske 
Vildskab  gengivet.  Grækerne  har  forstaaet  at  gøre  disse  Fantasiskab- 
ninger saa  anskuelige,  at  de  forekommer  os  mere  naturlige  end  man- 
gen forhistorisk  Dyreart,  der  virkeligt  har  levet.  Som  Vaaben  maa 
tænkes  benyttede  Redskaber  fra  Festen:  Knive,  Offerøkser,  maaske 
endog  Vinfade.  Selv  om  Enkelthederne  ogsaa  i denne  Gavls  Figurer 
er  middelmaadigt  udførte,  er  Skildringen  selv  saa  betagende,  at  man 
glemmer  alt  derover.  Æmnet  laa  nær,  da  Grækerne  efter  Perserkri- 
gene plejede  at  jævnføre  Lapithernes  Kamp  med  deres  egen  mod 

Asiens  Barbarer.  Thi  det  er  et  Særkende  for  Datiden  at  man  yderst 
sjældent  fremstillede  de  samtidige  Begivenheder  og  Kampe,  men  gik 
tilbage  til  Æmner  fra  Sagnhistorien.  Men  denne  Forkærlighed  for 
symbolske  Fremstillinger  fører  paa  ingen  Maade  til  Romantik  eller 
Symbolisme.  Det  er  sunde,  levende  Skikkelser  der  optræder,  deres 
Former  og  Bevægelser  er  aflurede  Livet  hver  én. 


II 


OVERGANGSTIDENS  KUNST 


Det  er  de  færreste  af  Oldtidens  Kunstværker,  hvis  Tid  lader  sig 
saa  nøje  bestemme  som  Zeustemplets  Skulpturer.  Med  Hensyn 
til  de  andre,  hvis  Tid  og  Mester  er  os  ganske  ukendt,  maa  vi  nøjes 
med  at  jævnføre  dem  med  de  bekendte  Kunstværker  for  saaledes,  saa 
godt  som  muligt,  at  bestemme  deres  Plads  i Rækken.  I Arkæologien 
som  i enhver  anden  Videnskab  gaar  man  ud  fra  de  bekendte  Ting, 
hvis  Ejendommeligheder  man  tilfulde  maa  sætte  sig  ind  i,  og  stræber 
ved  Sammenligning  at  datere  og  klassificere  de  langt  talrigere  Kunst- 
værker, om  hvilke  man  intet  ved.  Vil  man  nu  bestemme,  hvilke  Sta- 
tuer af  Musæernes  Vrimmel  der  omtrent  maa  være  samtidige  med 
Olympiaskulpturerne,  altsaa  tilhørende  Treserne  og  Halvtreserne  i 
femte  Aarh.  f.  Kr.,  maa  man  fæstne  Opmærksomheden  ved  de  sikre 
og  betydningsfulde  Kendemærker.  Det  er  ikke,  som  mange  kunde  tro, 
den  større  eller  mindre  Skønhed  i Udførelsen,  der  gør  Udslaget,  thi 
Fuskere  i Kunsten  har  alle  Tider  kendt.  Det  er  meget  mere  Behand- 
lingen af  Enkelthederne,  der  har  Betydning,  af  Haaret,  Øret,  Partiet 
ved  Munden,  af  Øjet  og  dets  Plads,  af  Legemets  Muskulatur.  Navnlig 
Forholdene  d.  e.  Afstandene  mellem  de  samme  Punkter  i Ansigt  og 
Legeme  maa  nøje  prøves  og  spiller  en  stor  Rolle.  Netop  det  uæstetiske, 
det  den  almindelige  Beskuer  tager  som  selvfølgeligt,  det  Kunstneren 
selv  udfører  halvt  mekanisk,  giver  ofte  de  allerbedste  Holdepunkter, 
fordi  det  vanemæssige,  det  typiske  her  har  Overvægten  over  den  kunst- 
neriske Vilje.  Hvorledes  kan  nu  f.  Eks.  Behandlingen  af  Øjet  spille  en 
Rolle  for  Dateringen?  Vil  en  Kunstner  i Marmor  udføre  et  Øjenpar  i 
et  Ansigt,  er  det  ikke  nok,  at  han  tager  Maal  af  et  Menneskes  Øjne 
og  overfører  Maalene  i Marmoret.  Hos  det  levende  Menneske,  især 
hos  mørke  Mennesker,  kaster  nemlig  Øjenbryn  og  Øjenvipper  Skygge 
over  Øjet,  og  denne  Virkning  kan  ikke  naaes  ved  tro  Efterligning  i 
Marmor.  Kunstneren  maa,  for  at  naa  den  rigtige  Virkning,  lægge  Øjet 

dybere,  end  det  i Virkeligheden  ligger,  og  gøre  Øjelaagets  Rande  høj- 
ere og  skarpere,  han  maa  med  andre  Ord  begaa  et  Brud  paa  Sand- 
heden for  at  skabe  det  sande.  Herpaa  beror  hans  Kunst,  herpaa  beror 
det,  at  et  Kunstværk  aldrig  kan  blive  en  sjælløs  Kopi  af  Virkeligheden, 
at  Realismen  i Kunsten  ikke  bliver  det  samme  som  fotografisk  Gen- 
givelse, men  en  ærlig  Søgen  efter  Midlerne  til  at  fremkalde  samme 
Indtryk  paa  Beskueren,  som  han  modtager  af  Tingene  selv.  Øjets 
Dybde,  Øjeæblets  Runding,  Øjelaagenes  Form  er  for  enhver  Begynder 

i Modellérkunsten  vanskelige  Pro- 
blemer, og  de  var  det  ogsaa  for 
den  begyndende  Kunst.  I al  arkaisk 
Skulptur  ligger  Øjet  alt  for  langt 
fremme,  Øjeæblet  ofte  i Flugt  med 
Pandebenet,  og  Øjelaagene  stod  vidt- 
aabne.  Endnu  i Olympiaskulpturer- 
ne  ligger  Øjet  for  yderligt,  Øjenlaa- 
gene  er  slidsede  som  Knaphuller. 

En  Mislighed  ved  Sagen  er  og- 
saa, at  vi  kun  gennem  romerske 
Kopier  kender  mange  af  de  græske 
Kunstneres  Værker.  Her  maa  man 
være  forberedt  paa,  at  Kopisten 
har  tilføjet  af  sit  eget  og  foretaget 
vilkaarlige  Ændringer.  Det  var 
først  efter  Hadrians  Tid,  at  man 
stræbte  at  kopiere  nøjagtigt. 

Ved  vore  Kendemærkers  Hjælp  kan  vi  nu  bestemme  en  Del  græ- 
ske Kunstværker  som  samtidige  med  Zeustemplets  Gavlfigurer.  Der  er 
først  en  Broncestatue,  den  lille  »Tornudtrækker«.  En  Dreng  har  sat 
sig  tilrette  paa  en  Stub  og  er  i Færd  med  at  undersøge  sin  Fodsaal 
for  at  drage  en  Torn  ud.  Det  er  sandsynligvis  en  Statue,  indviet  til 
Guderne  som  Tak  for  Sejr  i et  Drengevæddeløb,  og  Motivet  forklares 
da  ved,  at  den  lille  Fyr  har  sejret,  skønt  han  under  Løbet  har  beska- 
diget sin  Fod.  Det  er  det  første  Forsøg  i græsk  Kunst  paa  indgaaende 
Behandling  af  Drengelegemet.  Drengen  og  Oldingen  begynder  i dette 
Tidsrum  at  interessere  Kunstnerne,  mens  man  tidligere  kun  havde 
gengivet  det  kraftige  Mandslegeme,  udviklet  af  daglige  Sportslege. 
Tornudtrækkerens  Hovedform  minder  meget  om  Apollos  fra  Vestgav- 
len af  Zeustemplet,  ligesaa  Haaret.  Kun  har  han  en  lille  Lok  ned  i 
Panden,  som  Datidens  Børn  bar  den.  Trods  den  bøjede  Stilling  falder 

Haai'et  ikke  ned  om  Kinderne,  men  har  Fald  som  paa  et  oprejst  Ho- 
ved. Det  behøver  ikke  at  skyldes  mangelfuld  Iagttagelsesevne,  men 
forklares  naturligt  ved,  at  Kunstneren  nødigt  vilde  dække  Ansigtet. 
Han  kunde  tillade  sig  dette  Brud  paa  Sandheden,  fordi  hans  Statue 
var  saa  dristig  og  ny  og  i alle  andre  Henseender  saa  sand.  Ansigtet  er 
endnu  som  i al  Datidens  Kunst  koldt  og  dødt.  Men  saa  meget  mere 
levende  og  varmt  er  Legemet.  Det  er  en  Statue,  som  man  ikke  bliver 
træt  af  at  beskue  fra  alle  Sider.  Set  fra  venstre 
kommer  alt  i den  til  sin  Ret:  Fodsaalen,  der 
ligesom  er  Centrum  i den  Cirkel,  i hvilken  hele 
Figuren  kan  indskrives,  de  tynde  Arme  med  de 
spinkle  Led  og  spidse  Albuer,  den  magre  Læg, 

Foden  med  den  fintformede  Ankel,  det  vel  kraf- 
tige Bryst  og  Maven  med  de  slappe  Folder,  der 
røber  Overgangen  fra  Barnelegemets  Rundhed 
til  Drengealderens  Magerhed.  Det  er,  som  Lege- 
met aabner  sig  fra  den  Side,  og  dog  er  Figuren 
her  mest  sammentrængt.  Fra  højre  Side  set 
rejser  han  sig  i Vejret,  men  her  lyner  Albu  og 
Knæ  én  imøde  og  dækker  over  Handlingen  selv. 

Helt  forfra  nyder  man  Haarets  Ciselering  og 
glemmer  rent  dets  urigtige  Fald,  man  beundrer 
det  fint  udførte  Nøgleben  og  forfølger  med  Glæde 
Armene  i deres  hele  Længde.  Ogsaa  Ryggen  er 
værd  at  se  med  den  stærke  Sidebøjning  og  Stram- 
ning, og  her  opdager  man  først  ret  den  fine  Gen- 
nemtænkthed  i Legemets  Stilling  og  Ligevægt. 

Statuen  har  altid  været  over  Jorden,  og  man  har  Efterligninger  af  den 
baade  fra  Oldtid  og  Middelalder.  Renaissancens  Kunstnere  elskede 
den  for  den  friske  Glæde  i Skildringen  af  dette  Barn,  der  minder  om 
det  bedste  i deres  egen  Kunst. 

Et  lidt  ældre  Værk,  fra  Halvfjerserne  i femte  Aarhundrede,  maa 
ogsaa  nævnes  her,  nemlig  en  Broncestatue  af  en  Vognstvrer,  funden  i 
Delfi,  men  stiftet,  som  Indskriften  viser,  af  en  fornem  Mand  fra  Sici- 
lien ved  Navn  Polvzalos.  en  Broder  til  Tju-annen  Gelon  i Syrakus.  Fi- 
guren hørte  til  en  større  Gruppe,  bestaaende  af  Vogn,  Firspand,  Tje- 
nere og  muligt  Stifteren  selv,  og  det  hele  var,  som  den  Art  Værker 
altid,  stiftet  til  Tak  for  en  Sejr  i Væddekørsel.  Kusken,  der  alene  er 
bevaret,  staar  rolig,  med  Fødderne  tæt  sammen,  og  har  holdt  Tøm- 
merne i den  fremrakte  højre  Haand.  Han  er  iført  en  lang  Kjortel,  som 


Vognstyrer.  Delfi. 

»Hestia  Giustiniani«. 
Museo  Torlonia.  Rom. 


Vognstyrerne  brugte,  har  Bælte  om  Livet,  der  sid- 
der meget  højt  oppe.  Snore  og  Slidser  om  Skuldre 
og  Ærmelinninger  betinger  de  ejendommeligt 
skarpe  Folder  i Partiet  over  Bæltestedet.  Neden- 
for er  Foldekastet  roligere  og  rundere,  jo  længere 
vi  kommer  ned  mod  Fødderne,  des  regelmæssi- 
gere, næsten  som  Kanellurerne  i en  Søjle.  Ansig- 
tet synes  ved  første  Blik  mere  levende  end  ellers 
i samtidige  Kunstværker,  men  det  skyldes  alene 
Øjnenes  Indlægning  af  Emalie  og  inderst  Onyks 
for  Øjenstenene,  mens  Øjenvipperne  er  af  Kobber. 
hvis  rosa  Farve  har  staaet  ypperligt  til  den  gyldne 
Broncegrund,  da  Statuen  var  ny.  De  sjældent  godt 
bevarede  Øjne  lader  os  føle,  hvor  meget  der  er 
gaaet  tabt  af  Virkningen  i de  Broncer,  hvor  Indlæg- 
ningen er  udfalden.  Haaret  er  fint  ciseleret  — de 
gamle  Mestre  betragtede  ikke  Opgaven  som  endt, 
naar  Statuen  var  støbt,  men  »gik  efter«  med  Gravstikken  — og  falder 
friere  og  uregelmæssigere  end  baade  i Olympiaskulpturerne  og  i Torn- 
udtrækkeren, et  betydningsfuldt  Gennembrud  i Kunsten  fra  den  tid- 
ligere matematiske  Begelmæssighed  i Lokkernes  Behandling.  Desværre 
dækker  jo  Kjortelen  største  Delen  af  Legemet,  thi  de  Partier,  der  er 
frie,  er  behandlede  med  ganske  enestaaende 
Mesterskab,  den  svære  Nakke,  de  lidt  spinkle 
Arme  og  Hænder  og  de  tørre  og  magre,  men 
meget  karakteristiske  Fødder.  Navnlig  Vrist  og 
Ankler  er  udarbejdede  med  stor  Omhu,  og  det 
skønt  Fødderne  slet  ikke  skulde  ses,  men  skjul- 
tes i Bunden  af  Vognen  bag  Vognkassens  høje 
Rand.  Heller  ikke  denne  Yngling  er  nogen  gym- 
nastisk udviklet  Skikkelse,  Kunstneren  har  aa- 
benbart  haft  en  Glæde  i Skildringen  af  en  Mand 
af  Folket,  hvis  Legemsformer,  i Modsætning  til 
den  fornemme  Herres  harmoniske  Bygning,  var 
udviklede  paa  Maa  og  Faa. 

En  hel  Række  Kvindeskikkelser  staar  de 
stille,  lidt  stive  Figurer  fra  Zeustemplets  Øst- 
gavl nær,  nemlig  den  saakaldte  »Hestia  Giusti- 
niani«  og  »Danserinderne«  fra  Herkulanum. 

_ , 7T — ~ ~ : Kvindefigur  fra  Akropolis. 

Der  er  en  kysk  og  rolig  Alvor  over  disse  Kvin-  Athen. 

defigurer  i den  simple  Dragt,  der  falder  med  ensartede  Folder,  kanel- 
lureagtige  som  Vognstyrerens,  ned  til  Fødderne.  Over  Brystet  ligger 
Foldekastet  med  store,  rolige  Flader.  Man  sammenligne  disse  Figurer 
med  de  smukke,  arkaiske  Kvindefigurer,  der  er  fundne  paa  Athens 
Akropolis  og  stammer  fra  Tiden  før  Persei'nes  Ødelæggelse.  Deres 
Ansigter  er  typisk  arkaiske.  Selv  om  Fundomstændighederne  ikke  var 


»Danserinderne«  fra  Herkulanum.  Bronce.  Neapel. 


sikre,  kunde  man  dog  straks  se  paa  dette  Haar,  hvis  Lokker  er  ganske 
geometrisk  regelmæssige,  paa  det  stærkt  fremvældende  Øje  med  det 
høje  øverste  Laag,  paa  selve  de  skævtsiddende  Øjne,  paa  Mundens 
tvungne  Smil,  den  stærke  Hage  og  den  meget  tykke  Hals,  at  en  saadan 
Figur  maatte  være  arkaisk.  Smilet  har  man  kaldet  »det  æginetiske«, 
fordi  de  æginetiske  Gavlfigurer  længe  var  de  bedst  kendte  arkaiske 
Skulpturer.  Det  er  iøvrigt  ikke  alle  arkaiske  Figurer,  der  smiler,  og 
naar  Smilet  findes,  synes  det  mere  at  skyldes  en  Stræben  efter  at 
bringe  Liv  i Ansigtet  end  at  tilkendegive  Velbefindende.  Disse » Piger« 
fra  Akropolis  — Præstinder  var  det  sagtens  — er  meget  smukt  klædte 
i lange  Chitoner  og  elegante  Overkast  med  Frynser  og  Borter,  deres 
Haar  er  kunstfærdigt  opsat  med  Diademer  og  falder  paa  Siderne  i tre 

eller  fire  Piske,  flettede 
med  gyldne  Spange, 
ned  foran  over  Brystet. 
De  smaa  kokette  Da- 
mer rækker  os  med 
højreHaand  en  Blomst, 
medvenstreHaand  hol- 
der de  det  lange  Klæ- 
debon op.  Det  var,  som 
vi  kan  se  af  et  Frag- 
ment af  Sappho,  den 
fornemme  Dames  Sær- 
kende at  kunne  holde  sin  Kjole  smukt  op  ved  Anklerne.  Ogsaa  Mæn- 
dene  bar  i Datiden  langt  Haar.  Denne  aristokratiske  Luksus  ophører 
ved  Perserkrigene,  ligesom  Paryktiden  i Europa  ophørte  med  den 
franske  Revolution.  Fra  da  af  bar  Mændene  kortklippet  Haar,  Kvin- 
derne naturlige  Frisurer  som  vore  Kvinder,  simple  Klædebon  og  faa 
Smykker.  Da  blev  det  Særkendet  for  den  græske  Klædning,  at  den 
faar  sin  Form  kun  gennem  Maaden,  den  bæres  paa,  og  det  Legeme, 
der  bærer  den.  Gaar  vi  derimod  saa  langt  tilbage  som  til  Begyndelsen 
af  6te  Aarh.,  ser  vi  f.  Eks.  af  Nike  fra  Delos,  at  Damerne  bar  stramt- 
siddende Snøreliv  og  Nederdele.  Ogsaa  i mykenisk  Tid  snørede  man 
sig  en  Hvepsetalje  til.  Det  var  dette  Barbari,  der  helt  ophørte  med 
Perserkrigene. 

Den  saakaldte  Hestia  Giustiniani  er  muligt  en  Afrodite,  thi  paa 
den  Tid  afbilder  man  altid  Kærlighedsgudinden  beklædt.  Det  kan  især 
ses  af  Tronrelieffet  fra  Villa  Ludovisi,  hvor  Afrodites  Fødsel  af  Havets 
Bølger  er  fremstillet.  To  Terner  staar  paa  Strandbreddens  Sten  og  mod- 
tager Gudinden,  der 
beklædt  stiger  op  af 
Vandet.  Afrodite  ven- 
der Hovedet  længsels- 
fuldt opad,  og  dejligere 
Profil  findes  der  ikke 
i hele  den  græske  Pla- 
stik. Øjet  er  ikke  helt 
naturligt,  men  er  dan- 
net, som  saa  man  det 
forfra,  ikke  fra  Siden. 

\ Først  i Parthenonsfri- 


Sidelænene  af  Tronrelieffet. 

sens  Relieffer  bliver  Øjnene  helt  naturlige.  Uendeligt  delikat  er  Afro- 
dites  lange  Haar  behandlet,  særligt  den  Lok  der  falder  ned  over  højre 
Bryst  og  minder  om  arkaisk  Frisure,  og  Kunstneren  formaar  allei'ede 
at  adskille  Afrodites  Linnedklædning  fra  Ternernes  uldne  Dragt  og 
de  tungere  Overkjortler  af  sværere  Linnedstof.  Med  ringe  Tilsætning 
af  Farve  har  dette  virket  endnu  bedre.  Man  maa  nyde  Stofbehand- 
lingen, f.  Eks.  hvor  Ternernes  Ærmer  falder  ned  over  Gudindens  op- 
rakte, nøgne  Arme,  eller  ved  Foldekastet  om  Ternernes  Fødder.  Gen- 
nem Gudindens  Gevandt  ses  Legemets  Former,  de  to  smaa,  faste 
Bryster,  der  sidder  for  vidt  skilte  som  altid  i Datidens  Kvindefigurer. 
Foruden  Hovedscenen  paa  Tronstolens  Ryglæn  er  der  mindre  Relieffer 
paa  Sidelænene,  hvert  bestaaende  af  en  Enkeltfigur,  paa  den  ene  Side 
en  tilhyllet,  paa  den  anden  en  nøgen  Kvinde.  Den  første  er  klædt  som 
en  Datidens  Husfrue.  Hendes  Holdning  er  rank,  det  smukke  Hoved 
yndefuldt  bøjet,  Pande  og  Kind  indrammes  af  Sløret  og  det  fintmejs- 
lede  Haar.  Hun  er  øjensynligt  i Færd  med  at  ofre  Røgelse  eller  Offer- 
korn. Den  anden  blæser  paa  Dobbeltfløjte,  saa  Kinderne  strammes. 
Hun  er  nøgen  og  ligger  mageligt  tilbagelænet  paa  en  blød  Pude,  med 
Benene  slængte  over  Kors.  Det  var  en  efter  græske  Forestillinger 
utilladelig  Holdning  for  en  ærbar  Kvinde,  og  dette  sammen  med  Nø- 
genheden og  Dobbeltfløjten  viser,  at  vi  har  en  Hetære  for  os.  Haaret 
er  bundet  op  i Net  paa  Hetærevis,  og  Dobbeltfløjten  er  hendes  sæd- 
vanlige Instrument,  som  hun  trakterer  til  Gudinden  Afrodites  Ære. 
Over  den  anden  Skikkelse  var  der  en  kølig  Renhed,  en  stille  Fornem- 
hed, denne  er  magelig,  kælen,  sanselig.  For  første  Gang  i græsk  Plastik 
er  Kvindelegemet  behandlet  med  Interesse  og  Glæde.  Man  havde  før 
gjort  Kvinden  for  atletisk  ligesom  Oldingen  og  Drengen.  Denne  Kvinde 
er  spæd  af  Bygning,  hendes  Hals  er  tynd,  hendes  Ben  er  paa  en  Gang 
fine  og  yppige,  og  Udførelsen  vidner  om  indtrængende  Modelstudier. 

Saa  vidt  var  Kunsten  naaet  midt  i femte  Aarhundrede,  da  den  be- 
rømteste af  alle  græske  Billedhuggere,  Fidias,  fremstod  med  sine  Mand- 
domsværker. Det  var  en  fin  og  en  frisk  Kunstnerslægt,  denne  før  Fidias, 
med  aabent  Øje  for  Naturen  og  Livet,  med  rig  Følelse  for  Ynde  og 
Stemning.  Ikke  uden  Grund  har  man  sammenlignet  denne  Periode 
med  Florens’  Renaissance  i femtende  Aarh.  og  kaldet  den  Oldtidens 
»Quattrocento«. 


III 

FIDIAS  OG  PARTHENON 


Fidias,  Karmidas’  Søn,  var  en  Athenæer.  Om  hans  Liv  vides  grum- 
me lidt.  Han  arbejdede  i sin  Ungdom  i Athen,  hvor  han  havde 
Lejlighed  til  at  lære  Polygnots  storslaaede  Malerier  at  kende,  og  det 
berettes  da  ogsaa,  at  han  selv  forsøgte  sig  i Malerkunsten.  Det  er  ikke 
urimeligt,  da  Beregningen  af  Farvernes  Virkning,  som  vi  har  set,  spil- 
lede en  stor  Rolle  i Datidens  Skulptur,  og  de  to  Kunstgrene  saaledes 
stod  hinanden  langt  nærmere  end  i vore  Dage.  Fidias  var  altsaa  som 
ung  med  til  at  genrejse  Athen,  som  Persernes  Hær  havde  efterladt  i 
Ruiner.  Hvilke  Impulser  har  han  ikke  modtaget  dér  af  Datidens  første 
Kunstnere,  og  han  forstod,  som  senere  Michel  Angelo,  at  optage  alle 
Strømme  i sin  Kunsts  mægtige  Flod.  Han  arbejdede  i Marmor  og 
Bronce,  i Elfenben  og  Guld  og  Sølv,  ciselerede  og  graverede,  var  Ar- 
kitekt, Billedhugger,  Maler  og  Kunstsmed.  Det  bedst  kendte  af  hans 
Ungdoms  Værker  var  Athena  Promachos,  en  mægtig  Broncestatue  af 
Athens  Borggudinde,  fremstillet  i fuld  Rustning.  Hun  stod  paa  Akro- 
polis  under  aaben  Himmel,  og  hendes  lysende  Lansespids  kunde  ses 
fra  Sunion,  Attikas  Forbjærg. 

Plinius  ansætter  Tiden,  da  Fidias  stod  paa  Højden  af  sin  kunst- 
neriske Skaberkraft,  til  den  83de  Olympiade,  d.  e.  448  før  Kristus.  Da 
var  han  netop  i Færd  med  sit  Hovedværk,  Parthenons  plastiske  Ud- 
smykning. Det  var  paa  den  Tid,  da  den  store  Statsmand  Perikles  efter 
Besejlingen  af  alle  politiske  Modstandere  stod  som  Stadens  første 
Mand.  Officielt  Demokratiets  Fører  var  han  faktisk  Enehersker,  og 
ligesom  de  virkelige  Eneherskere,  dem  Grækerne  kaldte  Tyranner, 
beskyttede  han  Kunsten  og  smykkede  Athen  med  prægtige  Bygnings- 
værker. Omtrent  Halvdelen  af  Stadens  store  Indtægter  medgik,  og 
Athen  var  dengang  Hoved  for  et  helt  Forbund  af  Øer  og  Søstæder, 
der  alle  betalte  en  betydelig  Tribut.  Perikles  skaffede  ved  sine  Fore- 
tagender Haandværkere  og  Arbejdere  Beskæftigelse  og  gjorde  samtidigt 

sit  eget  Navn  udødeligt.  Særligt  Borgklippen,  Akropolis,  vilde  han 
omskabe  til  et  eneste  Kunstværk.  Og  størst  og  skønnest  af  alle  Temp- 
lerne deroppe  var  Parthenon,  Templet  for  Stadens  Skytsgudinde, 
Snillets  og  de  skønne  Kunsters  Beskytterinde  Athene.  Det  var  bygget 
tildels  paa  Fundamenterne  af  et  gammelt  Tempel,  som  Perserne  havde 
ødelagt.  Brandsporene  ses  endnu  paa  Underbygningen.  De  egentlige 
Arkitekter  hed  Iktinos  og  Ivallikrates,  men  Fidias  havde  ikke  blot 
med  Billeder  og  Udsmykning  at  gøre,  Overledelsen  synes  at  have 
hvilet  i hans  Haand.  Vi  har  paa  Stentavler  opbevaret  Begnskaberne 
fra  Aaret  434  f.  Kr.  Dette  Aar  nævnes  som  det  trettende  Begnskabsaar, 
og  Templet  paabegyndtes  saaledes  i 447.  Allerede  i Aaret  438  var  det 
færdigt  til  at  tages  i Bi'ug,  saa  at  Perikles  kunde  lade  en  anden  Arki- 
tekt  Mnesikles  paabegynde  de  prægtige  Marmorporte,  Propylæerne, 
der  med  deres  straalende  Tag  og  hvide  Marmorsøjler  dannede  Ind- 
gangen  til  Borgpladsen.  Men  først  hen  imod  den  peloponnesiske  Krigs 
Begyndelse,  omtrent  432,  var  Parthenons  Udsmykning  helt  fuldført. 
Bygget  i dorisk  Stil  var  det  et  af  de  første  gennemførte  Marmortemp- 
ler i Hellas.*)  Marmoret  fik  man  fra  Statens  Stenbrud  paa  Bjærget 
Pentelikons  Sider.  Men  skønt  Byggematerialet  saaledes  var  gratis,  blev 
Parthenon  dog,  som  det  siges,  et  »Tempel  paa  1000  Talenter«,  d.  e. 
4 Millioner  Kr.,  en  Sum  der  betyder  ganske  anderledes  meget  i Da- 
tidens Penge  og  med  Datidens  Arbejdsløn,  der  kun  var  en  Drachme 
(66  Øre)  dagligt.  Alene  det  at  rifle  en  Søjle  kunde  løbe  op  til  at  koste 
280  Kr.  Og  Parthenon  havde  62  store,  36  smaa  Søjler,  desuden  92 
Metoper  i Højrelief,  en  Frise  inde  paa  Søjlegangens  Væg  paa  528  Fods 
Længde,  50  Statuer  af  overnaturlig  Størrelse  i Gavlfelterne.  Desuden 
medgik  alene  til  Gudebilledet,  en  Kolos  af  Guld  og  Elfenben  paa  26 
Alens  Højde,  40  Talenter  Guld,  d.  v.  s.  for  160  Tusind  Kroner,  og  dertil 
kom  Elfenben  og  Arbejdet  selv.  Templet  havde  8 Søjler  paa  de  to 
Gavlsider,  Talforøgelsen  beroede  paa,  at  Forhallerne  havde  fire  i Ste- 
det for  to  Søjler.  Langsiderne  fik  naturligvis  svarende  hertil  17  Søjler. 
Templet  blev  paa  den  Maade  70  Meter  langt,  30  Meter  bredt  og  over- 
gik altsaa  ogsaa  i Størrelse  alle  tidligere  Templer.  Søjlerne  er  10,44 
Meter  høje  ligesom  i Zeustemplet,  men  slankere,  og  Indtrykket  af 
Slankhed  øges  yderligere  ved  Biflingen,  idet  Kanellurerne  vel  bliver 
smallere  opadtil,  men  beholder  samme  Dybde,  saaledes  at  Skygge- 
virkningen stadigt  bliver  stærkere.  Søjlen,  der  efter  en  let  Svulmen  af 
14  Millimeter  omtrent  ved  Midten  bliver  tyndere  opadtil,  staar  ikke 

*)  Det  af  Alkniæoniderne  opførte  Tempel  i Delfi  var  vist  det  ældste  Marmortempel,  bygget 
af  Marmor  fra  Paros.  Herodot  V,  62. 


Den  græske  Kunst 

helt  lige,  men  hælder  svagt  indad  mod  Templet.  Hældningen  udgør 
kun  !/ 250  af  Søjlens  Højde.  Man  betænke,  hvad  det  vil  sige  at  iagttage 
alle  disse  Finheder  under  Udarbejdelsen  af  hver  enkelt  Søjletromle!  Og 
disse  Tromler  er  ligesom  alle  Kvadrene  i Templet  slebne  saa  omhyg- 
geligt og  sammenføjede  saa  fint,  at  de  i Aartusinder  ikke  har  under- 
gaaet  den  mindste  Forskydning,  ja  ofte  har  man  fundet  Stykker,  slyn- 
gede langt  bort  fra  Templet,  der  trods  Vold  og  Eksplosion  endnu  var 
som  nittede  sammen.  Parthenon  er  en  Bygning  med  en  utrolig  Rig- 
dom af  fint  gennemtænkte  Enkeltheder.  Man  opdager  ved  nøjere  Be- 
tragtning, hvorledes  Søjlerne  har  forskellige  Mellemrum  og  forskellig 
Sværhed,  staar  tættest  og  er  sværest  paa  Hjørnerne,  baade  af  tekniske 
og  æsthetiske  Grunde,  fordi  Søjlen  paa  dette  Sted  bærer  mest  og  til- 
lige ses  mest  isoleret  og  derfor  vilde  gøre  et  spinklere  Indtryk,  hvis 
dette  ikke  blev  modarbejdet.  Som  Søjlerne  skraaner  ogsaa  Væggene 
indefter,  og  dertil  svarer  en  Krumning  i Bygningens  horisontale  Linier 
ligefra  Fundamentet  til  Bjælkelaget  over  Søjlerne,  en  Hævning  mod 
Midten  der  navnlig  er  tydelig  paa  Langsidernes  Fundament  og  dér 
forholder  sig  til  Længden  som  2 til  3000.  Ogsaa  denne  Hævning  er 
iværksat  af  optiske  Grunde,  idet  en  ganske  lige  Stenflade  let  gør  Ind- 
tryk af  at  sænke  sig  ligesom  en  lang,  udspændt  Snor.  Der  findes 
overhovedet  ingen  lige  Linier  i Parthenon,  intet  er  lavet  med  Lineal, 
men  alt  har  ligesom  organisk  Liv  ved  Sammenspillet  af  Kurver.  Men 
samtidigt  er  Symmetrien,  der  spiller  en  saa  overordentlig  stor  Rolle  i 
den  græske  Tempelbygning,  i Parthenon  mere  gennemført  end  noget 
andet  Sted.  Stylobatets  Bredde  og  Længde  udviser  Forholdet  4:9,  og 
det  samme  gældpr  om  Tpmpplhnspt  og  om  Midtskibet.  Paa  dette  Sty- 
lobat  skal  nu  Søjlerne  anbringes,  saaledes  at  Søjleafstanden,  maalt  fra 
Akse  til  Akse,  svarer  til  Søjlehøjden  som  1:2.  Det  faar  igen  Indflydelse 
paa  Metoperne  og  Triglyferne,  idet  der  er  to  Triglyfer  for  hver  Søjle. 

JOg  Metopens  Højde  og  Bredde  svarer  til  Triglyfens  som  Forhallens 
Lysaabning  til  Anterne  -j-  Søjlegangen  -|-  den  ydre  Søjle.  Er  altsaa 
et  Tempels  Cella  smal,  faar  vi  smalle  Metoper,  er  Søjlegangen  bred, 
bliver  Triglyferne  det  samme.  Saa  harmonisk  sammenstemt  var  det 
doriske  Tempel  blevet  i Tidens  Løb,  at  en  ringe  Ændring  paa  et  en- 
kelt Punkt  sætter  Spor  i alle  Bygningens  Maal.  Og  meget  af  dette, 
navnlig  Kurverne  i Entasis  og  Stylobat,  var  ikke  Frugten  af  eksakte 
Beregninger,  men  naaet  gennem  Eksperimenter,  der  hos  disse  Byg- 
mestre havde  skabt  en  ganske  mærkelig  Følsomhed  og  Træfsikkerhed. 
Selv  nu  da  Parthenon  er  en  stor  Ruin,  Marmoret  gulnet  mod  Syd  af 
Sol  og  Vind,  overgroet  med  graat  og  grønt  Mos  paa  Nordsiden,  er 

det  en  Bygning  af  uforglemmelig  Skønhed.  Hvilket  Indtryk  maa  det 
ikke  have  gjort,  da  det  stod  helt  med  sit  lysende  Tag,  da  fintstemte 
Farver  fremhævede  Harmonien  og  øgede  Modsætningerne!  Aldrig  hver- 
ken før  eller  siden  har  man  bygget  som  da,  aldrig  har  man  kunnet 
det  heller. 

Parthenon  blev  i Midten  af  femte  Aarhundrede  efter  Kristus  om- 
dannet til  kristen  Kirke  for  Guds  Moder,  hvis  Tilnavn  »den  Vise«  er 
et  Vidnesbyrd  om  Traditionens  Magt.  I Tyrkertiden  forvandledes  det 
naturligvis  til  Moske  og  fik  en  Minaret  bygget  til.  Skønt  disse  Om- 


dannelser selvfølgeligt  ikke  foregik  uden  Ødelæggelser,  var  det  dog 
dem,  der  overhovedet  bevarede  Bygningen  fra  fuldstændig  Buin,  thi 
ellers  havde  man  sikkert  slæbt  Materialet  bort  til  Nyopførelser.  Endnu 
i 1674  var  Parthenon  ret  velbevaret,  da  et  Gesandtskab  fra  Ludvig  den 
Fjortende  paa  en  Orientrejse  kom  til  Athen.  Med  det  fulgte  en  fransk 
Tegner  Carrey,  der  ved  en  Gave  til  den  tyrkiske  Fæstningskomman- 
dant paa  Akropolis,  bestaaende  af  6 Alen  Skarlagen  og  25  Pund  Kaffe, 
blev  smuglet  ind  og  fik  Lov  til  at  tegne  Parthenons  Marmorskulpturer. 
Paa  denne  Tid  var  egentligt  kun  Gavlgrupperne  slemt  mishandlede, 
det  andet  havde  holdt  sig  beundringsværdigt.  Derfor  er  Carreys  Teg- 
ninger i Nationalbiblioteket  i Paris  af  stor  Værdi  for  os.  Thi  kun  13 
Aar  efter  blev  Akropolis  belejret  af  Venetianerne  under  Admiral  Mo- 
rosinis  Anførelse.  Tyrkerne  havde  omdannet  Parthenon  til  Krudtma- 
gasin, og  da  Venetianerne  fik  det  at  vide,  beskød  de  naturligvis  Byg- 
ningen af  alle  Kræfter.  Den  26de  September  1687  slog  en  Bombe  ned, 

antændte  Krudtet  og  sprængte  Bygningen  fra  hinanden,  saaledes  at  to 
Halvdele  med  et  Svælg  imellem,  kun  fyldt  med  Søjlestumper,  stod  til- 
bage. Morosini  erobrede  kort  efter  Akropolis  og  tænkte  en  Tid  paa  at 
sprænge  alt  deroppe  i Luften.  Imidlertid  bemægtigede  Folk  sig,  hvad 
der  var  at  faa,  bl.  a.  bortførte  en  Dansker  ved  Navn  H artmand  to  Ho- 
veder fra  Metoperne,  der  nu  er  i vort  Nationalmusæum.  Gennem  hele 
følgende  Aarhundrede  laa  Parthenon  saaledes  hen,  Tyrkerne  drev  For- 
retning med  Skulpturrester  til  de  Rejsende.  Da  lykkedes  det  Englæn- 
deren Lord  Elgin  i Begyndelsen  af  19de  Aarh.  at  skaffe  sig  en  Tilla- 
delse af  den  tyrkiske  Regering,  først  til  at  lade  udføre  Tegninger  og 
Kopier  paa  Akropolis,  derefter  til  Udgravninger  og  endeligt  til  at  fjærne 
et  og  andet  af  Parthenons  Marmorværker.  Denne  Tilladelse  benyttede 
han  snart  til  at  nedtage  næsten  alt,  hvad  der  var  tilbage  af  Gavlfigurer, 
Metoper  og  Frisen.  I 1812  kom  det  hele  i 80  Kister  til  England  og 
blev  af  Elgin,  der  havde  tilsat  en  Formue  paa  74,000  Pund  Sterling 
derved,  tilbudt  den  engelske  Stat  til  Købs.  Efter  aarelange  Vanskelig- 
heder og  Vrøvl  i Parlamentet  købte  Staten  tilsidst  Samlingen  for  35,000 
Pund.  Den  udgør  nu  britisk  Musæums  skønneste  Pi-yd,  og  man  maa 
være  Elgin  taknemmelig  for,  at  han  reddede  Værkerne  fra  videre  Øde- 
læggelse, selv  om  hans  Fremfærd  overfor  Parthenon  som  Bygnings- 
værk var  alt  andet  end  skaansom. 

Parthenontemplet  havde  fire  Rum,  foruden  de  to  Forhaller  et  større 
og  et  mindre.  Det  sidste,  tilgængeligt  gennem  Opisthodomen  fra  Vest, 
indeholdt  Templets  Skatte  og  øvrige  Udstyr  og  bar  vistnok  oprindeligt 
alene  Navnet:  Parthenon  (Jomfrurummet),  svarende  til  Fruerstuen  i 
græske  Privathuse.  Fra  Øst  traadte  man  gennem  Pronaos  ind  i Ho- 
vedrummet: Hekatompedos,  »det  hundrede  Fod  lange«.  Det  var  delt 
i tre  Skibe  ved  to  Søjlerækker.  Disse  var  opført  i to  Stokværk,  de 
øverste  mindre  Søiler  var  ejendommeligt  nok  i jonisk  Stil.  I det  brede 
Midtskib  stod  Fidias’  Athenabillede  i Guld  og  Elfenben  og  fyldte  næ- 
sten Rummet  mellem  de  to  Søjlerækker.  Gennem  senere  Kopier,  Smaa- 
statuetter  fundne  i Athen  og  Møntbilleder,  kan  vi  danne  os  et  Billede 
af  Statuens  Enkeltheder  og  se,  hvad  Fidias  har  villet.  Der  eksisterede 
allerede  tidligere  to  Typer  af  Athena:  som  fredelig  Gudinde,  i Reglen 
siddende  paa  en  Tronstol,  og  som  fuldtrnstet  Krigerinde,  med  Lansen 
hævet  til  Kamp.  Første  Type  kender  vi  bl.  a.  fra  Zeustemplets  Meto- 
per, den  anden  fra  Æginatemplets  Gavl.  Ingen  af  de  to  har  Fidias 
kunnet  bruge.  Gudinden  staar  rank  og  rolig,  Skjoldet  er  stillet  ved 
hendes  venstre  Side,  og  hun  støtter  sin  Haand  derpaa.  Under  Skjoldet 
bugter  sig  den  hellige  Borgslange.  Mod  venstre  Skulder  læner  Lansen  sig, 

om  Halsen  har  hun  Slangepantseret:  Ægiden,  og  snildt  er  en  af  de  le- 
vende Slanger  benyttet  til  at  holde  Lansen  fast.  Paa  Hovedet  knejser 
en  mægtig  Hjælm  med  Nakkeskærm  og  tre  Fjerbuske,  den  midterste 
baaren  af  en  Sfinks,  de  andre  af  Vingeheste,  Pegaser.  Svarende  til  den 
svære  Hjælm  er  Gudindens  Hageparti  meget  stærkt  udviklet.  Hun  bæ- 
rer altsaa  i Virkeligheden  hele  sin  krigerske  Udrustning,  men  Vaab- 
nene  er  stillede  tilside , hun  staar  ligesom  med  Gevær  ved  Fod,  et 
Billede  paa  det  mægtige,  i Freden  rustede  Athen. 

Og  i sin  højre  Haand  holder  hun  Sejren,  en 
lille  Statuette  af  Nike,  der  aabenbart  hæver  sig 
for  at  flyve  fra  Gudindens  Haand  ned  til  de 
Mennesker,  hun  skænker  sin  Gunst.  Den  Haand, 
der  bærer  Nike,  hviler  paa  en  Søjle.  Dette  val- 
nød vendigt,  da  Kærnen  i disse  Guldelfenbens- 
billeder var  af  Træ,  paa  hvilket  Plader  af  El- 
fenben og  af  drevet  Guld  var  befæstede.  Med 
den  tunge  Vægt  vilde  Underarmen  ikke  kunne 
holde  ret  længe.  I nøjeste  Forbindelse  med 
Stillingen  staar  ogsaa  Foldekastet.  Den  lange 
Chiton  ligger  glat  over  det  bøjede  venstre  Knæ, 
men  paa  højre  Side,  hvor  Gudinden  for  Byr- 
dens Skyld  hviler  fast  paa  Foden,  falder  Klæd- 
ningen naturligt  med  tunge  dybe  Folder,  gan- 
ske som  i de  ældre  Kvindestatuer.  Og  denne 
Del  af  Klædningen  med  de  kanellureagtige  Fol- 
der danner  tillige  ligesom  en  Overgang  til  det 
arkitektoniske,  til  den  nærstaaende  Søjle,  der 
naturligvis  i den  store  Original  var  riflet.  Denne 
Adskillelse  i Foldekastet  paa  højre  og  venstre  Side,  der  her  er  saa  for- 
trinligt motiveret,  gentages  efter  Fidias~atter  og  atter.  Ogsaa  det,  at 
Dragten  er  dobbelt  opkiltet  ved  Bæltet  er  gjort  med  Hensigt  for  ved 
de  to  buede  Horisontallinier  at  bryde  de  lodrette  Folders  Ensformig- 
hed. Saa  vidt  kan  vi  følge  Kunstneren  og  ane  hans  Grunde  til  dette 
og  hint  Træk.  Vi  forstaar,  at  en  saa  monumental  Figurs  Skønheds- 
virkning mere  var  af  arkitektonisk  end  af  plastisk  Art.  Og  dog  svigter 
vor  Fantasi,  naar  vi  vil  genkalde  os  Billedet.  Vi  ved,  at  Ansigt,  Hæn- 
der og  Fødder  var  af  Elfenben,  Klædebon,  Skjold,  Hjælm  og  andre 
Dele  af  lysende  Guld,  Øjets  Iris  indlagt  Ædelsten,  vi  ved,  at  Skjold, 
Fodskammel,  ja  selv  Gudindens  Sandaler  var  smykkede  med  Relieffer 
og  indlagte  Arbejder,  men  vi  ser  ikke  Billedet  med  dets  næsten  orien- 

talske  Farvepragt  i det  store  Tempelrum,  der  kun  fik  Lys  gennem 
Døren.  Fra  femte  Aarhundrede  e.  Kr.  forsvinder  alle  Spor  af  det  her- 
lige Kunstværk. 

Athenabilledet  stod  færdigt  i Templet  til  den  store  helleniske  Folke- 
fest, Panathenæerne,  ved  Midsommertid  438.  Kort  efter  overgik  der 
Fidias  en  stor  Proces,  idet  han  beskyldtes  for  at  have  gjort  sig  ulovlig 
Fordel  under  Arbejdet.  Efter  den  troværdigste  Kilde  var  det  Elfen- 
benet, han  havde  brugt  for  rigeligt  af.  Guldets  Vægt  kunde  man  kon- 
trollere, men  vanskeligt  hvor  mange  Elefanttænder  der  gik  med.  Da 
Perikles  paa  den  Tid  netop  stod  paa  Magtens  Tinde,  er  det  ikke  rime- 
ligt, at  Modstanderne  uden  vægtige  Grunde  har  rettet  denne  Beskyld- 
ning mod  hans  vigtigste  kunstneriske  Støtte.  Ogsaa  Renæssancens 
Kunstnere  stjal  som  Ravne.  I Følge  samme  Beretning  flygtede  Fidias 
til  Elis  og  udførte  der  det  mægtige  Gudebillede  af  Zeus  i Olympia. 
Men  i Aaret  431  skal  han  ogsaa  der  være  bleven  beskyldt  for  Under- 
slæb og  have  lidt  Døden  i Elis.  Denne  Gentagelse  af  Processen  lyder 
lidt  mistænkeligt  og  stemmer  ikke  med,  at  hans  Efterkommere  senere 
hen  havde  det  ærefulde  Hverv  at  vedligeholde  og  rense  Zeusbilledet, 
og  at  man  med  Stolthed  viste  Fidias’  Værksted  sammesteds.  En  an- 
den Oldtidsforfatter,  Plutark,  taler  da  ogsaa  kun  om  den  første  Proces, 
men  han  lader  rigtignok  Fidias  dø  i Fængslet  i Athen.  Saa  usikre  er 
Beretningerne.  Er  den  sidste  rigtig,  vilde  Fidias  have  udført  Zeus- 
billedet i Olympia  før  Athenastatuen.  Det  synes  af  den  Grund  natur- 
¥<?  / ligt,  fordi  Zeustemplet  jo  var  fuldendt  allerede  ved  Aar  456.  I modsat 
Fald  bliver  der  nogle  og  tyve  Aar  mellem  Templets  Fuldendelse  og 
Gudebilledets  Opstilling. 

Af  Zeusbilledet  i Olympia  ejer  vi  ingen  plastisk  Kopi,  kun  Mønt- 
billeder og  et  Vægmaleri  i Eleusis  giver  os  en  Forestilling  om  dets 
Udseende.  Derimod  er  Pausanias’  Skildring  langt  udførligere  end  ved 
Athenabilledet.  Naar  man  traådte  ind  i Zeustemplet,  havde  man  det 
store,  eneste  Hovedrum  oplyst  baade  fra  Døren  og  fra  en  Aabning  i 
Taget.  I Baggrundens  Halvlys  sad  Guden  paa  sin  Trone  i ottedobbelt 
naturlig  Størrelse,  vel  omtrent  14  Meter  høj,  lysende  af  Guld  og  Elfen- 
ben, af  Ibenholt  og  Ædelstene.  Haaret  var  af  Guld,  ganske  glat  og 
langt,  omtrent  som  hos  den  lille  Tornudtrækker;  ogsaa  Skægget  var 
langt  og  uden  det  urolige  Purl,  som  Zeus  fra  Otricoli  og  andre  senere 
Zeusbilleder  har.  I venstre  Haand  holder  han  et  Scepter  med  en  Ørn 
paa  Spidsen,  i højre,  der  hviler  paa  Armlænet,  en  Nikestatuette  lige- 
som Athena.  Baade  Nike  6g  Sceptret  holdes  omhyggeligt  til  Siden  for 
ikke  at  dække  Gudens  Legé'meVHåns  Bryst  er  nøgent,  men  ned  over 

Skødet  ligger  Guldklædningen  i tunge  Folder,  med  en  Bort  af  Liljer, 
Lynets  Symbol.  Benene  er  sænkede  for  ikke  at  danne  en  hæslig  ret 
Vinkel,  sete  fra  Siden  og  nedenfra.  Tronen  er  af  Guld,  Elfenben  og 
Ibenholt,  smykket  med  Ædelstene  og  med  Statuetter,  Relieffer  og  Ma- 
lerier i Mængde,  selv  Fodskammel  og  Sandaler  er  prydede  med  Bil- 
leder. Og  dog  var  der  sikkert  ikke  Tale  om  Overlæsselse,  saa  uhyre 
var  Statuen. 

Dette  Gudebillede,  der  regnedes  for  et  af  Verdens  syv  Undervær- 
ker, lovprises  af  en  Mængde  Oldtidsforfattere, 
ja  Beundringen  for  det  stiger,  eftersom  Tiden 
gaar  og  der  kommer  en  formelig  Passion  op  for 
gamle  Ting.  Statuen  har  i sin  rolige  Majestæt 
ligefrem  virket  velgørende  paa  Nerverne  i Sam- 
menligning med  de  stærkt  bevægede  hellenisti- 
ske Gudebilleder.  Folk  sværmede  for  den,  som 
man  nutildags  sværmer  for  prærafaelitisk  Kunst. 

Vi  kan  derfor  ikke  helt  stole  paa  Oldtidens  Skil- 
dringer. Naar  saaledes  Dio  Krysostomus  (Beg. 
af  andet  Aarh.  e.  Kr.)  fortæller,  at  der  var  en  saa 
lys  Ynde  over  Kunstværket,  at  selv  de  sorg- 
tunge og  besværede  glemte  alle  Plager  og  Lidel- 
ser ved  at  se  dets  Aasyn,  og  andetsteds  beretter,  at 
Fidias  havde  villet  fremstille  Zeus  i det  Øjeblik, 
han  blot  ved  en  svag  Rynken  af  Brynene  bragte 
Olympia  til  at  skælve,  saa  synes  han  i begge 
Tilfælde  at  lægge  for  megen  »moderne«  Stem- 
ning ind  deri,  rent  bortset  fra  at  begge  Udsagn  daarligt  stemmer  over- 
ens. Hverken  det  faderligt  milde  eller  det  mægtige,  frygtindgydende 
har  Fidias  evnet  og  kunnet,  saa  vist  som  Ansigtet  endnu  ikke  paa  den 
Tid  var  Brændpunktet  i Fremstillingen.  Hvad  han  vil  skildre,  det  skil- 
drer han  ved  Attributterne:  Trone,  Scepter,  Nike.  Det  er  Zeus  som 
Gudekongert.  Og  alle  de  mange  Billedværker,  der  smykker  Trone  og 
Skammel,  forherliger  Gudekongens  Vælde,  fremdrager  netop  de  Træk 
af  Hellas’  Sagnkres,  der  er  Vidnesbyrd  herom,  danner  tilsammen  som 
en  eneste  Hymne  om  Zeus’  Almagt.  Derfor  var  det  sikkert  sandt,  at 
Fidias  med  dette  Kunstværk  gav  græsk  Religion  nye  Tilskyndelser. 

Et  Par  Enkeltheder  ved  Billedet  kan  maaske  hjælpe  os  til  Datering. 
Paa  Zeus’  Ring  havde  Fidias  indgraveret  sin  Yndling  Pantarkes’  Navn. 
Men  en  ung  Mand  ved  Navn  Pantarkes  seirgde  netop  i en  Brydekamp 
mellem  Drenge  i Olympia  i Aaret  436  f.  Kr.  Ved  nøjere  Undersøgelse 


Mønt  med  Afbildning  af 
Zeus  i Olympia. 

af  Stedet  i Zeustemplet,  hvor  Billedet  stod,  har  det  fremdeles  vist  sig, 
at  Statuen  havde  samme  Bredde  som  Athenafiguren,  skønt  Midtskibet 
er  betydeligt  smallere  her  end  i Parthenon,  og  at  der  er  foretaget  en 
Omlægning  af  Gulvet,  da  Statuen  skulde  stilles  op.  De  Folk  i Elis 
synes  med  Vold  og  Magt  at  have  forlangt  en  Statue  af  samme  Maal 
som  Athena  Parthenos  trods  den  langt  mindre  Plads.  Endeligt  laa  der 
foran  Zeusbilledet  en  mørk  Bort  af  den  smukke,  haarde  Eleusinske 
Kalksten,  et  Materiale  der  netop  kom  i Mode  efter  Parthenon  og,  da 
Eleusis  ligger  i Attika,  i hvert  Fald  ikke  kan  være  blevet  først  »opda- 
get« saa  langt  borte  som  i Olympia.  Meget  tyder  da  paa,  at  det  var 
Udførelsen  af  Pallas  Athena,  der  gjorde  Fidias  saa  berømt,  at  man 
overdrog  ham  at  skabe  Zeuskongens  Billede.  Om  der  i Mellemtiden, 
i de  20  Aar,  stod  et  andet,  ældre  Gudebillede  i Templet,  ved  vi  na- 
turligvis ikke.  Fidias’  Zeus  eksisterede  i omtrent  900  Aar  ligesom 
Athenabilledet  og  forsvinder  først  i femte  Aarh.  e.  Kr.  ved  en  Palads- 
brand i Konstantinopel,  hvorhen  Statuen  var  ført. 

Med  disse  store  arkitektoniske  Statuer  er  naturligvis  ikke  hele  Fi- 
dias’ Kunstnerpersonlighed  givet.  I al  deres  Majestæt  betegner  de  intet 
Fremskridt  mod  kunstnerisk  Frihed,  ingen  Videreudvikling  af  det 
friske  og  frodige,  der  kendetegnede  Fortidens  Kunst.  Det  var  naturligt, 
da  de  var  religiøse  Kultbilleder,  der  tildels  maatte  stemme  overens 
med  Folkets  Tro  og  de  almindelige  Forestillinger  om  det  ophøjede. 
Men  vil  vi  danne  os  en  Idé  om  Bigdommen  og  Mangfoldigheden  i 
Fidias’  Kunst,  maa  vi  vende  os  til  de  Arbejder,  der  er  udførte  af  Ele- 
ver under  hans  Ledelse,  til  Parthenons  Skulpturer.  Grænsen  for  Fi- 
dias’ Medvirken  kan  vi  naturligvis  ikke  bestemme,  men  noget  af  hans 
Aand  er  der  sikkert  i det  altsammen.  For  atvære  retfærdig  maa  man 
dog  stadigt  huske  paa,  at  alle  disse  beundiæde  Værker  var  Dekorations- 
arbejder, der  saa  lidt  l'egnedes  for  fremragende  Kunst,  at  de  med  Und- 
tagelse af  en  kort  Notits  hos  Pausanias  om  Gavlgrupperne  aldrig  næv- 
nes i Oldtidens  Litteratur. 

Ældst  i Stil  er  Metoperne.  Parthenon  havde  alle  Metoperne  smyk- 
kede med  Belieffer,  deraf  det  store  Tal  92  mod  Zeustemplets  12.  De 
er  af  højst  forskellig  Stil  og  Godhed.  Bedst  bevarede  er  Metoperne  fra 
Sydsiden  med  Fremstillinger  af  Lapithernes  og  Kentaurernes  Kampe, 
samme  Æmne  som  vi  kender  fra  Zeustemplets  Vestgavl.  Ogsaa  i Stil 
minder  disse  Metoper  ofte  om  Olympiaskulpturerne,  men  Opgaven  er 
jo  for  saa  vidt  en  anden,  som  det  hele  nødvendigt  splittes  i en  Mængde 
Tvekampe.  Saa  meget  mere  beundringsværdig  er  Afvekslingen  i Kamp- 
stillinger indenfor  de  snævre  Rammer.  Kentauren  har  fældet  sin  Mod- 

stander,  der  ligger  i Døds- 
kamp paa  Jorden.  Hove- 
rende sprænger  han  hen 
over  ham,  svingende  over 
Armen  et  Løveskind,  som 
han  vel  har  taget  fra  en 
Løjbænk  og  benyttet  som 
Skjold  under  den  i Hast 
opstaaede  Kamp.  Kam- 
pen ser  noget  mindre  tro- 
værdig ud  i et  Billede  af 
en  Kentaur,  der  støtter 
Haanden  mod  en  falden 
Lapiths  Hoved  og  sætter 
Hoven  paa  hans  Laar. 

De  tager  saa  lindt  paa 
hinanden  og  ser  ud,  som 
de  var  faldne  i Tanker  Metope  fra  Parthenon.  London, 

midt  under  det  hele.  Hvor  er  det  fint  akademisk  mod  Olympiagavlens 
kraftige  Greb  og  dyriske  Vildskab!  Og  Kentauren  haret  skønt  Oldinge- 
hoved med  glat,  mildt  Skæg.  — Inde  i Templets  Søjlegang,  hen  over 

de  indre  Søjler  og  rundt 
om  hele  Cellamurene  løb 
Frisen  med  sine  Relieffer, 
fladere  end  Metopernes 
og  vel  i Grækernes  Øjne 
nærmest  Malerier.  I Grun- 
den tilhører  Frisen  den 
joniske  Bygningsstil,  men 
er  anvendt  her  ligesom 
de  joniske  Søjler  i Temp- 
lets Indre,  skønt  »Draa- 
berne«  under  Frisens 
Kant  tyder  paa,  at  man 
oprindeligt  vilde  leddele 
ogsaa  den  i Metoper  og 
Triglyfer.  Heldigvis  skete 
det  ikke,  thi  den  uaf- 
brudte Relieffremstilling 


Metope  fra  Parthenon.  London. 


paa  en  saa  vældig  Flade 

maatte  blive  og  blev  ogsaa  noget  ganske  andet.  Det  er  Midsomrens 
store  Fest,  Panathenæerne,  hvis  Optog  vi  ser.  Man  bragte  ved  den 
Lejlighed  Athena  en  kostbar  Kaabe,  som  man  den  Dag  i Dag  i Syden 
bringer  Madonna  en  saadan,  og  Festen  maa  da  ogsaa  nærmest  have 
lignet  en  pragtfuld  katolsk  Procession.  Kun  at  der  i Panathenæertoget 
ogsaa  deltog  Vogne  og  Ryttere.  Toget  paa  Frisen  sætter  sig  i Gang  fra 
Vestsiden,  den  man  først  ser,  naar  man  gennem  Propylæerne  træder 
ind  paa  Akropolis.  Her  ordner  Toget  sig,  de  unge  Riddere  kilter  deres 
Dragt  op  eller  kranser  sig,  Slaver  gaar  dem  tilhaande.  Snart  sidder 


de  paa  Hesten,  der  i Begyndelsen  gaar  lidt  voldsomt  paa,  til  den  ved 
Ridslet  blidt  tvinges  ind  i den  ønskede  Gangart.  Langs  baade  Nord- 
og  Sydsiden  suser  nu  Kavalkaden  afsted.  Det  atheniske  Rytteri  var  et 
Luksusrytteri,  uden  videre  militær  Retydning,  og  deres  Ridt  er  ogsaa 
alt  andet  end  militært,  frit  og  tvangløst  rider  de  frem,  færre  og  flere  i 
Følge,  der  er  ingen  Kommando  eller  Refalingsmænd  at  se.  De  sidder 
paa  Hesteryggen  uden  Sadel,  og  vidunderligt  fint  følger  deres  Legemer 
Hestens  Revægelser.  Der  er  heller  ingen  Tumlen,  ingen  »Eksen«  med 
Dyrene.  Man  bemærke  blot,  hvor  roligt  de  holder  Hestene  an!  Vi  har 
en  lille  Afhandling  om  Hesteopdræt  og  Ridekunst  af  en  samtidig  For- 
fatter Xenofon,  som  det  er  meget  lærerigt  at  sammenligne  med  Par- 
thenonsfrisen.  Han  indskærper  netop  en  mild  Rehandling  af  Hesten. 
Naar  Hingsten  nærmer  sig  Hoppen,  da  danser  den  prægtigt  og  rejser 
den  krummede  Hals.  Naar  Heste  slippes  løs  paa  en  Græsgang,  da  gaar 
de  ikke,  de  gallopperer  og  tumler  sig  fyrigt.  Det  er  denne  Hestens 

sande  Natur,  Dressuren  skal  bevare.  Hesten  skal  lære  at  glæde  sig  ved 
at  vise  Anstand  og  Kraft,  naar  den  rides,  som  naar  den  er  fri.  Man 
maa  aldrig  blive  hidsig  paa  Dyret  eller  tvinge  det  brutalt  frem , naar 
det  er  angst.  Man  skal  vise,  at  man  paaskønner  dets  Villighed  o.  s.  v. 
Da  vil  Hesten  tilsidst  elske  at  leve  sammen  med  Mennesket.  Saa  mild 
og  forstaaende  er  denne  Følemaade,  at  den  først  i Midten  af  18de 
Aarh.  kom  til  at  gælde  paany,  efter  at  man  i Aartusinder  havde  øvet 
Prygledressur  mod  det  prægtige  kloge  Dyr.  Det  er  den  samme  Aand, 
der  præger  Parthenonsfrisen,  disse  Heste  har  ikke  blot  Skønhed,  de 
har  ogsaa  fri  og  na- 
turlig Anstand.  At 
det  ikke  altid  i Græ- 
kenland har  været 
saadan,  viser  ældre 
Vasebilleder  af  For- 
spand, der  pinagtigt 
er  spændte  ind  som 
vore  Cirkusheste.  Det 
er  ellers  en  lille  djærv 
Race,  denne,  med  ma- 
gert Hoved  og  mu- 
skuløse Sider.  »Kø- 
det er  Hestens  værste 
Fjende«,  siger  Arabe- 
ren Abd-el-Kader,  »kun  tre  Ting  skal  være  brede  hos  Hesten:  Panden, 
Brystet  og  Krydset.  Ryggen  skal  være  kort,  Bagbenene  lange,  Ørene 
skal  være  bevægelige  som  Antilopens.«  Alt  dette  gælder  tilfulde  om 
disse  Heste.  Ogsaa  Xenofon  priser  den  knejsende  Hals,  de  smalle 
Kæber,  Hovedet  med  den  stærkt  fremtrædende  Benbygning  og  de  le- 
vende fremstaaende  Øjne.  Han  hævder,  at  Hesten  under  Galloppen 
skal  sætte  Baghovene  langt  frem  og  rejse  Forkroppen  højt  i Vejret, 
altsaa  samle  Benene  under  sig,  det  er  endnu  den  arabiske  Hingsts 
Fortrin.  Skønt  Hestene  paa  Parthenonsfrisen  tæller  i Hundreder  og 
undertiden  er  udarbejdede  i fire  Lag,  er  der  dog  aldrig  Gentagelser  i 
Stillingerne.  Og  saa  naturlig  og  livfuld  er  Galloppen  i al  sin  Afveksling, 
at  den  forekommer  vort  Øje  mere  virkelighedstro  end  selv  Øjebliks- 
fotografier af  en  Hestegallop,  et  Vidnesbyrd  om  disse  Billeders  Overens- 
stemmelse med  den  menneskelige  Synsopfattelse  af  Bevægelsen.  Man 
vil  tillige  ved  Betragtningen  af  to  eller  flere  Dyr  i Række  næsten  altid 
finde  enten  en  tydelig  Stigning  af  en  og  samme  Bevægelse,  eller  at  der 

er  tilstræbt  en  Kon- 
trastvirkning. Det 
sidste  gælder  f.  Eks. 
særligt  om  to  He- 
ste, af  hvilke  den 
ene  lægger  sig  til- 
bage, sagtnende  sit 
Løb,  saaledes  at 
alle  Legemets  Li- 
nier er  stejlt  lod- 
rette, mens  den  føl- 

Fra  Parthenonsfrisen.  Ypperstepræsten  med  den 

hellige  Kaabe.  Guder.  gende  Hest  med 

krummet  Nakke  og  kourbetterende  Forben  frembyder  en  Mangfoldig- 
hed af  henrivende  Kurver  i Hals  og  Legeme.  Foran  Ryttertoget  kom- 
mer Vogntog,  foran  det  Vogtere  med  Offerdyr,  unge  Mænd  i lange 
Kapper  med  den  hellige  Olivenolie  i store  Kar.  Ogsaa  her  er  gjort  alt 
for  Afvekslingen:  en  Okse  søger  med  hævet  Hoved  at  rive  sig  løs  fra 
Vogteren,  de  unge  Mænd  bærer  alle  deres  Byrde  paa  forskellig  Vis.  Saa 
svinger  vi  om  fra  begge  Sider  paa  Østsiden,  Templets  Hovedside.  Der 
møder  vi  først  Stadens  værdige  Fædre,  der  under  Samtale  venter  paa 
de  andre.  Det  er  de  »skønne  Oldinge«,  der  udvalgtes  til  at  bære  Olje- 
grene  i Festtoget.  I Midten  af  Gavlen  er  gengivet  selve  Hovedscenen  i 
Templets  Indre:  Ypperstepræsten  er,  hjulpen  af  en  Slave,  i Færd  med 
at  lægge  den  hellige  Kaabe  sammen  for  at  bringe  Athena  den.  Præst- 
inder kommer  med  Taburetter,  der  benyttedes  — vi  ved  ikke  hvor- 
ledes — under  den  hellige  Handling.  Men  paa  begge  Sider  af  denne 
Midtscene  er  de  Personer  tilstede,  for  hvis  Skyld  det  hele  Optog  fandt 
Sted,  de  olympiske  Guder.  Der  kan  ikke  være  Tvivl  om,  at  det  er  dem 
vi  har  for  os  i de  store  siddende  Skikkelser,  thi  vi  finder  to  vingede  Fi- 
gurer iblandt  dem. 

Ogsaa  deres  Stør- 
relse passer  godt 
dertil.  I hele  den 
lange  Frise  har 
Kunstnerne  søgt  at 
holde  Figurernes 
Hoveder  i samme 
Højde.  Kun  de  faa 
Barnefigurer  af- 

bryder  den  lige  Is-  Fra  Parthenonsfrisen.  Hera  og  Zens.  Præstinder  med  Taburetter. 


selinie,  Isokefalien,  men  de  Voksne  er  alle  lige  høje.  Ja,  Reglen  over- 
holdes endog,  hvor  Ryttere  og  staaende  Figurer  afbildes  Side  om  Side. 
Kunstnerne  ændrer  hellere  ved  Forholdene  i Legemet  og  gør  Rytteren 
og  hans  Hest  noget  mindre,  end  de  bryder  hin  Lov.  Dette  Forhold, 
der  kan  virke  noget  monotont,  kommer  den  kunstneriske  Sandhed 
tilgode  i dette  Tilfælde,  idet  nemlig  de  siddende  Guders  Vækst  bliver 
overnaturlig,  samtidigt  med  at  Isokefalien  bevares.  Guderne  er  natur- 
ligvis tænkte  usynlige,  de  sidder  i Kreds  i deres  Himmel  og  glæder 
sig  over  Offergaverne  og  Menneskenes  Fromhed.  I tidligere  Tid  plej- 
ede man  i saadanne  Fremstillinger  ved  Indskrifter  at  betegne,  hvem 
de  enkelte  Personer  var.  Saa  mangelfuld  var  Udtryksmaaden,  at  Ord 
og  Rilied  nødven- 
digt maatte  udfyl- 
de hinanden.  I Par- 
thenonsfrisen  er 
Guderne  for  første 
Gang  karakterise- 
rede, saaledes  at 
enhver  Athener 
kunde  genkende 
dem,  ikke  ved  An- 
sigtstrækkene — 
det  form  aar  man 
endnu  ikke  — men  ved  Holdning  og  Gestus.  Zeus  og  Hera  sidder  sam- 
men paa  deres  Stole,  Hera  drejer  sig  om  mod  Zeus,  idet  hun  afslører 
sit  Aasyn,  en  Bevægelse  der  tillægges  hende  allerede  i de  homeriske 
Sange,  og  som  den  arkaiske  Kunst  med  særlig  Forkærlighed  gentog, 
fordi  den  mørke  Klædning  gav  en  herlig  Baggrund  for  Ansigtets  Profil 
og  den  hvide  Skulder  og  Arm.  Nær  Hera  staar  hendes  Sendebud,  den 
vingede  Iris.  Krigsguden  Ares  vugger  uroligt  paa  sin  Stol,  med  Hæn- 
derne foldede  fast  om  Knæet.  Denne  livfulde  Stilling  gentoges  et  Aar- 
hundrede  senere  i en  berømt  Statue,  af  hviken  Ares  Ludovisi  er  den 
kendteste  Kopi.  Vi  ved  ogsaa,  at  Polygnot  i Delfi  havde  malet  den 
urolige  Hektor  i denne  Stilling.  Det  er  et  af  de  klareste  Eksempler 
paa,  hvad  Vej  Udviklingen  af  et  og  samme  Motiv  i Kunsten  gaar,  fra 
Maleri  til  Relief,  fra  dette  til  statuarisk  Fremstilling.  Derefter  kommer 
en  tænksom  Kvinde  med  Fakkel:  den  alvorsfulde  Demeter.  Den  føl- 
gende mandlige  Figur  læner  sig  magelig  mod  sin  Sidemands  Ryg  og 
er  ikke  fri  for  at  genere  sin  Naboerske  med  sine  Ben.  Det  er  Dionysos, 
den  hævede  Haand  har  han  støttet  paa  Thyrsosstaven.  Yderst  sidder 

Hermes  i en  bøjet,  karakteristisk  Stilling,  som  vi  skal  møde  i en  langt 
senere  Hermesstatue.  Ogsaa  de  andre  Guder:  Athena  og  Hefaistos  i 
Samtale,  Afrodite  visende  sin  Søn  Eros  Festtoget  o.  a.  er  prægede  af 
baade  Ynde  og  Simpelhed,  vi  føres  virkeligt  lige  midt  ind  i Gudernes 
utvungne  Familieliv. 

En  Mærkelighed  ved  denne  Frise  er  det,  at  Lokaliteten  aldrig  er 
angivet,  hverken  Olympen,  Gudernes  Bolig,  eller  Templets  Indre  eller 
Gaderne,  gennem  hvilke  Toget  bevægede  sig.  Paa  mykeniske  og  ori- 
entalske Relieffer  sættes 
Menneskene  ind  i Natu- 
ren, og  i de  senere  helle- 
nistiske Relieffer  er  der 
oftest  ogsaa  Naturbag- 
grund ligesom  paa  Thor- 
valdsens  Aleksanderfrise. 
Her  er  det  kun  Festtoget 
selv,  der  ligger  Kunstner- 
ne paa  Hjærte,  Kun  naar 
en  Sten  er  nødvendig,  for 
at  en  Deltager  kan  binde 
sin  Sandal,  ja  saa  er  Ste- 
nen dér,  ligesom  i Æven- 
tyrene.  Alt  er  til  for  Men- 
nesket, Mennesket  selv  er 
Kunstens  Maal  og  Me- 
ning. Der  slaar  os  i Møde 
en  levende  Glæde  ved  Gengivelsen  af  disse  prægtigt  skønne  Menneske- 
legemer i alle  Stillinger  og  med  en  Uendelighed  af  Bevægelser.  Og  dog 
er  denne  Kunst  i en  vis  Forstand  mærkeligt  fattig.  Kunde  man  kom- 
mandere alle  Parthenonsfrisens  Figurer  til  at  gøre  Holdt,  vilde  man 
opdage  en  næsten  dræbende  Ensformighed.  Det  er  ikke  blot  de  unge 
Mænd,  hvis  Legemer  alle  er  som  formede  over  samme  Model,  men 
Ynglinge,  Oldinge  og  Drenge  er  ens  skabte.  Ja,  selv  de  unge  Piger  er 
fladbrystede  og  uden  Hofter,  medens  man  ikke  kan  frakende  dem  fin, 
kvindelig  Ynde  i Bevægelsen.  Overalt  spores  det  ene,  altomfattende 
Skema,  der  udelukker  alle  Nuancer,  al  søgende  Glæde.  Den  frempip- 
pende,  men  saa  uendeligt  tiltalende  Naturalisme  i Overgangstidens 
Kunst  er  som  vejret  bort.  Det  er  ikke  for  intet,  at  Profilen  hyppigst 
er  anvendt  i denne  Frise.  Frontvending  føltes  som  noget  brutalt  af 
Grækerne  i Maleri  og  Relief  og  er  derfor  aldrig  benyttet.  Men  selv  den 

tiltalende  Trefjerdedelsvending  af  Ansigt  og  Legeme  er  sjældnere  end 
den  fornemme  Profil,  der  sammenfatter  Ansigt  og  Skikkelse  i den 
simpleste  Linieformel  og  er  hævet  over  al  tilfældig  Vekselvirkning  med 
Beskueren.  Profilen  er  stille,  stolt  og  hemmelighedsfuld,  men  den  er 
tillige  stræng  og  kold  som  en  Bjærgtindes  evige  Sne. 

Det  sagte  gælder  noget  mindre  om  Figurerne  fra  Gavlene.  De  er 
desværre  saa  medtagne,  og  saa  meget  mangler  helt,  at  en  sikker  De- 
konstruktion af  de  to  Gavlgrupper  ikke  lader  sig  foretage.  Vi  ved  fra 
Pausanias,  at  Athenas  Fødsel  af  Zeus’  Hoved  under  Olympens  Skæl- 


Flodgud  fra  Parthenons  Vestgavl. 


ven  og  Gudernes  bange  Undren  var  fremstillet  i Østgavlen,  og  at  Vest- 
gavlen indeholdt  Kampen  mellem  Athena  og  Poseidon  om  det  attiske 
Land.  I begge  Gavle  var  saaledes  Athena  Hovedfiguren,  og  baade  hun 
og  Guderne  optraadte  handlende,  mens  de  øvrige  Gavlfigurer  saa  til 
og  gav  deres  Stemning  tilkende  som  Koret  i en  græsk  Tragedie.  Vidste 
vi  ikke  bedre,  kunde  vi  tro,  at  Parthenonsgavlene  med  deres  hand- 
lende Guder  og  undrende  Tilskuere  betegnede  et  dristigt  Brud  med 
Traditionen,  som  vi  kender  fraÆginatemplets  og  Zeustemplets  Grup- 
per af  kæmpende  Dødelige  og  usynlige,  ledende  Guder.  Men  ved  Ud- 
gravningerne af  de  ældre  Lag  paa  Akropolis  fra  Tiden  før  Perserkri- 
gene er  fundne  betydelige  Rester  af  gamle  Gavlgrupper,  i hvilke  Gu- 
derne paa  lignende  Maade  optraadte  kæmpende,  f.  Eks.  Athena  etsteds 
scan  Midtfigur  i Færd  med  at  fælde  en  Gigant.  Der  er  altsaa  gammel 
attisk  Tradition  i Parthenonsgavlenes  Kompositioner,  men  i genial 
Omdannelse  har  de  dog  sikket  ydet  noget  ganske  nyt.  Vi  vil  imid- 

lertid  holde  os  paa  sikker  Grund  og  kun  betragte  enkelte  af  Sta- 
tuerne. 

I Vestgavlens  ene  Fløj  laa  der  en  Flodgud,  der  i Lighed  med 
Flodguderne  i Zeustemplets  Østgavl  betegnede  Lokaliteten,  hvor  Kam- 
pen forega  ar  mellem  Athena  og  Poseidon,  nemlig  det  attiske  Land. 
Hvilket  af  Attikas  Vandløb  der  just  er  ment,  ved  vi  ikke,  men  her 
er  gjort  et  mærkeligt  Forsøg  paa  at  karakterisere  Flodguden  gennem 


Yngling  fra  Parthenons  Østgavl.  London. 


Legemsformerne,  der  er  bløde  og  flydende  som  Vandets  Strøm,  især 
Underliv  og  Laar.  Det  er  et  stort  Fremskridt  fra  Frisen,  hvor  Karak- 
teristikken var  givet  ved  Holdning  og  Attributter,  og  danner  ligesom 
et  Mellemtrin  før  fjerde  Aarhundredes  Karakteristik  ved  Hjælp  af 
Ansigtstrækkene. 

I Østgavlens  venstre  Hjørne  saa  man  Solguden  køre  op  af  Bøl- 
gerne med  sine  Heste.  Derefter  følger  en  ung  Mand,  hvilende  paa 
Ryggen,  den  eneste  Gavlfigur,  hvis  Hoved  er  bevaret.  Han  har  aaben- 
bart  sovet  paa  Klippen,  paa  hvilken  han  har  bredt  et  Løveskind  og 
sin  Klædning  ud,  og  vækkes  nu  af  Solens  Straaler,  rejser  sig  paa  Al- 
buen, samtidigt  med  at  han  sagtens  har  hævet  højre  Haand  til  Hilsen 
af  Guden.  Benene  ligger  endnu  overkors  fra  den  hvilende  Stilling  paa 
Ryggen,  og  fint  er  Læggenes  og  Laarenes  Muskelspil  varieret  i højre 

Ben,  der  staar  l'oligt  og  støt  med  spidst  Knæ,  og  det  vuggende,  stram- 
mede venstre  Ben.  Ogsaa  for  venstre  Skulders  Forskydning  ved  Le- 
gemets Vægt  paa  denne  Arm  er  der  ypperligt  gjort  rede  i Knogler  og 
Muskler.  Forstaaelsen  af  Sener  og  Kød,  af  Modsætningen  mellem  det 
Haarde  og  Bløde,  og  tillige  Følelsen  for  Rytme  i Legemets  Stigning  og 
Fald  stiller  denne  Statue  overordentligt  højt  i kunstnerisk  Henseende. 
Ved  det  lille  Hoved  med  de  mandigt  alvorlige  Træk,  den  kraftige 


Tre  Kvindefigurer  fra  Parthenons  Østgavl.  London. 

Muskelbygning  i Forening  med  den  smalle  Midje  og  de  fine  Led  er 
Figuren  i Slægt  med  Frisens  unge  Riddere. 

Nærmest  efter  ham  følger  tre  Kvindefigurer,  to  siddende,  udarbej- 
dede af  en  Blok,  og  en,  der  iler  hen  imod  dem.  Den  bagerste  siddende 
Figur  hviler  Armen  paa  den  andens  Skulder  og  er  i Færd  med  lang- 
somt at  dreje  sig  om,  hendes  Naboerske  ser  allerede  hen  imod  Midten 
og  aabner  Armene  i Undren,  den  staaende  Figur  viger  aabenbart 
skrækslagen  tilside  for  Begivenheden  i Midten,  lige  i hendes  Nærhed. 
Saaledes  aftager  Bevægelsen,  fremkaldt  af  Athenas  underfulde  Fødsel, 
langsomt  ud  mod  Gavlens  Spids,  hvor  den  hvilende  Yngling  endnu 
aldeles  intet  ved  om,  hvad  der  gaar  for  sig  i Daggryet,  som  han  ser 
rinde  op  af  Havet.  Dette  minder  om  de  ypperste  Kompositioner  i Høj- 
renæssancens Malerier,  f.  Eks.  om  Rafaels  herlige  Billede  af  Messen  i 
Bolsena,  hvor  Underet  med  Hostien  farer  gennem  Rækkerne  paa  Bil- 


Den  græske  Kunst 

ledets  venstre  Side  med  stedse  aftagende  Virkning,  til  vi  nederst  har 
de  sorgløse  Mødre  kyssende  de  søde  Børn.  Saadanne  ubevidste  Lig- 
hedspunkter mellem  store  Kunstnere  er  sjældne,  mens  primitiv  og 
famlende  Kunst  næsten  altid  giver  sig  ensartede  Udslag. 

Ogsaa  i Gavlens  modsatte  Fløj,  tilhøjre  for  Midten,  var  Deltagelsen 
aftagende  i de  tre  tilsvarende  Kvindefigurer,  om  end  Gruppen  her  er 
roligere.  Den  første  Kvinde  sidder  for  sig  og  drejer  Legemet  om  med 
et  Ryk,  samtidigt  med  at  højre  Knæ  er  stærkt  bøjet  og  Benet  sat  til- 
bage, som  vilde  hun  springe  op.  Derefter  følger  to  Kvinder,  udarbej- 
dede i et  Stykke,  begge  uberørte  af  det,  der  sker,  den  yderste  hvilende 


Moirerne  tra  Parthenons  Østgavl.  London. 


med  Armen  i den  andens  Skød.  Denne  Gruppe  er  med  Rette  bleven 
beundret  som  noget  af  det  dejligste,  Verden  har  set  af  Skulptur.  Med 
kongelig  Grandezza  hviler  den  unge  Kvindeskikkelse  paa  Klippen, 
over  hvilken  hun  har  lagt  sin  Overkjortel,  og  i kærlig  Ynde  bøjer  den 
anden  sig  frem  mod  sin  Legesøster.  I Videreudvikling  af  Polygnots 
Maner  lader  det  tynde  Klædebon  Legemsformerne  træde  frem,  men 
det  er  ikke  mere  som  i Paionios’  Nike  saaledes  udført,  at  det  synes  at 
klæbe  fugtigt  til  Legemet;  frit  strømmer  det  hen  over  Legemets  Høj- 
der og  Dale,  kruser  sig  i talrige  viltre  Folder,  risler  og  bølger,  som 
en  Bæk  rinder  ned  over  lyse  Klippesten.  Ypperlig  er  ogsaa  den  stoflige 
Behandling  i Marmoret,  ingen  vil  kunne  forveksle  det  med  Overkjor- 
telens grovere  Stof. 

Hvem  er  disse  tre?  Ved  Barnets  Fødsel  var  i det  gamle  Grækenland 
altid  Skæbnegudinderne,  de  tre  Moirer,  tilstede,  og  Pindar  beretter,  at 
de  ogsaa  optraadte  ved  Athenas  Fødsel.  Vi  ser  dem  virkeligt  paa  et 
romersk  Brøndrelief,  hvor  denne  Begivenhed  i Tilknytning  til  Parthe- 

nonsgavlen  var  afbildet,  og  de  er  ogsaa  der  fremstillede  som  unge, 
skønne  Kvinder,  ikke  som  de  gamle  Hekse  vi  tænker  os  ved  Moirerne. 
Da  har  de  sagtens  siddet  ved  deres  Dont,  den  første  har  holdt  Tenen, 
den  anden  spundet  Traaden  derfra,  den  tredie,  den  hvilende,  har  holdt 
Saksen,  hvormed  Livstraaden  blev  klippet  over.  Den  tredie,  den  skøn- 
neste er  altsaa  Døden.  Og  nu  forstaar  vi  deres  Ro  i Sammenligning 
med  de  andre  Figurer.  De  er  for  kendte  med  Fødslens  Under  til  at 
forbavses. 

Parthenons  Gavlgrupper  betegner  et  Højdepunkt  indenfor  Verdens 
Billedhuggerkunst.  De  er  i plastisk  Henseende  fuldendte,  der  er  intet 
uopdyrket  i disse  Legemer  eller  disse  Klædebon,  der  er  intet  haand- 
værksmæssigt  heller.  I Kraft  og  Fyrighed  og  Friskhed  overgaar  de 
alt.  Marmoret  aander  og  lever,  Kunsten  gør  Indtryk  af  at  være  Natur. 
Og  dog  er  ogsaa  de  Elevarbejder.  Saa  aner  vi,  hvad  Fidias  vai',  eller 
snarere,  vi  fatter  det  svært. 

Men  betragter  man  nøjere  disse  Kvindefigurer,  opdager  man,  at 
det  kvindelige  indskrænker  sig  til  Bevægelsernes  og  Stillingernes 
Ynde,  til  Klædebonnets  sarte  Dølgen  af  Bryster  og  Skød.  Men  de 
Skuldre,  der  blottes,  er  brede  og  lige  som  Mænds,  de  Legemer,  der 
aander  bag  Linet,  er  granvoksne  og  svære  om  Livet,  med  meget  lange 
Ben.  Kun  Brysterne  og  den  tint  buede  Kvindemave  har  den  rigtige 
Blødhed,  ellers  har  aabenbart  Mandens  Former  hindret  Kunstneren  i 
at  se  os  gengive  det  karakteristisk  kvindelige.  Men  dette  Forhold,  at 
Mandsskikkelsen  sidder  Datidens  Kunstnere  som  en  Splint  af  et  Trold- 
spejl i Øjet,  har  sin  Grund  i Traditionen,  i at  den  nøgne  Atlet  i lange 
Tider  havde  været  baade  Folkets  og  Kunstnernes  Ideal. 


Brøndrelief  med  Athenas  Fødsel.  Madrid. 


IV 

ATLETBILLEDER.  POLYKLEITOS. 


Ved  Atlet  tænker  vi  paa  en  professionel  Kraftkarl,  der  under  Ho- 
bens Maaben  udfører  en  Række  Kunststykker.  Grækerne  forstod 
ved  Atlet  en  Mand,  hvis  Legeme  gennem  fri  og  afvekslende  Idræt  var 
udviklet  til  den  højeste  Finhed  og  Fuldkommenhed.  Den  gi-æske 
Gymnastik  havde  for  saa  vidt  samme  Maal  som  Nutidens  svenske, 
men  den  bevarede  altid  mere  Karakteren  af  Leg  og  Kappestrid.  Gym- 
nastikken var  for  Legemet,  hvad  Musikken  — opfattet  i Grækernes 
Forstand  som  Foredrag  af  Digte  med  musikalsk  Ledsagelse  — var 
for  Sjælen,  Betingelsen  for  Udvikling  af  harmonisk  Skønhed  og  Sund- 
hed. Da  Legemet  skal  styrkes  og  udvikles,  for  at  Sjælen  kan  blomstre 
i sund  Jord,  anbefaler  Aristoteles  at  begynde  Barnets  Undervisning 
med  Gymnastikken.  Hver  Dag  samledes  i de  græske  Byer  Mændene 
paa  Palæstra,  Øvelsespladsen,  hvor  de  først  klædte  sig  helt  af  og  sal- 
vede sig  med  Olje.  Baade  Kvinder  og  Slaver  kunde  dufte  af  Salve, 
men  den  Duft  af  Olivenolje,  der  hæftede  ved  den  unge  Herre,  forud- 
satte Tid  og  Strabadser  og  var  den  frie  Mands  Adelsmærke.  Naar  de 
havde  salvet  sig,  gik  de  i Lag  med  Springning  og  Spydkastning  eller 
Kasten  med  Diskos,  eller  de  bi’ødes  og  rullede  rundt  »som  Svin  i 
Snavset,  idet  de  stødte  Panderne  sammen  som  Væddere,«  fortæller  et 
Øjenvidne.  Der  faldt  baade  Knubs  og  Næveslag,  mangen  én  tik  Mun- 
den fuld  af  Støv  og  Blod.  Var  Kamplegen  forbi,  samledes  de  paany 
i Flok  og  bearbejdede  sig  med  deres  Skrabejærn,  og  det  hele  endte 
med  varme  og  kolde  Bade.  Ligesom  Korn  og  Avner  sigtes  ved  Kaste- 
skovlen, saaledes  skulde  paa  Palæstraen  Legemernes  Bestanddele 
skilles,  det  overflødige  Fedt  drives  ud,  kun  det  nødvendige,  Muskler 
og  Scener  blive  rensede  og  kraftfyldte  tilbage.  At  Maalet  naaedes,  vi- 
ser bedst  de  bevarede  Statuer  af  nøgne  Legemer.  Man  kan  nok  saa 
meget  tale  om,  at  en  Figur  som  den  hvilende  Yngling  i Parthenons 
Østgavl  er  idealiseret.  Idealet  maa  dog  have  et  virkeligt  Grundlag.  To 

Aarsager  var  medvirkende  til  denne  enestaaende  Udvikling.  For  det 
første  blev  de  græske  Ynglinge  aldrig  krogede  eller  ensidigt  udviklede 
ved  nogen  Art  legemligt  Slid,  aldrig  heller  forkrøblede  af  aandeligt 
Arbejde  og  Stillesidden.  De  havde  Slaver  til  det  værste  Arbejde,  selv 
levede  de  kongeligt  dei'es  muntre  F riluftsliv,  talte  Politik  og  hørte  Vi- 
denskab og  Digtning  foredrage,  langt  mere  end  de  læste  selv.  Men 
dertil  kom,  at  deres  Gymnastik  dreves  i fri  Luft,  og  at  de  var  ganske 
nøgne  under  Øvelserne.  Det  kunde  endog  i Grækenlands  Klima  være 
haardt  nok,  om  Vinteren  i Regn  og  Kulde,  om  Sommeren  i glødende 
Sol,  der  selv  tidligt  paa  Formiddagen  kan  brænde  føleligt.  Men  netop 
denne  Tumlen  i alslags  Vejr  og  Vind  hærdede  dem  utroligt  og  gjorde 
dem  i Stand  til  at  taale  alt.  De  var  stolte  af  deres  mørkebrune,  sol- 
brændte Kroppe  og  saa  ned  paa  »Barbarerne,  hvis  Legemer  var  hvide 
som  Kvindernes.«  Og  der  var  intet  Baand,  der  under  Øvelserne  snæ- 
rede og  hindrede  Musklernes  frie  Svulmen.  Alle  Betingelser  var  saa- 
ledes  tilstede,  for  at  de  kunde  vokse  sig  sunde  og  stærke  som  unge 
Guder. 

De  klogeste  Ord  om  den  græske  Gymnastiks  Betydning  er  sagte 
af  Platon  i »Staten«  (III,  17 — 18).  Han  afviser  den  populære  Ansku- 
else, som  vi  har  set  Aristoteles  gøre  sig  til  Talsmand  for,  at  Gymna- 
stikken er  for  Legemet,  hvad  Musikken  er  for  Sjælen,  idet  han  hæv- 
der, at  begge  Dele  har  deres  Betydning  for  Karakterudviklingen.  Den 
udelukkende  Beskæftigelse  med  Gymnastik  fører  til  Raahed  og  Brysk- 
hed, mens  Musikken  uden  Gymnastik  gør  Folk  slappere  og  blødagti- 
gere end  godt  er.  Kun  i deres  Sammenspil  skaber  de  Kløgt  og  Man- 
dighed, adskilte  derimod  fører  de  til  Usselhed  eller  Plumphed.  Hælder 
man  evindeligt  Musik  i en  Mand  gennem  Øret  som  gennem  en  Tragt, 
saa  gaar  det  ham  som  Jærnet  i Ilden:  først  bliver  det  blødt  og  kan 
bøjes  og  bearbejdes,  men  bliver  man  ved  at  holde  det  over  Flammerne, 
smelter  det  og  løber  bort.  Paa  samme  Maade  kan  man  smelte  Modet 
ud  af  en  Mand  — vi  vilde  sige  med  lutter  »Æsthetik«.  Er  han  af  Na- 
turen modig,  bliver  han  snart  i Stedet  »Stemningsmenneske«,  hidsig 
over  Bagateller  og  lige  saa  hurtigt  god  igen,  vanskelig  at  omgaas.  Og 
i Modsætning  til  den  rendyrkede  Kunstnersjæl  skildrer  Platon  træf- 
fende »Sportsidioten«,  der  aldrig  gør  noget  for  at  nære  sin  Sjæl  og 
ender  i fuldstændig  aandelig  Døvhed  og  Blindhed. 

Ogsaa  Ægypterne  satte  Pris  paa  den  legemlige  Idi'æt.  Men  Græ- 
kernes Kærlighed  til  den  var  ganske  anderledes  maalbevidst.  Maalet 
var  de  gode  Borgere.  De  var  Byens  Sjæl,  mens  Huse,  Templer,  Mure 
kun  var  Legemet.  »Vi  smykker«,  siger  i en  Dialog  af  Lukian  Solon  til 


54 


Skytheren  Anacharsis,  »Byen,  saa  godt  vi  kan,  men  først  og  fremmest 
tænker  vi  paa  at  gøre  Borgerne  ædle  af  Sind  og  stærke  af  Legeme.  Vi 
hæger  om  dem  som  Landmændene  om  deres  Planter:  de  beskytter 
dem  mod  Vind  og  Vejr,  saa  længe  de  er  smaa  og  skrøbelige,  men  naar 
Plantestænglen  har  vokset  sig  kraftigere,  beskærer  de  den  for  det  over- 
flødige og  lader  derefter  Vindene  frit  tumle  med  den  og  ryste  den.« 
Og  andetsteds  skildrer  han,  hvorledes  det  ikke  er  Sejrsprisen,  som 
kun  den  Enkelte  naar,  men  Friheden,  der  er  Maalet  for  Idræts  Sved 
og  Møje,  den  enkeltes  Frihed  og  Fædrelandets,  Velstand,  Ry,  Fester- 
nes Jubel  og  de  Kæres  Sikkerhed,  kort  sagt  alt  det  man  beder  Gu- 
derne om.  Selv  disse  glædede  sig  ved  Idrætskampe,  og  derfor  var  de 
gymnastiske  Lege  en  saa  vigtig  Bestanddel  af  de  religiøse  Fester.  Og 
intet  kan  lignes  ved  den  Jubel,  der  hilste  Sejrherren,  naar  han  ved 
Festen  traadte  frem  og  modtog  Prisen:  en  Palmegren,  en  Krans  af 
friske  Blade  eller  et  simpelt  Æble,  latterlige  Smaating  i Barbarernes 
Øjne  og  naturligvis  ogsaa  kun  symbolske  Belønninger.  Thi  Hoved- 
sagen var  Æren  og  Navnet,  Sejrherren  vandt  for  sig  og  sin  By.  Der- 
for blev  han,  naar  han  vendte  hjem,  hædret  som  Byens  Velgører.  Da 
Feltherren  Brasidas  drog  sejrrig  ind  i Byen  Skione,  hedder  det  hos 
Thukydid,  at  Indbyggerne  kransede  og  hyldede  ham,  som  var  han  en 
Atlet.  Højere  kunde  ingen  dødelig  naa.  Og  Atletens  Billedstøtte  stille- 
des op,  enten  paa  det  Sted,  hvor  han  havde  sejret,  indviet  til  Fest- 
pladsens Gud,  eller  derhjemme  paa  Torvet,  for  at  Byens  Ungdom  ved 
Synet  af  den  kunde  anspores  til  Efterligning.  At  man  stundom  gik 
for  vidt  i sin  Hyldest  af  legemlig  Kraft  og  Behændighed,  kan  ikke 
nægtes,  og  vi  har  lige  set  Platon  tage  til  Genmæle  derimod.  Men  der 
var  noget  sundt  i denne  Beundring  for  Menneskelegemet,  der  baade 
menneskeligt  og  kunstnerisk  blev  af  allerstørste  Betydning.  Disse 
Kamplege  vakte  Kærligheden  til  det  nøgne  Legeme,  saa  man  lærte  at 
sætte  sig  ud  over  al  Blufærdighed  ved  Blottelsen.  Hos  Ægypterne, 
Assyrerne,  kort  sagt  hos  alle  Barbarer  nærede  man  en  formelig  Ræd- 
sel for  det  nøgne.  Paa  deres  Billeder  er  det  fribaarne  Menneske  altid 
paaklædt,  kun  Trællen  er  stundom  nøgen,  og  det  er  de  pragtfulde 
Klæder  og  Smykker,  der  »gør«  Manden.  Nøgenheden  er  et  Tegn  paa 
Armod,  paa  Savn  og  Sorg,  og  derfor  er  der  kun  et  Tilfælde,  hvor  pri- 
mitive Folk  plejer  at  sønderrive  deres  Klæder  og  blotte  deres  Legemer, 
nemlig  under  Sorgen  og  Klagen  ved  Ligfærd.  At  ogsaa  Grækerne  op- 
rindeligt nærede  samme  Sky  ved  Blottelsen,  derom  er  der  Vidnesbyrd 
nok.  Det  fortaltes,  at  Løberen  Orsippos  i Aaret  720  f.  Kr.  ved  de 
olympiske  Lege  havde  kastet  sit  Lændeskørt  og  sejret  nøgen,  og  at 


man  derefter  langsomt  havde  vænnet  sig  til  at  se  Atleter  optræde 
nøgne  ogsaa  i anden  Slags  Væddekampe.  I hvert  Fald  var  det  sikkert 
praktiske  Hensyn,  der  gav  Stødet  til  denne  Ændring,  som  fik  saa  vidt- 
rækkende Betydning.  Thi  nu  opdagede  man,  at  det  ikke  var  forarge- 
ligt og  latterligt  at  se  en  nøgen  Mand,  men  at  Mennesket  kunde  være 
skønt  i og  for  sig,  ikke  ved  Smykker  eller  Udrustning,  men  alene  ved 
sit  Legemes  Ynde  og  Kraft.  For  Kunsten  betød  det  uendeligt  meget,  at 
Fremstillingen  af  det  nøgne  Legeme  blev  den  højeste  Opgave.  Kunsten 
bryder  her  hensynsløst  de  Skranker,  Livet  og  Samfundet  har  sat,  og 
gør  det  til  Menneskets  Ret,  ja  Pligt  at  kende  den  »nøgne  Sandhed«. 

Atleten  blev  en  Type,  der  gik  igen  overalt.  Stillede  man  en  Grav- 
statue paa  en  ung  Mands  Grav,  stod  han  der  i Reglen  nøgen,  i den 
Skikkelse  hans  Kære  helst  mindedes  ham,  med  et  Skær  af  evig  Ung- 
dom over  sig.  Og  i alle  Scener  af  Liv  og  Kamp  i Relieffer  og  Gruppe- 
billeder var  Nøgenheden  gennemgaaende.  Saaledes  ser  vi  i Ægina- 
templets  Gavle,  at  hele  Bevæbningen:  Skjold,  Sværd  og  Hjælm  er 
medtaget,  men  at  Heltene  hverken  bærer  Rustning  eller  Beklædning, 
et  Vidnesbyrd  om  at  Fremstillingen  af  det  nøgne  laa  Kunstneren  mere 
paa  Hjærte  end  Tilslutning  til  Virkeligheden.  Selvfølgeligt  har  Rid- 
derne i Panathenæerfestens  Tog  heller  ikke  været  saa  letklædte,  som 
Frisen  viser  dem.  Endog  Guderne  fremstilledes  som  nøgne  Atleter,  og 
dette  Gudeideal  holdt  sig  Oldtiden  igennem.  Det  er  da  intet  Under,  at 
ogsaa  Børn,  Oldinge,  ia  selv  Kvinder  i den  ældre  Kunst  altid  ser  for 
atletiske  ud. 

Selve  Typen  er  bleven  forskelligt  opfattet  til  de  forskellige  Tider. 
I den  arkaiske  Kunst  møder  vi  en  meget  spæd  og  slank  Type,  en  Ari- 
stokrat med  fine  Led  og  Lemmer,  bedst  kendt  fra  Statuen  »Apolio« 
fra  Tenea.  Om  det  virkeligt  er  en  Apolio  eller  en  anden  Gud  eller  et 
Menneske,  derom  vilde  kun  en  Indskrift  give  os  Oplysning.  Thi  om 
Karakteristik  er  der  ikke  Tale.  At  Figuren  tilhører  den  arkaiske  Kunst 
i sjette  Aarh.,  ser  man  straks  paa  det  lange  Haar,  der  falder  ned  ad 
Ryggen  med  geometrisk-nøjagtigt  rillede  Lokker,  paa  Øjet,  der  vælder 
frem,  og  paa  den  optrukne  Mund.  Idealet  af  legemlig  Fuldkommen- 
hed bestod  dengang  aabenbart  i meget  fine  Led  og  enkelte  svært  ud- 
viklede, muskuløse  Partier.  Ankler,  Knæ,  Midje,  Underarm  og  Haand- 
led  er  yderst  spinkle,  derimod  er  Skuldrene  brede,  Laar  og  Læg  stramt 
spændte  af  svære  Muskler.  Kunstneren  har  gjort  sig  al  Umage  for  at 
understrege  og  fremhæve  denne  Modsætning,  derved  er  Legemsdelene 
bievne  saa  uensartede,  overdrevne  til  den  ene  eller  anden  Side.  Ari- 
stofanes  har  brugt  de  rigtige  Udtryk  om  disse  Skikkelser,  naar  han 

kalder  dem  tætbyggede  og  hvepseformede.  Ogsaa  kunstnerisk  er  Fi- 
guren af  stor’  Interesse  som  Vidnesbyrd  om  den  langsomme  Opda- 
gelse af  Legemet.  Skulder-  og  Brystparti  er  meget  ufuldkomment  gen- 
givet. Skulderbladene  ligger  for  fladt,  Brystkassen  har  svære  Bryst- 
muskler, men  hvælver  sig  ikke.  Figuren  aander  ikke.  Maven  er  en 
ganske  glat  Flade  med  svag  Sænkning  ved  Navlen.  Ikke  engang  Hofte- 
muskulaturen er  fremhævet.  Bedst  er  Benene  lykkedes,  især  de  stramme 
Laar  og  Lægge,  ligesaa  det  levende,  bevægede  Knæ.  Begge  Dele  er 

foraarsagede  ved  Figurens  hele  Holdning,  idet 
den  hviler  fast  paa  begge  Fødder.  Denne  Stil- 
ling med  begge  Fodsaaler  fast  plantede  paa 
Jorden  genfindes  i ægyptiske,  ja  endog  i de 
mykeniske  Statner  og  Statuetter,  men  dette 
tvungne  Fodskifte  foranlediger  ellers  ikke  no- 
gen Stramning  af  Laar,  Knæ  og  Lægge  som 
her.  Og  mens  de  ægyptiske  Statuer  vokser  ud 
af  Stenen  og  altid  har  den  faste  Stiver  i Ryg- 
gen, staar  denne  Figur  ganske  fri  og  menne- 
skelig paa  Fodstykket,  noget  den  har  tilfælles 
med  de  mykeniske  Figurer.  Ellers  minder  den 
jo  meget  i Holdning,  bl.  a.  ved  Armene  der 
ligger  fladt  til  Kroppen  med  Tommelfingrene 
vendte  frem  og  strakte  nedefter,  om  ægyptiske 
og  andre  primitive  Figurer,  og  der  gælder  fol- 
dens Stilling  den  Lov,  som  Julius  Lange  har 
fundet  og  kaldet  Frontalitetens  Lov,  og  som 
bestaar  i,  at  det  Plan,  der  kan  lægges  midt  ned  gennem  Figurens  Isse, 
Næseryg,  Brystben,  Rygrad,  Navle  og  Skræv,  ikke  forrykkes,  ikke  bøjes 
eller  drejes  til  nogen  af  Siderne.  Figuren  kan  trods  den  frontale  Hold- 
ning indtage  mange  Stillinger,  kan  staa,  sidde,  ligge,  knæle,  bøje  sig  frem 
og  tilbage  o.  s.  v.,  men  den  kan  ikke  foretage  den  simpleste  Drejning 
eller  hælde  sig  over  mod  den  ene  Side,  uden  at  Frontaliteten  er  brudt. 
Og  denne  Lov  gælder  for  næsten  al  primitiv  Kunst.  Den  hænger  sam- 
men med  det  naturlige  Erindringsbillede  i vor  Sjæl.  Ligesom  vi  i Tan- 
kerne altid  ser  en  Rose  fra  oven,  en  Rosenknop  fra  Siden,  en  Skildpadde 
fra  oven,  en  Hest  fra  Siden,  saaledes  staar  et  Menneske  for  vort  Syn 
med  fuld  Frontvending.  Al  primitiv  Kunst  gengiver  næsten  mekanisk 
dette  »Idealbillede«.  Naar  Frontaliteten  ogsaa  i udviklet  Kunst  saa  ofte 
vender  tilbage,  særligt  i Gudefremstillinger,  som  f.  Eks.  Fidias’  Zeus  eller 
Middelalderens  Alterbilleder,  kommer  det  af,  at  den  forlener  Skikkel- 


> Apolio«  fra  Tenea.  Mimehen. 


sen  med  værdig,  uforanderlig  Ro.  Den  mindste  Drejning  eller  Hæld- 
ning giver  Figuren  noget  af  Øjeblikkets  Uro  og  Beskæftigethed,  mens 
den  frontale  Stilling,  som  Thorvaldsen  rigtigt  har  følt,  da  han  skabte 
sin  »Kristus«,  baade  er  den  simpleste  og  den  evigste.  Den  er  i Skulp- 
turen, hvad  Profilen  er  i Maleri  og  Relief. 

Allerede  tidligt  i arkaisk  Kunst  gjorde  man  under  visse  Omstæn- 
digheder Brud  paa  Fi'ontalitetens  Lov.  Saaledes  har  vi  haft  et  Eks- 
empel med  Nike  fra  Delos,  der,  som  ellers  kun  Relieffigurer,  har 
Over-  og  Underkrop  drejede  til  forskellige  Si- 
der. Ogsaa  Forkærligheden  for  stærkere  Bevæ- 
gelser, der  langsomt  vaagnede  hos  Grækerne, 
maatte  have  til  Følge,  at  Skemaet  sprængtes. 

Atter  her  gik  Maleri  og  Relief  forud,  derefter 
fulgte  Gavlgrupperne,  der,  sete  mod  Tempel- 
væggens Baggrund,  egentligt  nærmest  føltes 
som  Højrelieffer.  Her  gav  de  livfulde  Kampsce- 
ner Anledning  nok,  og  Frontaliteten  er  brudt 
baade  i den  kæmpende  Athena,  der  tilhører  en 
Tempelgavl  fra  Akropolis’  førpersiske  Lag,  og 
i de  æginetiske  Gavles  Kampscener.  Navnlig 
de  sidste  er  meget  interessante.  Man  mærker 
en  vis  Ufrihed  i de  faldende  Heltes  Stillinger, 
som  havde  de  i Ryggen  en  usynlig  Stiver,  det 
kostede  Møje  at  faa  brudt.  Efter  Gavlfigurerne 
følger  saa  andre  Grupper  (f.  Eks.  Harmodios 

...  ..  \ j ,•  , i , i j »Apollo  paa  Omfalos«.  Athen. 

og  Anstogeiton)  og  endeligt  langt  om  længe  de 

enkelte  Statuer,  der  først  ved  Perserkrigenes  Tid  kommer  til  at  ind- 
tage naturligere  og  friere  Stillinger.  I en  Række  prægtige  Atletstatuer 
fra  Overgangstiden,  fornemmeligt  i den  skønne  »Apollo  paa  Omfalos«, 
aabenbarer  den  nye  Tids  Idealer  sig.  Disse  Ynglinge  staar  ikke  læn- 
gere stift  plantede  til  Jorden  med  krampagtigt  strakte  Arme  og  Ben; 
men  de  indtager  den  Stilling,  som  ethvert  roligt  staaende  Menneske 
straks  vil  indtage  og  finde  naturlig,  de  hviler  fast  paa  det  ene  Ben, 
mens  det  andet  berører  Jorden  lettere.  Al  Legemets  Tyngde  hviler  da 
paa  det  ene  Ben  og  den  ene  Side,  der  er  stærkt  sammentrykt  og  bæ- 
rende, mens  den  anden  Side  er  i Hvile  og  aabner  og  runder  sig  udad. 
Samtidigt  er  det  frie  Ben  svagt  bøjet  fremad  i Knæet  og  Foden  vendt 
udad,  mens  Hovedet,  svarende  dertil,  drejer  sig  udad  til  den  mod- 
satte Side  eller  er  let  bøjet  nedad  mod  den  sammentrængte  Side,  for- 
stærkende Vægtforskydningen.  Midtlinien  gennem  Legemet  brydes 

derved  af  en  svag  Kurve,  og  drager  man  Linier  gennem  Skuldre, 
Midje  og  Knæ,  løber  de  ikke,  som  i Apolio  fra  Tenea,  parallelt,  m^n 
skærer  hverandre  et  Stykke  udenfor  Legemet.  Det  er  denne  levelide, 
afvekslende  Naturstilling,  der  med  et  italiensk  Navn  kaldes  Kontra- 
posto,  og  dens  Fund  var  en  af  den  græske  Kunst  Triumfer  og  vidner 
om  en  Genialitet,  som  af  Oldtidsfolkene  kun  Grækerne  besad.  Og 
sammen  med  den  nye  Stilling  følger  et  nyt  Atletideal,  kraftigere,  bre- 
dere, mere  firskaaren,  mere  ensartet  i Legemsbygning.  Ogsaa  den 
kunstneriske  Behandling  gør  store  Fremskridt,  Mavens  og  Brystets 
Muskulatur  faar  en  rigtigere  og  rigere  Udformning,  Brystkassen  hvæl- 
ver sig  højt  og  frit,  der  er  Luft  i Lungerne,  Figuren  aander,  der  kom- 
mer svulmende  Liv  i Kødet,  Fart  i Blodets  Rullen. 

Meget  taler  for,  at  denne  nye  Type  er  skabt  i Kunstskolen  i Argos 
paa  Peloponnes,  der  især  var  berømt  for  sine  Broncestatuer  af  unge 
Atleter.  I saa  Fald  staar  maaske  Kunstneren  Ageladas  (eller  Hagela- 
das)  bagved,  denne  Skoles  ypperste  Repræsentant  paa  Perserkrigenes 
Tid.  Baade  Atletfiguren  og  Bronceteknikken  naaede  i femte  Aarhun- 
drede  den  højeste  Fuldendelse  i de  berømte  Statuer,  som  Kunstneren 
Polykleitos  af  samme  Skole  var  Mesteren  for. 

Hovedsagen  ved  Udførelsen  af  en  Broncestatue  var  Modellen.  I 
Ler  formede  Kunstneren  Statuen  og  beklædte  derefter  denne  »Kærne« 
med  et  Lag  Voks  af  ensartet  Tykkelse,  iøvrigt  saa  tykt  eller  saa  tyndt, 
som  han  vilde  have  Broncestatuens  Vægge.  I Voksmassen  udførte  han 
de  finere  Enkeltheder,  skabte  Overfladen.  Med  en  Pensel  strøg  han 
derover  et  Lag  fint  renset  Ler  til  at  bære  en  ydre,  grovere  Lerkappe, 
og  nu  udsattes  det  hele  for  en  saa  stærk  Varme,  at  Vokset  smeltede 
og  løb  ud  af  en  større  Kanal,  der  var  bleven  staaende  i Kappen.  Of- 
test havde  man  tillige  smaa  Kanaler  i Kappen  for  Lufttilførselens 
Skyld.  For  at  Kærnen  ikke  skulde  forskyde  sig,  naar  Vokset  var  ud- 
smeltet, gennemborede  man  forud  hele  Massen  — Kappe  og  Kærne 
— med  Metalstave.  Efter  Udsmeltningen  skulde  Kappen  hærdes  ved 
Glødning,  og  nu  kunde  Støbningen  begynde.  Gennem  den  store  Kanal 
hældtes  det  flydende  Metal  ind,  idet  man  nøje  passede  paa,  at  det 
blev  jævnt  og  rigtigt  fordelt  i det  Hulrum,  Vokset  havde  efterladt 
mellem  Kærneform  og  Kappe.  Ved  nu  at  bryde  Lerkappen  sønder, 
naar  Broncen  var  størknet,  kunde  man  drage  Statuen  frem.  Den  indre 
Lerkærne  skaffede  man  i Reglen  ud  nedenfra.  Tilbage  stod  da  kun  at 
fjærne  Metalstavene  og  de  Stænger,  der  sad  rundtom,  hvor  Kanalerne 
før  havde  været,  og  ved  Ciselering  at  glatte  og  udarbejde  Detaljer  som 
Haaret  o.  1.  Man  behøvede  ikke  at  støbe  en  hel  Statue  i et  Stjdcke, 

man  tog  den  i Reglen  stykvis  og  loddede  derefter  Delene  sammen. 
Denne  Hulstøbning  med  Udsmeltning  af  Voks  var  kendt  allerede  i 
det  gamle  Ægypten,  og  var  den  stadigt  anvendte  Fremgangsmaade 
hele  Oldtiden  igennem.  Vi  plejer  at  tage  Aftryk  i Gibs  eller  Flodsand 
af  Modellen  og  at  støbe  i Hulforme,  der  kan  tages  fra  hinanden  og 
stykkes  sammen  igen.  Denne  Metode,  der  byder  paa  den  Fordel,  at 
man  kan  vedblive  at  tage  næsten  saa  mange  Afstøbninger  af  en  Model, 
man  vil,  kendte  Grækerne  ikke.  De  maatte  hver  Gang  bryde  Kappe 
og  Kærne  itu  og  kunde  saaledes  ikke  engang  reproducere  smaa  De- 
korationsstykker, som  Vædderhoveder  paa  en  Trefod  e.  1.  Det  med- 
førte et  ganske  anderledes  Slid  og  Tidsspild,  men  man  var  paa  den 
anden  Side  sikret  mod  Gentagelse,  naar  man  havde  et  værdifuldt 
Værk  fra  en  Kunstners  Haand.  Denne  Hulstøbning  »en  cire  perdue« 
udviklede  Grækerne  til  stort  teknisk  Mesterskab.  Deres  bedste  Bronce- 
statuer  er  forbavsende  lette,  med  ganske  tynde  Vægge  og  langt  bedre  i 
Støbningen  end  f.  Eks.  Renæssancens.  I vor  Tid  holder  enkelte  italien- 
ske Værksteder  fast  ved  den  gamle  Fremgangsmaade,  men  navnlig  har 
Japanerne  naaet  en  Færdighed  deri,  saa  de  kan  kappes  med  de  Gamle. 

Man  vil  forstaa,  at  i en  Broncestatue  er  Lermodellen  Hovedsagen. 
I det  bløde,  bøjelige  Materiale,  der  er  let  modtageligt  for  nye  Idéer  og 
pludselige  Indfald  og  tillader  alleslags  Eksperimenter,  bygger  Kunst- 
neren sin  Model  op.  Men  han  skal  være  færdig,  før  han  overgiver  den 
til  Støbning,  thi  er  dette  først  sket,  kan  han  intet  angre  og  intet  ændre. 
Hele  sit  Fond  af  Aand  og  Kræfter  vier  Kunstneren  sin  Model,  og  han 
maa  nøje  agte  paa  hver  Enkelthed,  at  den  ikke  efter  Ildprøven  uventet 
skal  vise  en  Mangel.  I Bronceteknikken  begynder  man  som  Kunstner 
og  ender  som  Haandværker,  i Marmoret  er  det  omvendt,  i hvert  Fald 
naar  man  som  Oltidens  Kunstnere  huggede  løs  i Blokken  paa  fri 
Haand.  Men  det,  at  Broncekunstneren  gør  sig  færdig  i Leret,  at  han 
tvinges  til  at  gaa  rundt  om  sin  Model  atter  og  atter,  ændrende  og  for- 
bedrende, at  der  ikke  er  nogen  Blok,  der  drager  hans  Tanker  i en 
bestemt  Retning  og  hindrer  ham  i at  gøre  om  eller  følge  pludselige 
Indskydelser — alle  disse  uvurderlige  Fordele  gjorde  Arbejdet  i Bronce 
til  et  ganske  anderledes  gunstigt  Felt  for  kunstneriske  Fremskridt 
end  Arbejdet  i Marmor.  Saa  forstaar  vi,  at  de  største  Sejre  i femte 
Aarhundredes  Kunst  er  vundne  paa  dette  Omraade,  og  vi  forstaar 
Grækernes  Forkærlighed  for  Broncen.  Marmoret  benyttedes  i femte 
Aarhundrede  egentlig  kun  ved  Dekorationsarbejder,  men  en  virkelig 
Statue  skulde  være  af  Bronce,  og  alle  ansete  Kunstnere  arbejdede 
helst  i dette  Materiale. 

Den  argiviske  Kunstner  Polykleitos  — nutildags  almindelig  kaldet 
Polyklet  efter  den  latinske  Form  for  Navnet  — kan  dateres  ved  Hjælp 
af  et  Tempel  ganske  som  Olympiaskulpturerne.  I Aaret  423  f.  Kr.  ned- 
brændte  nemlig  det  gamle  Heratempel  i Nærheden  af  Argos,  og  man 
tog  straks  fat  paa  at  bygge  et  nyt.  Til  dette  fik  Polykleitos  Bestilling 
paa  at  levere  en  Guldelfenbensstatue  af  Gudedronningen,  som  han 
fremstillede  tronende  ligesom  Fidias’  Zeus  i Olympia.  Vi  faar  saa- 
ledes  Aarstallet  ca.  420  at  gaa  ud  fra,  da  Templet  var  lille  og  hurtigt 
bygget,  og  Polykleitos  er  da  sandsynligvis  en  Smule  yngre  end  Fidias. 

Hans  Navn  var  iøvrigt  særligt  knyttet  dels  til  en  Amazonestatue  i 
Efesos,  som  ikke  med  fuldkommen  Sikkerhed  kan  eftervises  blandt 
de  tre  bevarede  Typer  af  Amazonestatuer,  dels  til  to  Ynglingestatuer: 
Doryforos  og  Diadumenos,  af  hvilke  der  eksisterer  ret  gode  romerske 
Marmorkopier  efter  Bronceoriginalerne. 

Den  første,  Doryforos  eller  Spydbæreren,  forestiller  en  ung  Mand, 
der  har  sejret  i den  saakaldte  »Femkamp«,  til  hvilken  ogsaa  Spydkast- 
ning hørte,  og  har  ladet  sig  forevige  til  Minde  om  Sejren,  bærende  sit 
Spyd  paa  Skulderen.  Det  er  en  kraftig,  massivt  bygget  Skikkelse,  mere 
firskaaren  end  Figurerne  af  Ageladastypen,  med  brede  Hofter,  korte 
Ben  og  svære,  dog  ikke  plumpe  Ledemod.  Sammenlignet  med  den 
unge  Mand  fra  Parthenons  Østgavl,  der  endnu  har  den  smalle  Midje, 
de  fine  Led  og  de  lange  Ben,  synes  denne  Figur  noget  kort  og  tung 
og  ligner  omtrent,  hvad  vi  vilde  kalde  en  Atlet.  Det  er  et  drøjt,  sundt, 
demokratisk  Ideal,  en  brugbar  Mand  baade  i Krig  og  Fred.  Men  det 
maa  dog  huskes,  at  Statuen  i Bronce  har  set  slankere  ud,  end  denne 
gør  i Marmor.  Hovedet  er  forholdsvis  stort,  Baghovedet  stærkt  ud- 
viklet med  skarp  Issevinkel,  Haaret  ganske  kort  og  med  naturligt 
Fald,  Hagen  kraftig  og  karaktérfuld.  De  Polykletiske  Ansigter  er  me- 
get lette  at  kende.  Legemets  Muskulatur  er  pragtfuld  og  gengivet  med 
overordentlig  Omhu  for  Enkelthederne,  baade  Brystets,  Mavens  og 
Byggens  mægtige  Muskelpuder.  Man  mærker  her  Betydningen  af  Bron- 
ceteknikken,  at  Kunstneren  har  gaaet  omkring  sin  Model  og  kælet  og 
kræset  for  disse  Detaljer.  Det  var  netop  derfor,  Figuren  var  saa  be- 
rømt, fordi  alt  i den  var  gennemtænkt  til  de  mindste  Enkeltheder,  alle 
Formerne  og  alle  Maalene.  Fingrenes  indbyrdes  Størrelse  var  nøje 
udregnet,  ligesaa  Fingrenesi  Forhold  til  Haanden,  Haandens  til  Armen. 
Polykleitos  indførte  Matematikken  i Skulpturen,  og  samtidigt  med  at 
han  skabte  denne  mesterligt  gennemtænkte  Figur  skrev  han  en  Bog 
om  de  rigtige  Maal  i Kunsten,  om  Symmetrien.  Baade  Figur  og  Bog 
blev  en  Rettesnor  for  senere  Kunstnere.  Men  lige  saa  betydningsfuld 

som  Anatomien  i Figuren  er  dens  Holdning  og  Bevægelser.  Skikkelsen 
staar  nemlig  ikke  roligt  som  de  tidligere  Atletfigurer,  men  den  skrider 
frem  imod  Beskueren.  Derved  forstærkes  den  Kontrastvirkning,  som 
Kontraposten  havde  bragt  ind  i Figurernes  Holdning,  Modsætningen 
mellem  aktiv  og  passiv  Side.  Idet 
venstre  Ben  er  sat  tilbage,  bøjes  og 
sænkes  Knæet  mere  end  før.  Paa 
samme  Side  er  Skulderen  skudt  lidt 
i Vejret,  idet  Figuren  bærer  Spydet. 

Drager  man  derfor  Linierne  gennem 
Skuldre,  Midje  og  Knæ,  vil  de  skære 
hverandre  meget  tidligt.  Den  akti- 
ve Side  er  saaledes  mere  sammen- 
trængt, den  passive  mere  aaben  end 
før.  Men  samtidigt  lader  Polykleitos 
højre  Arm  hænge  hvilende  ned  langs 
den  bærende  Side,  venstre  Arm  være 
bøjet  og  bære  Spydet  ved  den  hvi- 
lende Side.  Han  skaber  med  andre 
Ord  ved  en  ny  Energifordeling  den 
Ligevægt  og  Harmoni,  som  han  og- 
saa  i Legemsdelene  har  tilstræbt. 

Ved  Skridtstillingen  træder  Figuren 
naturligvis  tillige  i mere  direkte  For- 
bindelse med  Beskueren  end  ved  den 
stille  Hensynken  i sig  selv,  der  ken- 
detegner de  ældre  Figurer.  Hovedsa- 
gen ved  denne  Beform  er  det  dog,  at 
Figuren  derved  faar  Dvbde.  Tidligere 
havde  Statuerne  gennemgaaende  væ- 
ret for  flade,  for  reliefagtigt  udar- 
bejdede, saaledes  at  de  kun  var  be- 
stemte til  at  ses  helt  forfra.  Det  kom  af,  at  de  arkaiske  Kunstnere 
fortrinsvis  arbejdede  i Træ  og  Sten,  og  her  ligger  Faren  nær,  naar 
man  hugger  ind  i Blokken  eller  Stammen  paa  fri  Haand,  at  forregne 
sig  og  runde  for  tidligt  og  for  brat  af.  Særligt  Arbejdet  i Sten  fører 
let  til  en  Slags  Skivespaltning.  Apollo  fra  Tenea  er  f.  Eks.  uhyre  smal, 
og  Bryst  og  Ryg  støder  sammen  med  næsten  skarpe  Kanter.  Her  fik 
det  Betydning,  at  Kunstneren  nødtes  til  at  gaa  rundt  om  sin  Ler- 
model og  se  den  under  alle  Synspunkter.  Den  enlige,  fritstaaende 

Statue  voksede  sig  bred,  efterhaanden  som  Bronceteknikken  fik  sig 
frigjort  fra  det  tidligere  Skema.  Doryforos  er  endnu  for  kantet,  Over- 
gangene fra  Bryst  til  Sider,  fra  disse  til  Ryggen  er  for  bratte.  Men 
den  er  »firkantet«,  som  de  Gamle  sagde,  den  kan  taale  at  ses  fra  alle 

Sider.  Og  den  tilbagestillede 
Fod,  forøger  den  naturlige  Ud- 
foldelse i Dybden.  Naar  nu 
dertil  kommer  Figurens  skøn- 
ne, simple  Naturlighed,  dens 
sorgløse  Ynde  — den  er  saa 
velsignet  fri  for  Pralen  med 
sin  Kraft  — endeligt  dens  Har- 
moni, forstaar  vi  godt  Græker- 
nes Beundring  for  Statuen.  Den 
gav  det  sunde  kraftige  Mands- 
ideal, der  stadigt  var  Folket 
det  kæreste,  sit  højeste,  fuldt- 
gyldigste  Udtryk.  Polykleitos’ 
Kunst  var  netop  saa  rent  le- 
gemlig og  magtede  kun  det  le- 
gemlige. Sjæl  er  det,  det  skor- 
ter  ham  paa.  Det  var  en  Kunst, 
der  kunde  læres  af  duelige  Folk 
ved  Eksercits  og  Træning  næ- 
sten som  et  Stykke  Akrobatik. 
Navnlig  Skridtstillingen  var 
meget  brugbar  og  gentoges  uop- 
hørligt. Men  der  er  den  For- 
skel, at  mens  Fidias’  Stand- 
motiv og  Foldekast  gentoges  af 
ringere  Kunstnere  til  Kedsom- 
hed, er  Polykleitos  selv  den  før- 
Diadumenos-Kopi.  Athen.  ste  til  at  gentage  sit  eget  Motiv  i 

en  gal  Situation.  Han  forener  i sin  Diadumenos  Fremstillingen  af  en 
ung  Mand,  der  med  begge  Hænder  binder  sig  Sejrsbindet  om  Panden, 
med  Skridtstillingen,  skønt  Motivet  her  krævede  en  rolig  Kontraposto. 
At  denne  Statue  er  senere,  røber  sig  ogsaa  ved  Hovedets  langt  stærkere 
Drejning  og  Heldning.  Desuden  synes  den  med  sin  rundere  Hovedform 
og  det  blødere,  finere  Legeme  at  være  paavirket  fra  samtidig  attisk  Kunst. 
Vi  ved  da  ogsaa,  at  Polykleitos  levede  og  arbejdede  en  Tid  lang  i Athen. 

Fidias  og  Polykleitos  bestemmer  Hovedtrækkene  i den  følgende 
Tids  Kunst,  som  de  havde  behersket  Samtidens.  Det  kan  vi  se  af 
Gravmælernp.  der  hyppigst  minder  om  den  første,  men  dog  har  Træk 
nok  ogsaa  af  den  sidste  Kunstners  Egenheder.  De  græske  Gravmæler 
er  Haandværksarbejder,  men  da  Grænsen  mellem  Kunst  og  Haandværk 
dengang  ikke  var 
saa  skarp  som  nu- 
tildags, er  det  for- 
staaeligt , at  vi 
finder  disse  simp- 
le Mindesmærker 
prægede  af  de  sto- 
re Kunstneres  Stil. 

Højere  staar  gen- 
nemgaaende  Vo^ 
tivreliefferne , til 
hvilke  det  saa  hyp- 
pigt kopierede  Or- 
feusrelief  hører, 
sandsynligvis  ind- 
stiftet til  Guderne 
af  en  T ragiker  efter 
en  Sejr  i en  digte- 
risk Væddestrid. 

Den  thrakiske  San- 
ger Orfeus , hans 
Hustru  Eurydike 
og  Guden  Hermes 
er  paa  Vej  opfraUn- 
derverdenen.  Or- 
feus havde  faaet  Lov  at  føre  sin  Hustru  tilbage  til  Livet,  selv  Under- 
verdenens strænge  Dronning  havde  ikke  kunnet  modstaa  hans  Lyres 
indsmigrende  Ynde.  Kun  maatte  han  ikke  vende  sig  om,  før  Jordens 
Lys  var  naaet.  Men  Orfeus  glemte  i sin  Længsel  Paabudet.  Paa  Vejen 
vendte  han  sig  for  at  se  sin  Hustrus  Ansigt,  og  dermed  var  alt  tabt. 
Det  er  Øjeblikket  vi  her  har  foros.  Orfeus  er  karakteriseret  ved  Hjælm, 
Lyre  og  de  thrakiske  Støvler,  Hermes  ved  den  flade  Hat,  der  hænger 
paa  hans  Ryg.  Orfeus  og  Eurydike  staar  Ansigt  til  Ansigt,  deres  Øjne 
tager  Afsked,  deres  Hænder  finder  hinanden,  hendes  læggende  sig 
kærligt  bedrøvet  paa  hans  Skulder,  hans  famlende  efter  hendes  Haand- 

led,  som  vilde  han  holde  hende  fast.  Men  der  er  ingen  Tro  i hans 
Tag,  Bevægelsen  er  forunderligt  modløs.  Og  bagved  minder  Sjæleføre- 
ren med  den  sarteste  Berøring  Eurydike  om,  at  hun  nu  er  hans  og 
maa  følge.  Hun  er  da  ogsaa,  som  højre  Fod  viser,  i Færd  med  at 
vende  om,  mens  Hermes  — og  det  er  betydningsfuldt  for  hele  Stem- 
ningen — endnu  har  Front  fremefter.  Hvor  rørende  er  ikke  hans  for- 
legne Tag  med  højre  Haand  i Kjortelens  Folder!  Det  er  samme  dis- 
krete Fortællemaade,  samme  stille  Stemning,  som  vi  kender  fra  Par- 

thenonsfrisen  og  anden  af  Fidias  paavir- 
virket  Kunst.  Ogsaa  i det  ydre  er  der 
Mindelser  om  Fidias,  bl.  a.  i Foldekastet 
i Eurydikes  Dragt. 

Og  dog  maa  man  heller  ikke  tro,  at  al 
Kunst  i femte  Aarliundrede  var  saa  ens- 
tonende  fin  og  mild  og  lys.  Der  var  og- 
saa Folk,  der  gik  deres  egne  Veje.  Vi 
hører  om  en  kras  Realist,  den  atheniske 
Billedhugger  Demetrios  fra  Aloneke.  der 
udførte  en  Broncestatue  af  en  korintisk 
Feltherre  ved  Navn  Pelikos  og  gengav 
ham,  som  han  var,  med  lasket  Vom  og 
flagrende  Skæg,  og  om  samme  Kunstners 
Portræt  af  en  64aarig  Præstinde  Lysi- 
make , der  sikkert  var  af  samme  Art.  Vi 
hører  om  en  fremragende  Karikaturma- 
ler, Pausoii.  der  »gengav  Menneskene 
hæsligere  end  de  er«  og  hvem  Aristoteles  derfor  tilraader  at  holde  de 
Unge  borte  fra.  De  levede  begge  i Aarhundredets  sidste  Del.  Paa  sin 
Vis  lige  saa  radikal  og  overhovedet  en  ganske  ejendommelig  Kunstner 
er  Fidias’  noget  ældre  Samtidige  Myron. 

Af  hans  Broncestatue  »Diskoskasteren«  har  vi  flere  Kopier  i Mar- 
mor bevarede,  af  hvilke  en  baade  i Udførelsen  staar  højest  og  i En- 
kelthederne svarer  nøjest  til  den  Skildring,  Oldtidsforfatteren  Lukian 
giver  af  Stillingen.  Diskos  var  en  rund  Metalskive,  som  det  gjaldt  at 
slynge  saa  langt  bort  som  muligt.  Kasteren  lægger  den  i venstre  Haand, 
tager  et  kort  Tilløb,  slynger  Diskos  frem  og  over  i højre  Haand  og 
bøjer  sig  derefter  voldsomt  sammen,  idet  han  svinger  højre  Arm  med 
Diskos  tilbage  for  i næste  Sekund  at  slynge  den  ud  »gennem  den  vi- 
gende Luft«.  Det  er  det  sidste  Øjeblik  af  voldsom  Spænding,  Myron 
har  dristet  sig  til  at  gengive,  en  saa  lynsnar  Bevægelse,  at  det  er 


Diskoskaster.  Pal.  Lancellotti.  Rom. 


65 


umuligt  at  faa  nogen  Model  til  at  indtage  Stillingen  mere  end  et  Se- 
kund. Derved  vanskeliggøres  Kontrollen  af  Enkelthederne  baade  for 
Kunstner  og  Beskuer.  Man  kan  sige,  at  Forsøget  i visse  Hensender  er 
mislykket,  at  der  navnlig  i Bugens  Muskulatur  daarligt  er  gjort  Bede 
for  Spænding  og  Drejning,  og  at  Figuren  er  for  reliefagtigt  udarbejdet 
som  alle  Figurer  før  Polyklet.  Muligt  er  der  ogsaa  Fejl  i Byggens 
Krumning  og  Overkroppens  Drejning.  Men  i sin  Helhed  gør  Figuren 
netop  det  Øjebliksindtryk,  som  Kunstneren  har  tilsigtet.  Hele  Lege- 
mets Vægt  vugger  i det  bøjede  højre 
Knæ,  mens  venstre  Fod  kun  med  Tæ- 
ernes Bagside  berører  Jorden.  Og  det 
knitrende  Zigzag  fra  den  hævede  Arm 
ned  gennem  Legemet  forøger  Indtryk- 
ket af  det  lynsnare.  At  det  var  Myrons 
Specialitet  at  forbløffe  Datiden  med 
saadanne  »Øjebliksbilleder«,  og  at  end- 
nu den  sene  Eftertid  studsede  over 
hans  Figurer  med  deres  vredne  og 
søgte  Stillinger,  er  der  Vidnesbyrd  nok 
om.  Af  hans  berømte  Billede  af  Løbe- 
ren Ladas,  der  var  gengivet  i fuldt 
Løb  »med  Aandedrættet  svævende  over 
Læberne  inde  fra  Legemets  Hulning«, 
og  saaledes  at  han  truede  med  at  styrte 
ud  over  Fodstykket,  er  der  ingen  sikre 
Kopier  bevarede.  Derimod  bar  vi  en 
forkert  restaureret  Marmorkopi  af  My- 
rons Marsyas.  Satyren  Marsyas  havde  vovet  at  opsamle  den  Dobbelt- 
fløjte,  Athena  havde  bortkastet,  men  mens  han  spillede  dei'paa,  kom 
Gudinden  selv  til  og  slog  ham  harmfuld  Fløjten  ud  af  Hænde.  Dette 
Øjeblik  havde  Myron  grebet.  Som  Efterligninger  i Belief  og  Maleri 
viser,  bestod  Gruppen  af  den  stolte,  vrede  Gudinde  og  Marsyas,  der 
forskrækket  ryger  tilbage  ved  det  Rap  over  Fingrene,  der  gjorde  en 
Ende  paa  hans  Satyrmusik.  Ogsaa  her  hviler  al  Vægten  paa  det  ene 
Ben,  det  venstre,  der  fjedrer  under  ham,  og  hvis  skarpkantede  Laar 
er  fortrinligt  gengivet.  Til  Legemets  stejle  Skraalinie  svarer  Hovedets 
voldsomme  Kast  fremefter.  Ellers  er  Legemet  magert,  tørt  og  fladt, 
endnu  fladere  end  Diskoskasterens.  Skæg  og  Haar  var  kun  svagt  ci- 
selerede, uden  Fylde  og  Kraft.  Det  satyragtige  Udtryk  i Ansigtet  er 
overhovedet  trods  de  tre  svungne  Linier  over  Øjnene  noget  mat.  Det 

var  kun  i det  ydre,  i Legemernes  og  Stillingernes  Liv,  at  Myrons  Stor- 
hed aabenbarede  sig.  Ogsaa  Myrons  hele  Kunstnerejendommelighed 
var  nøje  betinget  af  Bronceteknikken.  I Marmorkopierne  maa  hans 
Figurer  stives  af  ved  Træstubbe  og  andre  Støtter,  Diskoskasterens 
hævede  Arm  er  endda  betænkeligt  udsat  for  at  lide  Afbræk.  Ligeledes 
foudsætter  selve  Skildringen  af  de  lynsnare  Bevægelser  talrige  Forsøg, 
Fejlgreb  og  Ændringer  under  Arbejdet.  Baade  arkitektonisk  og  orga- 
nisk spores  altsaa  Sammenhørigheden  mellem  Teknik  og  Stil. 

Polykleitos  og  Myron  er  de  to  Modsætninger  indenfor  græsk  Bron- 
cekunst.  Begge  forstod  de  sikkert  ypperligt  at  udnytte  de  tekniske 
Fordele,  men  det  kan  vi,  der  ingen  Originaler  besidder  af  dem,  ikke 
kontrollere.  Derimod  kan  vi  spore,  hvorledes  det  centrale  i deres  Kunst 
paa  det  allernøjeste  var  betinget  af  deres  Arbejdsmateriale,  saa  for- 
skelligartede deres  Værker  end  er. 


V 

JONISK  OG  KORINTISK  STIL. 
KEFISODOT  OG  PRAKSITELES 


Den  joniske  Bygningsstil  stammer,  som  Navnet  viser,  fra  de  jo- 
niske  Egne  i Lilleasien,  og  mens  den  doriske  er  den  ældgamle, 
fælleshelleniske,  er  den  joniske  oprindeligt  en  ren  Provinsialkunst, 
ganske  ukendt  udenfor  Lilleasien  og  de  nærmeste  Øer.  Selv  da  Byen 
Knidos  i Lilleasien  byggede  sig  et  Skatkammer  i Delfi  i den  hjem- 
lige Stil,  fik  Grækerne  paa  Fastlandet  ikke  Øjnene  op  for  dens  store 
Skønhed.  Det  var  Athenæerne,  Jonernes  Stammefrænder,  der  først 
antog  den  og  det  endda  kun  tøvende,  Led  for  Led.  Den  slanke  jo- 
niske  Søile  var  allerede  anvendt  i arkaisk  Tid  som  Statuebasis  og 
en  enkelt  Gang  arkitektonisk,  nemlig  i Forhallerne  til  et  af  de  gamle 
Templer  paa  Akropolis.  Igennem  femte  Aarhundrede  benyttedes  joni- 
ske Palmetter  og  andre  Dekorationsmotiver  i Athen  paa  Gravstene  o.  1. 
Saa  følger  i Parthenon  Anvendelsen  af  joniske  Søjler  i andet  Stok- 
værk inde  i Templets  Hovedrum  og  af  den  skønne  joniske  Frise  paa 
Søjlegangens  Væg.  Men  det  var  først  i Trediverne,  samtidigt  med 
Propylæerne,  at  der  byggedes  et  helt  jonisk  Tempel  i Athen,  Athena 
— Nikes  Tempel  ude  paa  Borgklippens  fremspringende  Bastion.  Under 
den  peloponnesiske  Krig  kom  der  et  til,  Erechteion  for  Athena  og 
Halvguden  Erechteus.  det  sidste  af  Stortidens  Bygningsværker  paa 
Akropolis.  Men  fra  den  Stund  af  var  Stilen  yndet  i Hellas,  og  Eks- 
emplet efterfulgtes  rundt  om  i Landsdelene. 

Modsætningen  mellem  dorisk  og  jonisk  Stil  viser  sig  især  i Søjlen 
og  Frisen.  Den  joniske  Søjle  er  langt  højere  og  slankere  end  den  do- 
riske, dens  Højde  er  8 — 10  Gange  Grundfladens  Diameter,  mens  den 
i dorisk  Stil  kun  er  4 — 6.  Søjlen  har  Fodstykke,  Basis,  bestaaende  af 
en  Vulst  eller  Pude  og  derunder  to  Indsnit,  »Vognspor«  (Trokiler) 
kaldet,  begrænsede  af  Rundstave.  I de  attiske  Templer  faar  Fodstykket 
en  mere  harmonisk  Form  af  to  Puder  og  derimellem  kun  ét  Indsnit. 
Den  øverste  Pude  er  i Erechteiontemplet  smykket  med  et  henrivende 
Ornament  omtrent  som  et  tvundet  Tov.  En  anden  Særegenhed  for  den 
specielt  attisk-joniske  Stil,  som  den  kendes  bedst  fra  Erechteion,  er 
at  Søjlens  Hals  er  smykket  med  et  smukt  Palmettebaand.  Søjlen  har 

24  Kanellurer,  mens  den  doriske  nøjedes  mod  10.  Kanellurerne  er 
dybere,  danner  en  Halvcirkel  og  begrænses  af  brede  Striber,  mens  de 
doriske  støder  sammen  med  skarpe  Kanter.  Kapitælet  bestaar  først  af 
den  skaalformede  Udvidelse  Echinus.  der  her  er  mindre  og  smykket 
med  en  Perlesnor,  et  Halsbaandornament  der  ogsaa  anvendtes  i my- 
kenisk  Bygningsstil,  og  derover  med  en  stiliseret  Krans  af  hængende 

Blade,  Ky  ma- 
tion Jkaldet.  Der- 
efter følger  de 
brede,  spiral- 
snoede Voluter, 
den  mest  karak- 
teristiske En- 
kelthed i den 
joniske  Søjle, 
mægtige,  oprul- 
lede Spiralgan- 
ge, der  inderst 
ender  med  et 
»Øje«.  Abakus 
mellem  Voluter 
og  Bjælkelag  er 
meget  lille  og 
smykket  med 
Kymation. 
Mens  Gennem- 
snittet af  det 

doriske  Kapitæl  er  kvadratisk,  er  det  joniske  Kapitæls  aflangt,  fordi 
Voluterne  springer  frem.  Disse,  der  udfolder  sig  saa  prægtigt,  sete  for- 
fra, taber  meget  i Skønhed,  naar  Søjlen  ses  fra  Siden.  Over  Søjlerne 
kommer  nu  Arkitraven,  der  er  tredelt,  bestaar  af  tre  parallele  Sten- 
bjælker. Og  endeligt  den  herlige  fortløbende  Frise,  begrænset  foroven 
og  forneden  af  Kymation  og  Perlesnor. 

Det  er  Vitruv,  en  Arkitekt  fra  den  romerske  Kejsertid,  der  første 
Gang  nævner  de  tre  Stilarter:  dorisk,  jonisk  og  korintisk.  Han  antager, 
at  dorisk  Stil  har  sin  Oprindelse  fra  Trækonstruktionen.  Vi  ved  nu  fra 
nye  Fund,  at  Bindingsværk  af  Træ  og  Ler  danner  Grundlaget,  og  vi 
forstaar  da  mange  Særegenheder,  navnlig  de  korte  og  svære  Forhold, 
som  Stilen  bevarer  selv  ved  Overførelsen  i Sten.  En  Bygning  af  sol- 
tørrede Lersten  maa  have  tykke  Vægge.  Paa  Facaden  vil  da  Anterne 

med  Parastaterne  have  Murenes 
Tykkelse,  og  Søjlerne  maa  alene 
for  Skønhedsvirkningen  have  til- 
svarende Sværhed.  De  skal  jo  des- 
uden sammen  med  en  uhyre  Langs- 
bjælke, Architraven,  bære  det  tun- 
ge, med  Ler  dækkede  Tag.  Det 
skaber  Stilen.  Den  slanke  og  ynde- 
fulde jonis ke  Stil  kunde  derimod 
tænkes  født  af  Træbygningen. 

Ægypterne  yndede  at  danne 
deres  Søjler  som  et  Bundt  Blom- 
sterstængler med  Blomsterknopper 
som  Kapitæl.  Men  Søjlens  oprinde- 
lige Bestemmelse  er  jo  kun  at  bære 
Taget,  den  er  en  simpel  Bjælke,  og 
selvom  derfor  Naturfølelsen  driver 
Mennesket  til  at  omdanne  og  til- 
lempe dens  Form  og  Dekoration  ef- 
ter Træer  og  Planter,  vil  disse  Natur- 
motiver hurtigt  stiliseres.  Den  my- 
keniske  Søjle  har  under  Echinus 


Jonisk  Søjle  med  Bjælkeværk.  (Erechteion). 

en  Bladkrans,  stiliseret  som  en  Kniplings- 
krave, dens  Ætling:  den  doriske  Søjle  har 
mistet  alt  Naturpræg.  Den  joniske  Stil  er 
langt  mere  en  Naturstil  og  anvender  Plan- 
teformen  i større  eller  mindre  Stilisering. 
DensMotiver:Voluter,Kyma- 
tion  og  Perlesnor  hører  lige- 
somTovornamentet  oprinde- 
ligt hjemme  i den  frodige  my- 

keniske  Stil,  hvis  Former  netop  bevaredes  ovre  i detjoniske  Lilleasien. 
— De  joniske  Folk  indfører  altsaa  paany  Plantemotiver  i Søjlens  De- 
koration, men  det  sker  ikke  gennem  den  umiddelbare  Naturiagt- 
tagelse. En  ny  Tilbagevenden  til  Naturen  betegner  derimod  den  tre- 
die eller  (naar  man  tager  den  attisk -joniske  Stil  for  sig)  den  fjerde 
græske  Søjlestil,  den  konntislye.  Om  dens  Oprindelse  fortælles  følgende 
Anekdote:  En  ung  Pige  i Korint  var  død.  Hendes  Amme  samlede  da 

alle  de  Smaating,  hun  havde  haft  kær, 
lagde  dem  i en  Kurv  og  satte  den  paa 
Graven,  idet  hun  dækkede  dem  med  en 
almindelig  firkantet  Teglsten.  Kurven  var 
tilfældigt  kommen  til  at  staa  over  Roden 
af  en  Bjørneklo  eller  Akantusplante.  Da 
Vaaren  kom,  skød  Planten  sine  Blade  og 
Stængler  op  om  Kurven,  og  da  de  naaede 
Stenen,  bøjedes  de  naturligt  udad  og  dan- 
nede Snirkler.  En  Billehugger  ved  Navn 
Kallimachos  kom  netop  forbi,  saa  det  og 
frydede  sig  derover,  og  det  faldt  ham  ind, 
at  Motivet  kunde  benyttes  til  et  Søjleka- 
pitæl. Historien  er  sikkert  opfunden,  thi 
Anvendelsen  af  Akanthusbladene  som 
Palmette  er  i hvert  Fald  ældre  end  Kalli- 
machos, der  levede  paa  den  peloponnesiske 
Krigs  Tid  og  udførte  den  pragtfulde  Lampe 
til  Erechteiontemplet.  Men  der  ligger  al- 
ligevel noget  rigtigt  til  Grund  for  Beret- 
ningen. Det  er  ny,  frisk  Naturiagttagelse, 
T ..  . , . ...  der  har  ført  til  dette  Fund  af  Akanthus- 

planten,  og  den  Naturstil,  der  hermed 
skabtes,  er  ægte  national,  thi  Bjørneklo  er  en  meget  almindelig  Plante 
i det  tørre  Grækenland.  Dens  store,  dejlige,  takkede  Blade  kruser  sig 
nu  om  det  joniske  Kapitæl  og  skjuler  helt  Echinus,  og  samtidigt  sky- 
der Stængler  med  Blomster  paa  deres  Top  sig  op  mellem  Voluterne 
og  ind  mellem  deres  Svikler.  Akanthus  er  altsaa  anvendt  som  Ud- 
smykning af  den  joniske  Søjle,  og  udenfor  Kapitælet  er  der  ingen  For- 
skel paa  jonisk  og  korintisk  Stil.  Først  i fjerde  Aarhundrede  begynder 
den  korintiske  Søjle  almindeligt  at  anvendes.  Et  af  de  første  Bygnings- 
værker i Athen  i den  nye  Stil  er  det  lille  Lysikratesm  onu  ment,  bygget  til 
Minde  om  en  Sejr  med  en  Tragedie  i Aaret  334.  Baade  i hellenistisk 

Tid  og  hos  Romerne  var  den  korintiske  Søjle  meget  yndet,  og  Akan- 
thuskapitælet  bevaredes  gennem  hele  Middelalderen,  hvor  det  undergik 
stadige  Omdannelser  og  stiliseredes  stærkt.  Men  Europa  har  siden  ikke 
formaaet  at  skabe  en  Søjlestil  af  en  saadan  Skønhed  og  Naturfriskhed. 

Athen  havde  i femte  Aarhundrede  været  Samlingssted  for  alt  det 
bedste  i Aandsliv  og  Kunst  i Hellas.  Dets  Søherredømme  havde  øget 
Befolkningens  naturlige  Skønhedstrang,  idet  det  bragte  Athenæerne  i 
Berøring  med  alle  Middelhavets  Egne  og  lærte  dem,  »hvad  skønt  der 
fandtes  paa  Sicilien,  i Italien,  paa  Kypern,  i Ægypten,  i Ly  dien  og  i 
Pontus,  i Peloponnes  og  overalt  ellers.  De  hørte  alle  Dialekter  og 


Erechteiontemplet. 


gjorde  sig  et  Udvalg  snart  af  en  og  snart  af  en  anden.  Og  mens  de 
andre  Hellenere  hver  havde  deres  særegne  Dialekt,  Levevis  og  Ud- 
seende, tilegnede  Athenæerne  sig  det  bedste  af  alt  hos  Hellenere  og 
Barbarer«.  Det  var  derfor  en  stor  Ulykke  for  Kulturfremskridtet,  at 
den  langvarige  peloponnesiske  Krig,  der  førtes  fra  431  til  404,  endte 
med  Athens  fuldstændige  Underkuelse  og  lammede  hele  dette  lære- 
lystne og  dog  saa  originale  Folk.  Den  virkede  naturligvis  ogsaa  hæm- 
mende paa  Byggelysten  og  den  kunstneriske  Skaben  overhovedet. 
Kunsten  gror  kun,  hvor  Lykken  og  Rigdommen  gøder  Jorden.  Og  dog  er 
selve  Bygningen  af  Erechteion  et  mærkeligt  Vidnesbyrd  om  hvorledes 
man  benyttede  ethvert  lille  Pusterum  i Krigen  til  at  fortsætte  Arbej- 
det fra  den  store  og  gode  Tid  paa  at  smykke  Borg  og  By.  Der  er  noget 
rørende  og  vemodigt  i at  forfølge  gennem  de  bevarede  Regnskaber, 
hvorledes  Athenærne  tog  fat  paa  Opførelsen  straks  efter  Nikiasfreden 
421  og  arbejdede  til  Aar  413,  da  Toget  til  Sicilien  aldeles  ødelagde 
Statens  Finanser.  Derefter  laa  det  hele  hen  til  Aar  409,  da  nye  Lys- 

punkter  gav  Mod  til  at  tage  fat  igen,  og  i 407  synes  Templet  i Hoved- 
sagen at  have  været  færdigt.  Og  der  spores  ingen  Sløjhed,  intet  Kniberi 
i dette  Bygningsværk.  Det  er  ganske  vist  kun  et  lille  Tempel,  men 
det  er  det  sirligste  og  det  skønnest  dekorerede  i hele  Hellas.  Dets  Ure- 
gelmæssighed beror  paa  Ujævnheder  i Terrænet,  men  netop  derved 
opnaas  en  Afveksling  og  en  Rigdom,  saa  hver  Side  byder  nye  Over- 
raskelser. Hvor  skøn  er  ikke  den  høje,  fornemme  Forhal  mod  Øst 
med  de  seks  Søjler!  Og  den  mindre  i Nord  med  fire  Søjler  i Fronten 
og  Sidesøjler,  fra  hvilken  en  prægtig  Dør  fører 
ind  i en  mindre  Tempelhal!  Enkelthederne  i 
Templets  Dekoration  er  efterlignede  Gang  paa 
Gang  af  senere  romerske  Arkitekter,  faa  Bygnin- 
ger har  spillet  en  saadan  Rolle  for  Arkitekturen 
som  den. 

Mod  Nord  havde  den  en  ejendommelig  Ud- 
bygning, baaren  af  seks  Kvindefigurer.  Man 
kaldte  saadanne  Figurer,  der  bærer  Bjælkelaget 
og  saaledes  gør  Tjeneste  som  Søjler,  for  Kar^a^ 
tinder,  og  de  kendtes  fra  ældgammel  Tid  i Ori- 
enten. I Grækenland  anvendte  man  især  Figurer 
som  Atlas,  Giganterne  eller  de  foragtede  Persere 
til  dette  Hverv.  Dog  var  det  allerede  i Sifniernes 
Skatkammer  i Delfi  fra  sjette  Aarh.  ligesom  her 
fornemme  unge  Kvinder,  sandsynligvis  Præst- 
inder, der  bar  Taget  til  Gudernes  Ære.  For  ikke 
Karyatide  fra^ Erechteion.  at  gøre  den  svagtbøjede  Hals  for  tynd  til  den 

store  Byrde,  danner  Haaret,  der  falder  svært  og 
fyldigt  ned  om  Skuldrene,  samtidigt  Baggrund  og  Støtte.  løvrigt  er 
disse  Kvindefigurer  ganske  i Fidias’  Stil,  navnlig  i Klædebonnet,  der 
over  Brystet  er  klart  og  rislende,  over  Bæltet  trukket  op  i en  Fold, 
saa  der  fremkommer  den  smukke,  buede  Horisontallinie,  medens  for- 
neden det  bøjede  højre  Knæ  medfører  den  kendte  Tvedeling. 

Hvor  stærk  og  langvarig  Fidias’  Indflydelse  var,  ikke  blot  i Haand- 
værksarbejder,  men  ogsaa  i virkelige  Kunstværker,  derom  vidner  Ke- 
lisodots  Statue  af  Fredens  Gudinde,  Eirene,  med  Rigdommens  Gud, 
Plutos,  paa  sine  Arme.  Athen  var  i Tidens  Løb  kommen  til  Kræfter 
efter  Krigen,  dens  dygtige  Statsmænd  og  Feltherrer  fik  trods  Spartas 
Modstand  det  gamle  Søforbund  genoprettet.  Da  nu  Sparta  i 371  slut- 
tede Fred  og  Forbund  og  anerkendte  Athen  som  Havets  Behersker- 
inde,  da  var  det,  at  man  rejste  en  Broncestatue  for  »Freden  og  Rig- 

dommen«,  hvis  Mester  var  Kefisodot.  Ved  Hjælp  af  Møntbilleder  har 
man  kunnet  eftervise  en  Marmorkopi.  Gudinden  minder  i meget  om 
femte  Aarhundredes  Kunst.  Hun  støtter  sig  paa  et  Scepter  ganske  som 
»Hestia  Giustiniani«,  hun  er  sværlemmet  og  bredskuldret  som  en 
Atlet,  hendes  Klædning  har  Fald  som  i Fidias’  Kvindetype,  dog  med 
begyndende  Forkærlighed  for  det  uregelmæssige  og  viltre.  Og  gaar 
man  rundt  om  Figuren,  har  den  endnu  de  skarpe  Hjørner,  det  firkan- 
tede Præg,  der  kendetegnede  Polykleitos’  Figurer.  Men  det  nye  mær- 
kes i mangt  og  meget,  i den  bløde,  flydende 
Behandling  af  Haaret,  i Øjnenes  stærkere 
Skygge,  i Ansigtets  Oval.  Det  mærkes  i 
Hovedets  stærke  Hældning,  som  iøvrigt  al- 
lerede er  iøjnefaldende  i Orfeusrelieffet  baa- 
de  hos  Orfeus  og  Eurydike.  Hovedets  Bøj- 
ning er  betinget  af  det  lille  Barn,  hun  holder 
paa  sin  venstre  Arm,  og  som  kærtegnende 
rækker  Haanden  op  efter  hendes  Hage. 

Dette  Sammenspil  mellem  Kvinde  og  Barn 
gør  Figuren  mindre  køligt  guddommelig, 
mere  menneskelig.  Saa  moderlig  er  denne 
Kvinde,  at  man  i sin  Tid  opfattede  Grup- 
pen som  en  Fremstilling  af  Madonna  med 
Barnet.  Paa  den  anden  Side  spores  femte 
Aarhundrede  igen  i den  Maade,  paa  hvil- 
ken hun  holder  Barnet  tilside  og  ud  fra  sig. 

I næsten  alle  femte  Aarhundredes  Kunst- 
værker stræber  man  at  vise  Legemet,  navnlig  Brystet,  helt  og  fuldt 
mellem  Annene,  og  Attributterne  skydes  derfor  saa  langt  til  Siden  som 
muligt  for  intet  at  dække.  Ogsaa  det  lille  Barn  er  endnu  en  saadan 
Attribut,  og  Kunstneren  har  derfor  heller  ingen  Ulejlighed  gjort  sig 
med  dets  Former,  har  ingen  Interesse  for  dets  Legeme.  Men  skønt  det 
altsaa  er  en  Sammenstilling  af  højst  ulige  Størrelser,  er  alligevel  Tan- 
ken at  danne  et  saadant  Gruppebillede  ny.  Og  det  er  heller  ikke  nogen 
af  de  gamle,  velkendte  Gudeskikkelser  af  Kød  og  Blod  og  mange 
Æventyr,  vi  møder  her,  men  to  Symboler,  to  allegoriske  Figurer,  som 
man  slet  ikke  har  troet  paa,  anderledes  end  vi  vilde  gøre,  hvis  vi  op- 
stillede en  Statue  af  Fredens  Genius  med  Bigdommen  i Favn. 

Man  har  anset  Kefisodot  for  at  være  Fader  til  Praksiteles,  delvis 
fordi  denne  havde  en  Søn  af  det  Navn.  Og  det  var  ogsaa  i Græken- 
land almindeligt  at  kalde  en  Søn  op  efter  Bedstefaderen.  Imidlertid 

synes  denne  Hypotese  ikke  at  holde  Stik,  thi  vi  har  fra  Oldtiden  Ba- 
sisindskrifter med  Praksiteles’  Navn,  i hvilke  han  aldrig  nævner  sin 
Fader.  Det  er  paafaldende,  thi  man  plejede  netop  at  nævne  sin  Faders 
Navn  ved  saadanne  Lejligheder,  naar  han  ligeledes  havde  været  Bil- 
ledhugger, tilmed  en  berømt  Kunstner.  Kunstnernavnet  var  nemlig  i 
Oldtiden  en  Slags  Firmamærke,  Sønnen  gerne  førte  som  Vidnesbyrd 
om,  at  han  holdt  Traditionen  fra  sin  Forgænger  højt  i Ære.  Navnlig 
i de  første  Arbejdsaar  var  Faderens  Navn  sikkert  en  god  Anbefaling 
til  at  paakalde  »ærede  Kunders  Opmærksomhed«. 

Hvor  helt  anderledes  er  ikke  vor  Tids  Kunstnere  stillede!  De  sætter 
deres  Stolthed  i Bruddet  med  Fortiden,  i Fundet  af  det  nye,  der  danner 
Skel  og  overrasker,  muligt  endog  forarger.  Det  værste  man  kan  be- 
brejde en  Nutidskunstner,  er  Uselvstændighed  og  Efterligning.  De 
gamle  Kunstneres  Stræben  gik  ud  paa  langsom  og  omhyggelig  For- 
bedring af  Teknik  og  Enkeltheder.  Man  frygtede  hverken  Gentagelse 
eller  Laan  hos  andre.  Var  der  gjort  et  Fremskridt,  var  et  nyt  Motiv 
fundet,  var  det  nye  straks  alles  Ejendom,  og  ingen  bluedes  ved  at 
gøre  det  efter.  Det  hænger  sammen  med  Oldtidens  Syn  paa  Kunsten 
og  Kunstnerne.  Trods  al  Beundring  for  Kunsten  interesserede  man 
sig  ikke  i ringeste  Maade  for  Kunstnei'ne  selv,  ja  man  saa  endog  ned 
paa  dem,  selv  de  største,  som  paa  Haandværkere,  der  gav  sig  af  med 
en  Bestilling,  der  egentligt  var  en  fribaaren  Mand  uværdig.  »Ingen 
begavet  ung  Mand,«  siger  Plutark,  »vilde  ved  Synet  af  Zeus  i Olympia 
eller  Hera  i Argos  ønske  at  være  en  Fidias  eller  en  Polykleitos.  Thi 
selv  om  Kunstværket  glæder  ved  sin  Ynde,  behøver  den,  der  har  ud- 
ført det,  ikke  at  være  agtværdig.«  Ja,  man  saa  sig  nærmest  gal  paa 
den  berømte  Kunstner,  hvis  Navn  Eftertiden  trods  alt  vilde  mindes. 
En  Mand  ved  Navn  Hipponikos  vilde  ikke  bestille  en  Statue  hos  Po- 
lykleitos, fordi  Kunstnerens  og  ikke  hans  eget  Navn  i saa  Fald  frem- 
tidigt vilde  være  knyttet  til  den.  En  Hovedaarsag  til  Foragten  for  Bil- 
ledhuggeren og  hans  Haandværk  var,  at  dette  var  forbunden  med  saa 
meget  legemligt  Slid.  Filosoffen  Luldan  var  oprindeligt  Billedhugger 
og  har  skildret  sin  personlige  Kamp  under  Valget  mellem  Faget  og 
Filosofien  gennem  en  Drøm,  i hvilken  han  hører  Kunst  og  Dannelse 
disputere.  Den  sidste  siger:  »Hvis  du  bliver  ved  Stenhuggeriet,  saa 
forbliver  du  en  Haandens  Arbejder,  uberømt,  indskrænket,  lidet  agtet 
af  Ven  og  Fjende  . . .«  Og  Dannelsen  skildrer  videre  Billedhuggerens 
Liv:  »I  smudsig  Kittel  sidder  han,  at  se  til  som  en  Slave,  bukket 
sammen  — aldrig  oprejst,  aldrig  mandig  og  fri  — kun  arbejdende  paa 
sine  Statuers  Harmoni,  ikke  paa  selv  at  blive  harmonisk  og  ædel,  og 

derfor  med  Rette  agtet  ringere  end  sine  Statuer.«  Mærkeligt  nok  ud- 
trykker Renæssancens  mest  aristokratiske  Kunstner,  Lionardo  da  Vinci, 
sig  paa  lignende  Maade  om  Billedhuggeriet  som  en  højst  haandværks- 
mæssig  Kunst,  der  volder  Sved  og  legemlig  Møje.  »Og  Sveden  bliver 
til  Klister,  blandet  med  Marmorstøvet,  saa  at  han  ser  ud  som  en  Ba- 
ger.« »Ganske  det  modsatte  med  Maleren,«  siger  Lionardo,  »han  sidder 
bekvemt  foran  sit  Værk,  velklædt,  og  rører  kun  den  lette  Pensel  med 
de  yndige  Farver.«  Det  er  som  talt  ud  af  Grækerens  Hjærte,  thi  ogsaa 
i Hellas  er  Malerne  langt  mere  agtede  end  Billedhuggerne.  Og  skulde 
man  endeligt  lave  Statuer,  saa  var  da  Broncearbejdet  det  renligste  og 
mindst  slidfulde,  altsaa  ogsaa  det  »agtværdigste.«  Det  turde  være 
endnu  en  Grund  til  Broncens  Yndest. 

Det  var  i Renæssancen  Michelangelo,  der  bragte  Marmoret  til  Ære. 
Han  saa,  at  det  bedre  end  den  gyldne  Bronce  gengav  den  lyse  men- 
neskelige Hud,  han  saa  dets  Neutralitet,  hvad  Farven  angaar,  og  følte, 
at  det  af  den  Grund  bedre  end  noget  andet  Stof  egnede  sig  til  at  give 
Formen,  og  den  alene,  sit  lødigste  Udtryk.  »Marmoret  er  Opstandel- 
sen«, har  Thorvaldsen  med  Rette  sagt,  thi  dets  Overflade  kan  ikke 
bøjes  eller  omformes,  men  kun  sønderbrydes,  og  det  bevarer  saaledes 
Formens  Skønhed  uforandret  gennem  Tiderne.  Men  først  og  fremmest 
saa  Michelangelo  Livet  i Blokken.  Det  var  ham  imod  at  gøre  en  Model 
rede  og  saa  lade  en  Haandværker  om  Resten.  Han  vilde  selv  udløse 
den  Skikkelse,  som  han  saa  slumre  i Marmoret,  og  for  den  Tings 
Skyld  skyede  han  ikke  det  voldsomme  Arbejde  med  Blokkens  Tilhug- 
ning, elskede  det  tværtimod  som  en  Kamp,  der  gjorde  Sejren  kærere. 
Og  Kampen  var  ikke  endt,  naar  Formerne  og  Afstandene  var  fundne. 
Thi  alt  det,  der  glæder  Øjet  i en  Marmorstatue,  Hudens  Liv  og  Over- 
gange, Lys  og  Skygge,  Klædningens  Stof  og  Overflade  bliver  først  til 
lidt  efter  lidt  under  Mejslens  Slag.  Kunstneren  hidses  og  glædes,  lider 
og  jubler  den  hele  Tid,  hvert  Skabelsens  Øjeblik  er  rigt  paa  Anfæg- 
telser og  Lykke.  Ingen  Kunst  er  saa  vanskelig  som  Marmorbilledhug- 
gerens, ingen  derfor  heller  saa  aristokratisk  i dybere  Forstand,  thi  dens 
Fornemhed  beror  netop  paa  selve  Teknikken,  der  ikke  tillader  Dilet- 
tanteri. Det  var  sikkert  ogsaa  det  titaniske  i Michelangelos  Natur,  der 
gjorde,  at  han  følte  sig  draget  til  Marmoret. 

En  lignende  Rolle  har  Praksiteles,  saa  ulig  han  ellers  er  Michel- 
angelo, spillet  indenfor  den  græske  Kunst,  for  saa  vidt  som  det  var 
ham,  der  først  bragte  Marmoret  til  Ære.  Hans  Liv  er  snart  fortalt.  Vi 
ved  ikke  andet  om  ham,  end  at  han  stod  i Forhold  til  en  af  Datidens 
dejligste  Hetærer,  Fryne,  og  benyttede  hende  som  Model,  bl.  a.  ved 

sin  berømte  Marmorstatue  af  Afrodite  fra  Knidos.  Det  er  en  nødven- 
dig Følge  af  Foragten  for  Haandværket,  at  vi  ved  saa  lidt  om  de  græ- 
ske Kunstneres  Liv  og  Personlighed.  Dette  Kærlighedsforhold  huske- 
des derimod,  sikkert  mere  for  Frynes  end  for  Praksiteles’  Skyld.  Ellers 
angiver  Plinius  hans  Kunsts  Højdepunkt  til  omkring  360  f.  Kr.,  men 
han  synes  at  have  arbejdet  helt  til  Aleksander  den  Stores  Tid. 

Vi  er  i det  enestaaende  heldige  Tilfælde  at  besidde  en  Original  fra 
Praksiteles’  Haand.  Pausanias  omtaler  i Forbigaaende  en  Statue  af 
Hermes  med  det  lille  Dionysosbarn  paa  Armen,  der  stod  i det  gamle 
Heratempel  i Olympia.  Ved  de  tyske  Udgravninger  fandt  man  i 1877 
Statuen  næsten  fuldstændigt  bevaret,  liggende  ud  for  Stedet,  hvor  den 
havde  staaet,  i et  dybt  Lag  Ler.  En  Original  af  Praksiteles  er  af  uvur- 
derlig Betydning,  fordi  det  særlig  er  hans  Behandling  af  Marmoret, 
de  Gamle  priser,  altsaa  netop  det,  en  Kopist  ikke  kan  eftergøre.  Men 
først  maa  vi  se,  hvad  Gruppen  forestiller.  Dionysos,  Natur-  og  Vin- 
guden, var  fra  Fødselen  efterstræbt  af  Gudedronningen  Hera.  Paa 
Zeus’  Bud  tog  da  Hermes  ham  paa  sine  Arme  og  bragte  ham  til  Nym- 
ferne  paa  Bjærget  Nysa  i det  fjærne  Østen,  hvor  han  blev  opfostret. 
Kunstneren  viser  os  de  to  undervejs,  hvorledes  de  gør  Rast  ved  en 
Træstub,  over  hvilken  Hermes  har  slængt  sin  Kappe,  mens  han  for 
at  læske  sig  selv  og  Drengen  har  plukket  en  Drueklase  af  (saaledes 
maa  nemlig  sikket  højre,  hævede  Arm  og  Haand  restaureres).  Men  da 
Drengen  ser  Druerne,  bliver  han  spillevende,  hælder  Kroppen  frem  og 
rækker  med  venstre  Haand  op  efter  dem.  Det  er  Dionysos,  Vinens 
Gud,  der  for  første  Gang  bliver  sig  sit  Kald  bevidst,  og  vi  henrives  af  Si- 
tuationens Menneskelighed  og  Skælmeri.  Der  er  ikke  længere  Fidias’ 
strænge,  kongelige  Tempelro  over  dette  Gudebillede,  det  betegner  sna- 
rere en  Videreudvikling  af  Parthenonsfrisens  fortrolige  Gudeforsam- 
ling,  endnu  mere  dog  af  Kefisodots  Gruppe.  Skønt  Forholdet  mellem 
den  Voksne  og  Barnet  er  mere  fortroligt  end  i denne,  er  Barnet  ogsaa 
her  omhyggeligt  holdt  til  Siden  for  ikke  at  dække  Gudens  smukke 
Legeme,  og  dets  Krop  er  for  lille  og  ikke  behandlet  med  samme  Kær- 
lighed som  Gudens.  Med  Rette  beundrer  man  dog  Udarbejdelsen  af 
den  fine,  knitrende  Klædning,  der  er  snæret  om  Barnets  Ben  og  staar 
saa  fortræffeligt  til  den  svære,  ru  Hermeskappe.  Stofbehandlingen  er 
fuldendt  og  overgaar  selv  den  i Parthenons  Gavlfigurer.  Og  Legemet, 
hvor  er  det  dejligt,  glat,  med  de  sarteste  Overgange,  Brystvorter  og 
Navle  som  henaandede!  I højre  Side,  hvor  det  har  sin  uforlignelige 
Bue,  ligger  der  en  langagtig  Grube  med  dyb  Skygge.  Der  er  i dette 
Legeme  ingen  Muskelvulster,  hverken  i Bryst  eller  Bug,  som  i Pol}r- 

Praksiteles’  Hermes.  Olympia. 

kleitos’  Figurer,  alt  er  saftigt,  men  flydende,  overalt  er  der  duftige  og 
bløde  Overgange.  Særligt  gælder  det  om  Partiet  ved  Lysken,  hvor  Hu- 
den har  ganske  svage  Krusninger.  Mens  Broncestatuerne  har  tynde, 
spidse  Fingre  og  — f.  Eks.  i Læberne  — skarpe  Rande,  er  Marmorets 
Former  langt  fyldigere  og  mere  naturligt  afrundede.  Dog  er  dette  Le- 
geme ikke  paa  nogen  Maade  kvindagtigt:  Knokkelbygningen,  Haand- 
led  og  Hænder  er  en  Mands. 

Det  samme  gælder  Hovedet.  Kinderne  er  fint  buede,  Munden  lille 
og  svagt  aaben,  i Hagen  er  der  en  Grube,  og  Overgangene  fra  Kind 
til  underste  Øjenlaag,  overhovedet  Behandlingen  af  Øjnene  har  en 
egen  Duft  og  Sarthed  og  giver  Blikket  noget  blidt  og  drømmende. 
Dog  Panden  er  kraftig,  delt  ved  en  dyb,  vandret  Fure,  og  den  og  det 
krusede  Haar  giver  Hovedet  sit  mandige  Udtryk.  Tillige  er  der  over 
dette  Ansigt  med  den  stærke  Pande  og  den  fine,  kloge  Mund  en  saa 
lysende  Intelligens,  at  vi  mærker,  vi  er  inde  i en  ny  Tid.  Ansigtet 
mangler  maaske  endnu  »Udtryk«  i vor  Forstand,  men  det  har  utvivl- 
somt Aand. 

Haaret  er  ubearbejdet,  staar  ujævnt  og  takket  som  Rustika-Mur- 
værk.  Det  er  ikke  af  samme  Grund,  i Følge  hvilken  Ryggen  ikke  er 
glattet,  men  viser  Spor  af  Bearbejdelse  med  Tandjærnet,  fordi  Figuren 
aabenbart  ikke  er  helt  gjort  færdig.  Men  det  er,  for  at  Haaret  lettere 
kan  holde  paa  Farven.  Da  Figuren  fandtes,  saaes  der  Rester  af  rød 
Farve  paa  Hermes’  Haar  og  Læber,  og  endnu  er  der  Spor  af  Forgyld- 
ning paa  Sandalerne.  Legemet  selv  bar  været  poleret,  kan  vi  se,  men 
om  det  har  været  bemalet,  er  uvist.  Det  var  derimod  sikkert  Tilfældet 
med  Klædningerne. 

Tilbage  staar  at  omtale  Hermes’  Stilling.  Han  læner  sig  magelig  til 
Træstubben,  paa  hvilken  han  støtter  venstre  Arm.  Vægten  fordeles 
derved  mellem  Stubben  og  højre  Ben,  en  Del  af  den  falder  saaledes 
udenfor  Legemet,  og  venstre  Ben  er  ganske  frit  for  Byrde,  saaledes 
at  Skikkelsen  kunde  bevæge  det  frem  og  tilbage  uden  Forandring  af 
Tyngdepunktet.  Men  ved  denne  Vægtforskydning  til  to  Yderpunkter, 
denne  Ophængning  af  Legemets  Masse  i Midten  bliver  naturligvis  ikke 
alene  Midtlinien,  men  overhovedet  alle  Kurverne  i Kroppen  stærkere 
svungne,  og  vi  faar  navnlig  den  dejlige  Hoftebue,  der  er  en  Pryd  fin- 
alle Praksiteles’  Figurer.  Men  hvad  har  ført  Praksiteles  til  denne  for 
ham  ejendommelige  Lænestilling?  Spørgsmaalet  hænger  sammen  med 
Marmorteknikken.  En  Marmorstatue  er  altid  udsat  for  at  lide  Afbræk, 
især  ved  Anklerne.  Naar  Statuerne  udarbejdedes  paa  Stedet  selv  og 
straks  blev  anbragte,  f.  Eks.  oppe  i en  Tempelgavl,  var  der  ingen 

Fare  ved  at  give  dem  dristige  Stillinger,  og  vi  ser  da  ogsaa  de  ægine- 
tiske  Gavlfigurer  bøje  sig  paa  de  spinkle  Ben  under  stærke  Bevægelser. 
Men  Enkeltstatuer,  der  bestiltes  og  forsendtes,  saaledes  som  Tilfældet 
var  med  Praksiteles’,  var  ganske  anderledes  udsatte  for  Beskadigelse 
ved  Stød  og  Tumlen  under  Transporten.  Hvilke  Forholdsregler  Prak- 
siteles selv  i saa  Henseende  tog,  kan  vi  se  af  Hermes  i Olympia,  ja 
jeg  tror  endog,  at  man  kan  aflæse  hele  Transportens  og  Opstillingens 
Historie  af  Statuen  selv.  Fra  Figurens  ene  Laar  gaar  der  en  hæslig 
Puntello  (Støtte)  hen  til  Stubben.  Den  var  hensigtsmæssig  under  Trans- 
porten, men  skulde  sikkert  have  været  fjærnet  efter  Opstillingen.  Paa 
samme  Maade  lønnede  det  sig  ikke  at  glatte  Ryggen,  naar  Figuren 
skulde  pakkes  ned  og  skrumples  afsted  i en  Kasse,  men  ogsaa  det 
burde  være  gjort  efter  Opstillingen.  Aabenbart  har  man  ved  Modta- 
gelsen af  Statuen  i Olympia  ikke  haft  nogen  habil  Mand  til  at  fuld- 
ende disse  Enkeltheder,  og  det  stemmer  godt  med,  at  der  ikke  synes 
at  have  været  Stenhuggerværksteder,  ikke  engang  senere  hen  til  Ko- 
pier, i Olympia.  Vi  har  jo  ogsaa  set,  hvorledes  Marmorkopier  af  Bron- 
cestatuer  støttes  med  Puntelloer  og  en  Stub  ved  Benet.  Det  turde  være 
tekniske  Betænkeligheder,  der  førte  Praksiteles  til  stadig  Anvendelse 
af  den  i Fortiden  sjældne  Lænestilling.  Derved  optages  den  hæslige 
Stub  og  bliver  et  Led  i Kompositionen,  og  Statuerne  faar  en  kraftig 
Underbygning.  Men  saa  snildt  er  det  gjort,  saa  organisk  har  Motivet 
forbundet  sig  med  Praksiteles’  Kunst,  ja  præget  den  helt,  at  ingen 
skulde  tænke,  der  laa  et  simpelt  teknisk  Hensyn  til  Grund.  Man  sam- 
menligne hermed  blot,  hvor  forstyrrende  Stubbene  ofte  virker,  og 
hvor  slet  motiverede  de  er  i Thorvaldsens  Statuer.  Thi  ogsaa  han 
kendte  Marmorets  Skrøbelighed. 

En  tysk  Lærd  har  rigtigt  sagt  »Praksiteles’  Hermes  viser  ikke  blot, 
hvor  meget  vi  har  vundet  i at  besidde  en  Original,  men  ogsaa  hvor 
uendeligt  meget  der  er  gaaet  tabt  for  os,  hvor  vi  andetsteds  tror  at 
besidde«.  Det  maa  man  have  for  Øje,  naar  man  gennemgaar  Kopi- 
erne. Der  er  først  den  saa  hyppigt  gentagne  hvilende  Satyr,  en  ung, 
frisk  Dreng  med  runde,  bløde  Former,  med  Hyrdefløjte  og  med 
Panterskindet  over  det  nøgne  Bryst.  Han  læner  sig  endnu  mere  end 
Hermes  til  Stammen,  Linierne  bliver  stærkere  svungne,  Indtrykket 
af  ledig,  drømmende  Ro  forøges  af  hans  Ensomhed.  Af  det  sat3rr- 
agtige,  vilde  er  der  intet  Spor,  selv  de  spidse  Satyrøren  er  næsten 
skjulte  i det  krusede  Haar.  Vaarfrisk  og  lys  er  denne  Skikkelse,  den 
kender  ikke  Sorg  og  Slid,  ja  dens  Legeme  er  ikke  engang  hærdet 
ved  anstrængende  Øvelser  paa  Palæstra.  Man  undres  over,  at  Praksi- 

teles  i Idrætskampenes  Land  har  kunnet  finde 
et  saadant  Naturbarn  til  Model. 

Meget  bekendt  var  Apolio  Firbendræberen, 
hvis  Motiv  angives  af  Plinius:  Apollo  som  en 
halvvoksen  Knøs,  lurende  med  en  Pil  paa  et 
Firben,  der  kryber  i hans  Nærhed.  Apollo 
var  ellers  kendt  som  Dragedræberen,  der  ren- 
sede Delfidalen  for  Uhyret  og  grundede  sit 
Orakel  der.  Hvorledes  denne  Kamp  efterhaan- 
den  er  bleven  omdannet  til  en  kaad  Drengs 
Jagt  paa  et  lille,  uskadeligt  Kryb,  kan  vi  ikke 
forfølge,  men  rimeligvis  har  Praksiteles  haft 
en  folkelig  Overlevering  fra  sin  Samtid  at  gaa 
ud  fra.  Originalen  var  denne  Gang  af  Bronce, 
men  trods  det  benytter  Praksiteles  sin  Læne- 
stilling,  der  passer  saa  ypperligt  netop  til 
denne  spæde,  kvindagtige  Krop.  Baade  af  den 
Grund  og  fordi  den  betegner  det  mest  yder- 
liggaaende  i Gudeskikkelsernes  Menneskelliggørelse  (den  er  næsten 
blasfemisk  som  Fremstilling  af  den  »straalende  Apollo«)  anser  jeg  den 
for  at  tilhøre  Praksiteles’  sidste  Aar. 

Berømtest  af  alle  Praksiteles’  Statuer  var  dog  hans  Afrodite  fra 
Knidos.  Der  gik  om  dette  Billede  følgende  Legende:  Indbyggerne  paa 
Øen  Kos  ved  Lilleasiens  Kyst  havde  bestilt  en  Marmorstatue  af  Kær- 
lighedsgudinden til  deres  Tempel.  Praksiteles  udførte  to  Statuer:  en 
nøgen  og  en  beklædt  og  lod  dem  vælge.  De 
valgte  den  beklædte,  idet  de  ansaa  den  nøgne 
for  anstødelig.  Men  Bven  Knidos^  erhvervede 
den  nøgne  og  opstillede  den  i et  lille  Kapel 
midt  i en  dejlig  duftende  Blomsterhave.  Ka- 
pellet kunde  aabnes  med  to  Døre,  saaledes  at 
Gudinden  kunde  beskues  fra  forskellige  Sider, 
og  der  gik  et  saadant  By  af  Statuen,  at  man 
valfartede  til  Knidos  for  at  se  den,  og  Kong 
Nikomedes  af  Bithynien  tilbød  Knidierne  at 
betale  hele  deres  Statsgæld,  hvis  de  vilde  over- 
lade ham  Statuen.  Det  var  til  denne  Figur,  at 
Fryne  stod  Model,  og  den  var  beaandet  af 
Kunstnerens  hede  Lidenskab.  Oldtidens  Litte- 
ratur bringer  Vidnesbyrd  paa  Vidnesbyrd,  bl.  a.  Kopi  af  Apollo  Firbendræbe,, 

ogsaa  fra  en  sagkyndig  Mand  som  Lukian,  om  den  Magt,  den  øvede 
over  Sjælene,  om  hvilke  utallige  Finesser,  hvilken  sanselig  Trolddom 
dette  Kvindelegeme  ejede. 

Vi  besidder  en  Kopi  i Vatikanet  — Gud  bedre  det!  Som  om  den 
ikke  var  ringe  nok  endda,  har  pavelig  Blufærdighed  givet  Figuren  et 
Skødskind  af  hvidmalet  Blik  om  Læn- 
derne og  derved  ogsaa  opnaaet  at  gøre 
Motivet  forrykt,  idet  hun  samtidig 
gramser  om  dette,  at  det  ikke  skal 
glide  ned,  og  lægger  sin  Klædning 
bort. 

Vi  maa  tage  Fantasien  til  Hjælp, 
vi  maa  sammenligne  denne  Kopi  og 
Møntbillederne  og  forsøge  at  genkalde 
os  Originalen.  Gudinden  staar  nøgen 
ved  Siden  af  Badekummen,  over  hvil- 
ken hun  lader  sin  Klædning  risle  ned, 
idet  hun  lægger  den  bort.  Kummen 
og  den  svære  Klædning  giver  Figuren 
den  Støtte,  som  ellers  »Stubben«  plejer 
at  give,  og  om  denne  Figur  ved  vi  jo, 
at  Praksiteles  udarbejdede  den  i Athen 
og  forsendte  den  til  Knidos.  Denne 
Afklædning  begrunder  tillige  Nøgen- 
heden, og  det  var,  som  vi  har  set,  ret 
nødvendigt,  thi  det  var  det  første  For- 
søg paa  at  fremstille  Afrodite  nøgen. 

Benene  er  bøjede,  det  venstre  Knæ  er 
skudt  frem  over  det  højre,  en  Stilling 
der  er  ægte  kvindelig.  Karakteristisk 
er  Legemets  Holdning,  idet  hun  kry- 
ber lidt  sammen  under  den  kølige  Lufts  Indvirkning  paa  Huden. 
Den  højre  Haand  lægger  sig  dølgende  foran  Skødet.  Det  er  en  Bevæ- 
gelse, der  kan  være  afluret  den  nøgne,  kvindelige  Model,  og  som  her 
er  ganske  naturlig.  I det  hele  taget  er  der  over  Figuren  en  tankefuld 
Ynde,  en  stille  Uberørthed,  der  vidner  højt  om  Praksiteles’  fornemme 
Kunst.  Ved  sit  Legemes  Skønhed  fanger  hun  alles  Øjne,  men  hun  gør 
intet  selv  derfor,  hun  udfordrer  og  indbyder  ikke  som  de  senere  Venus- 
figurer, men  synes  ganske  uden  Bevidsthed  om  sin  Magt.  Hertil  svarer 
den  naturlige  Frisure,  det  let  kreppede  Haar,  der  duftigt  indrammer 

Pande  og  Tinding  og  tildels  dækker  Ørene,  og  som  fastholdes  af  to 
simple  Baand.  Saa  ligefrem  den  synes,  saa  blev  dog  den  Praksiteleske 
Haarbehandling  i Aarhundreder  et  Forbillede  ved  Fremstillingen  af 
Kvindehoveder.  Hun  er  en  sværtbygget,  bredskuldret  Kvinde,  endnu  i 
Slægt  med  Parthenons  Gavlfigurer.  Mere  kan  vi  ikke  sige,  thi  Resten 
staar  for  Kopistens  Regning.  Men  da  Marmoret  egner  sig  særligt  godt 
til  Gengivelse  af  Kvindelegemets  bløde,  runde  Former,  kan  vi  være 
sikre  paa,  at  Praksiteles  har  vidst  at  drage  al  Fordel  deraf. 

Det  var  den  voldsomme  Kamp,  der  førte  Michelangelo  til  Mar- 
moret. Praksiteles  er  mild  og  stilfærdig,  hans  Kunst  vokser  som  en 
Plante  i den  attiske  Jord  og  udfolder  sine  Blomster  som  i Følge  en 
Naturlov.  Han  ligner  langt  mere  Rafael,  for  saa  vidt  som  det  nye,  han 
bringer,  kommer  uden  Brud  og  uden  Smerte.  Det  var  ikke  Kampen 
med  den  genstridige  Blok,  der  førte  ham  til  Marmoret,  det  var  dets 
hvide,  blide  Skønhed,  Marmorets  Hud  med  Skygger  og  Lys.  Men,  som 
han  er,  skaffede  han  det  ringeagtede  Materiale  Anseelse  gennem  sit 
Arbejdes  Skønhed  og  betegnede  dermed  et  Fremskridt  henimod  renere 
Skønhedsbegreber  og  derigennem  henimod  dybere  Forstaaelse  af 
Kunstens  sande  Adel. 

Sammenlignede  med  Fidias  store,  alvorstunge  Tempelbilledex  sy- 
nes Praksiteles’  Guder  almindelige  Dødelige,  optagne  af  Jordelivets 
Handlinger  og  underkastede  menneskelige  Stemninger.  Der  ligger  en 
betydelig  og  mærkelig  Udvikling  ogsaa  paa  det  religiøse  Omraade 
mellem  begges  Kunst.  Men  det  nye  er  ikke  af  det  onde.  Det  femte 
Aarhundredes  Kunst  er  mere  storslaaet  og  vel  ogsaa  mere  typisk  græsk, 
men  det  blev  det  fjerde  Aarhundredes,  der  ved  sin  rene  Menneske- 
lighed gjorde  den  helleniske  Kunst  til  en  Verdenskunst,  forstaaet  og 
beundret  til  alle  Tider. 


VI 

MALERKUNSTEN.  SKOPAS.  LYSIPPOS. 


Det  er  allerede  omtalt,  hvorledes  Malerkunsten  gik  i Spidsen  i alle 
Erobringer,  hvad  enten  det  gjaldt  et  nyt  Motiv  eller  klarere 
Formopfattelse.  Det  er  da  sikkert  et  betydeligt  Tab,  vi  har  lidt,  ved 
at  hele  den  store  græske  Malerkunst  er  gaaet  til  Grunde  i Tidernes 
Løb,  et  Tab  vi  føler  saa  meget  mere,  som  Beskrivelserne  i Litteraturen 
er  langt  talrigere  og  udførligere  for  Maleriets  end  for  Skulpturens 
Vedkommende.  Det  vidner  tillige  med  andre  Smaatræk  om,  at  Maler- 
kunsten baade  var  mere  yndet  og  mere  anset  blandt  Grækerne  end 
de  andre  Kunster,  og  karakteristisk  nok  stammer  de  faa  Udslag  af 
Kunstnerhovmod,  der  er  os  overleverede  fra  Oldtiden,  alle  fra  Malere. 
Saaledes  skrev  Athenæeren  Apollodoros,  Fidias’  Samtidige,  under  et 
af  sine  Malerier:  Det  er  lettere  at  kritisere  det  end  at  gøre  det  efter! 
Denne  Apollodoros  nævnes  som  den  første,  der  havde  Begreb  om 
Perspektiv  i Billederne,  og  han  kaldtes  Skyggemaleren,  fordi  han  ogsaa 
var  den  første,  der  eksperimenterede  med  Lys  og  Skygge.  Ligeledes 
synes  Opfindelsen  af  Staffelimaleriet  at  skyldes  ham.  Før  havde  man 
kun  kendt  Vægmalerier,  der  var  malede  »al  fresco«,  d.  v.  s.  paa  Væg- 
gens Kalk,  mens  denne  endnu  var  fugtig.  Staffeli  maleriet  forudsætter 
Temperafremgangsmaaden,  at  man  overstrøg  en  Trætavle  med  et 
Kalklag  og  malede  derpaa  med  Æggehvide  og  Gummi  som  Binde- 
middel. 

Paa  den  peloponnesiske  Krigs  Tid  er  det  to  joniske  Kunstnere, 
Zeuxis  og  Parrhasios.  der  behersker  Malerkunsten.  Den  første  var  en 
mageløs  Tekniker,  der  malede  Druer  saa  virkelighedstro,  at  Fuglene 
fløj  hen  for  at  plukke  deraf.  Engang  havde  han  malet  en  Dreng  med 
en  Drueklase  i Haanden,  og  da  Fuglene  igen  fløj  til,  jublede  alle  de 
Tilstedeværende.  Kun  Kunstneren  var  utrøstelig,  »thi,«  sagde  han, 
»havde  jeg  malet  Drengen,  som  jeg  skulde,  saa  havde  han  skræmmet 
Fuglene  bort.«  Skøndt  han  dadiedes  som  noget  skødesløs  i Gengivel- 

sen  af  Legemernes  Proportioner,  prises  hans  Billede  af  Helena  i den 
italienske  By  Kroton  som  et  Vidunder  af  Skønhed,  men  han  havde 
rigtignok  ogsaa  faaet  Lov  til  at  benytte  Stadens  skønneste  unge  Piger 
som  Modeller,  noget  der  ellers  var  uhørt.  Mærkeligst  var  dog  hans 
Kentaurfamilie.  Alene  Æmnet  er  noget  nyt:  at  fremstille  de  hidtil 
frygtelige  Kentaurer  i et  muntert  Genrebillede.  Kentaurmoderen  har 
Tvillinger,  et  Barn  ved  Brystet,  et  ved  Yveret,  og  Kentaurfar  sidder 
som  leende  Tilskuer  ved  Siden  af.  Men  skønt  Zeuxis  tager  Kentauren 
saa  lidt  alvorligt,  er  han  dog  den  første,  der  helt  har  forstaaet  dette 
Halvmenneskes  Natur,  fortæller  Lukian.  Han  havde  vidst  at  give  Ken- 
taurens Øjne  trods  Smilet  noget  ejendommeligt  vildt  og  frygteligt. 
Hunkentauren  var  sammensat  af  en  Hestekrop,  der  lignede  en  ung  thes- 
salisk  Hoppes,  derover  et  stolt  og  vidunderligt  dejligt  Kvindelegeme; 
dog  pludseligt  afbrødes  Skønheden  ved  et  Par  hæslige,  spidse  Satyr- 
øren. Et  saadant  Raffinement  forekommer  én  helt  moderne.  Parrha- 
sios,  Zeuxis’  Samtidige,  bedst  kendt  gennem  Sokrates’  Besøg  i hans 
Værksted,  var  en  Liniens  Mester.  Man  tænker  her  uvilkaarligt  paa 
Lionardo,  hvorledes  han  forstod  at  faa  Linien  til  at  leve,  at  svulme 
og  svinde,  og  med  hvilket  Hekseri  han  formaar  at  skabe  en  Rigdom 
af  individuelle  Enkeltheder  i faa  og  tilsyneladende  simple  Strøg.  Be- 
undrede var  især  Baggrundens  Konturer  i Parrhasios’  Billeder,  der 
lod  ane  mere  bagved  og_ røbede  endog,  hvad  de  skjulte.  Han  var  og- 
saa den  første  til  at  give_  An  sigterne  Liv,  selv  Lidelsen  var  ikke  hans 
Pensel  fremmed. 

Samtidige  af  Praksiteles  var  Malerne  Pausias  fra  Sikyon  og  Ari- 
stides  fra  Theben.  De  øvede  begge  den  saakaldte  enkaustiske  Metode. 
Med  Spartelen  strøg  de  Voksfarver  paa  Tavlen  og  hærdede  disse  ved 
at  gaa  efter  med  en  glødende  Stift.  Farverne  fik  derved  ikke  alene  en 
forøget  Skønhed  og  Glans,  men  ogsaa  større  Holdbarhed.  Oljemaleriet 
kendte  Oldtidens  Folk  ikke,  det  blev  først  opfunden  i Middelalderen. 
Pausias  var  en  Virtuos  i Perspektiv,  og  man  beundrede  særligt  en 
sort  Tyr,  som  han  havde  malet  set  helt  forfra,  altsaa  i en  meget  dri- 
stig Forkortning.  Aristides  omtales  som  haard  i Farven,  men  hans 
Billeder  aandede  en  stærkere  Lidenskab,  end  man  var  vant  til.  Han 
havde  malet  et  Billede  af  en  Bys  Erobring,  som  Alexander  den  Store 
senere  bortførte  til  sin  Hovedstad.  Man  saa  her  i Forgrunden  en 
Kvinde,  dødeligt  saaret.  Hendes  spæde  Barn  kravler  op  og  rækker 
efter  hendes  Bryst,  og  under  Dødskampen  ser  man  Moderens  Angst 
for,  at  Barnet  skal  drikke  hendes  Blod,  naar  Mælken  dødsstivner  i 
hendes  Bryst.  Saa  vidt  var  man  naaet  i Gengivelsen  af  Rædsel  og 

Smerte  i fjerde  Aarhundredes  Maleri.  Det  er 
en  ganske  anderledes  Følelsesskala  end  i Da- 
tidens Skulptur,  indbefattende  Modsætninger 
som  Zeuxis’  muntre  Kentaurgruppe  og  Ari- 
stides’  Fremstilling  af  legemlig  og  sjælelig 
Lidelse. 

Men  vi  maa  resignere  og  vende  tilbage 
til  det,  vi  har.  Indenfor  Skulpturen  er  med 
Polykleitos  og  Praksiteles  Menneskelegemet 
opdaget.  Derimod  er  Ansigtet  endnu  uopdyr- 
ket. Yi  føler  det  især,  naar  vi  betragter  Por- 
trætkunsten. Tager  vi  den  bevarede  Kopi  af 
Kunstneren  Kresilas’  Periklesbuste  fra  femte 
Aarhundrede  som  Eksempel,  saa  er  der  saa 
mærkelig  lidt  Individualitet  i det  Hoved.  Det  er  egentligt  kun  Datidens 
almindelige,  kendte  Type  for  skæggede,  midaldrende  Mænd.  Paa  lig- 
nende Maade  er  det  med  Gravmælerne,  de  Afdøde  har  aldrig  noget 
individuelt  Særpræg.  Ogsaa  til  andre  Tider  har  man  kendt  en  saadan 
abstrakt,  typisk  Portrætkunst;  saaledes  gengiver  Dronning  Margrethes 
Billede  i Roskilde  Domkirke  Tidens  hollandske  Madonnatype.  Først  i 
fjerde  Aarhundrede  faar  vi  i Grækenland  en  realistisk  Portrætkunst  med 

Silanion,  Praksiteles’  Samti- 

dige.  Som  Kopierne  af  hans 
Platonbillede  viser,  var  hans 
Portrætbehandling  ret  flad, 
flad  i Udarbejdelsen,  der  min- 
der om  et  Relief,  flad  i Opfat- 
telsen, der  intet  giver  ud  over 
de  rent  ydre  Træk. 

Men  Problemet  er  sat.  Al- 
lerede Sokrates  drøfter  det 
med  Billedhuggeren  Kleiton 
og  siger,  at  det  ikke  er  nok, 
at  han  formaar  at  karakteri- 
sere — sandsynligvis  ved  At- 
tributter— de  forskellige  Slags 
Atleter  eller  rigtigt  gengive 
Modsætningerne  i Legemet, 
der  fremkommer  ved  Kon- 
traposto.  Billedhuggeren  bør 

Skopasisk  Hoved.  Athen. 


Platonbvste  i Vatikanet. 

ogsaa  kunne  udtrykke  Karakteren  og  den  momentane  Stemning  hos 
sine  Figurer. 

Den  første,  der  gør  et  virkeligt  Forsøg  paa  at  løse  den  Opgave,  er 
dog  vistnok  Skopas,  en  lidt  ældre  Samtidig  af  Praksiteles,  men  jonisk 

Kunstner.  Vi  kender  hans 
Stil  gennem  en  Del  Ho- 
veder fra  Gavlfelterne  i 


Athena  Aleas  Tempel  i 
Tegea  i Arkadien.  Saa 
ødelagte  de  er,  aabenha- 
rer  de  dog,  at  Skopas 
fortrinsvis  samler  sin  Op- 
mærksomhed om  visse 
Enkelthederi  sine  Figu- 
rers Ansigter:  Knokkel- 
underbygningen , som 
han  kender  ganske  nøje, 
Munden,  der  staar  svagt 
aaben  for  Skyggevirk- 
ningens og  Udtrykkets 
Skyld,  og  navnlig  Øjet, 
som  han  lægger  meget 
dybt,  især  inde  ved  Næ- 
seroden, samtidigt  med 
at  han  lader  øverste  Øje- 
aag  forløbe  skraat  opad 
ind  under  Pandebenet. 
Derved  opnaar  han  en 
stærk  Energi,  Pathos  i 
Udtrykket.  At  han  skul- 
de tilsigte  det  lidelses- 
fulde, er  der  ingen  Grund 
til  at  antage,  da  han  gen- 
tager denne  Fremstillingsmaade  i alle  de  mandlige  Figurer,  vi  kan 
henføre  til  ham,  baade  Originaler  og  Kopier.  Et  Gravrelief  over  en  ung 
Mand  fra  Athens  Gravgade  er  tydeligt  præget  af  hans  Stil  og  ud- 
mærker sig  samtidigt  ved  sin  originale  Komposition.  Den  Afdøde  er 
fremstillet  nøgen,  og  ved  hans  Fod  ses  hans  lille,  grædende  Slavedreng 
og  hans  Hund.  Den  gamle  Far  staar  foran  ham  og  betragter  ham, 
idet  han  sorgfuld  støtter  Hagen  i sin  Haand.  Smerten  kommer  saaledes 


Gravrelief  fra  Dipvlon  i Skopas'  Stil.  Athen. 

langt  stærkere  til  Orde  end  i de  ældre  Gravrelieffer.  Kun  den  Døde 
er  rolig  og  ved  intet  deraf.  Han  sidder  dér  tankefuld,  lidt  træt  efter 
Legemsøvelserne  paa  Palæstra,  men  lysende  skøn  med  det  friske  Le- 
geme. Der  gives  maaske  intet  bedre  Bevis  paa  Grækernes  Kærlighed 
til  det  Nøgne  end  denne  unge  Mand,  hvis  Skikkelse  de  Efterlevende, 
ikke  mindst  den  gamle  Far  helst  mindes  saaledes.  Ved  Kroppens 
Drejning  og  navnlig  ved  at  Benene  er  kastede  overkors,  bliver  Skygge- 
virkningen stærkere  i dette  Relief,  end  vi  er  vante  til.  Det  ser  ud,  som 
var  Apollodors  Skyggevirkninger  overførte  i Marmoret,  i hvert  Fald 
er  netop  den  maleriske  Virkning  paafaldende. 

Men  den,  der  egentligt  samlede  det  hele  og  førte  alle  Problemer 
til  Fuldendelse,  var  dog  Lpsippos.  Han  stammer  fra  Sikyon  og  hører 
altsaa  til  den  argiviske  Skole  ligesom  Polykleitos,  hvem  han  ogsaa 
ligner  deri,  at  han  fortrinsvis  arbejdede  i Bronce  og  næsten  kun  af- 
bildede Mænd.  Hans  Hovedvirksomhed  falder  under  Alexander  den 
Store,  altsaa  i Trediverne  og  Tyverne  i fjerde  Aarhundrede.  Det  for- 
tælles om  ham,  at  han  oprindeligt  var  Broncearbejder  og  kæmpede 
sig  frem  paa  egen  Haand.  Da  han  engang  spurgte  Maleren  Eupompos, 
hvilken  Kunstner  han  skulde  tage  til  Lærer,  pegede  denne  paa  Men- 
neskevrimlen og  sagde,  at  han  burde  efterligne  Naturen,  ikke  nogen 
bestemt  Kunstner.  Det  blev  virkeligt  det  betydningsfuldt  nye  i Lysip- 
pos’  Kunst,  at  han  ingen  bestemt  Tradition  fortsætter,  men  gaar  ud 
til  Livet  med  friske  Øjne.  Derved  var  det  barn  muligt  at  bryde  med 
alle  de  Formler  og  Love,  som  Kunstnerne  før  havde  iagttaget,  men 
som  Livet  ikke  hjemler,  derved  blev  han  saa  enestaaende  frodig  og 
idérig.  Han  var  tillige  i Besiddelse  af  en  utrolig  Arbejdskraft.  Man 
talte  1500  fremragende  Kunstværker  fra  hans  Haand. 

Om  hans  Stil  kan  en  Kopi  af  hans  Apoxyomens  (Skraberen)  bedst 
give  os  en  Idé.  Originalen  var  af  Bronce  og  kom  med  Markus  Agrippa 
til  Kom,  hvor  den  opstilledes  foran  hans  Badeanlæg.  Kejser  Tiberius 
fandt  saa  meget  Behag  i Statuen,  at  han  overførte  den  til  sine  Privat- 
gemakker, men  blev  nødsaget  til  at  stille  den  tilbage  paa  sin  Plads, 
da  Folket  ved  en  Cirkusforestilling  larmende  fordrede  det.  Kopien  i 
Vatikanet  er  af  Marmor  og  har  lidt  noget  ved  Polering  med  ætsende 
Syrer,  saaledes  at  Overfladen  ser  ud  som  forkalket.  Figuren  er  plat- 
fodet, desuden  støder  de  to  Puntelloer  og  Træstammen  ved  Benet. 
Alt  dette  maa  vi  se  bort  fra,  naar  vi  søger  at  danne  os  et  Billede  af 
Originalen.  Man  ser  ved  første  Blik,  at  denne  unge  Mand,  der  bear- 
bejder sig  med  sit  Skrabejærn  efter  Øvelserne  paa  Palæstra,  er  langt 
slankere  end  de  Polykletiske  Figurer,  saa  paafaldende  slank,  at  vi 

mindes  de  arkaiske  Atletstatuer.  Det  aristokratiske,  fintbyggede  Mands- 
ideal er  aabenbart  paany  traadt  i Forgrunden.  Han  har  meget  lange 
Ben,  tyndere  Arme,  kortere  Krop  og  mindre  Hoved  end  Doryforos, 
og  han  har  synet  endnu  tyndere  i Bronce  end  nu  i Marmor.  Indtryk- 
ket af  Slankhed  forøges  ved  Armstiilin- 
gen.  Med  venstre  Haand  fører  han 
Skrabejærnel  ned  langs  den  fremstrak- 
te højre  Arm.  Derved  skydes  Skuldrene 
sammen,  og  Brystet  bliver  ganske  smalt. 
Naar  man  betænker,  hvorledes  alle  æl- 
di'e  Figurer  skyder  Brystet  frem,  og 
hvorledes  Overskæring  af  Bryst  og  Bug 
ved  Arme  eller  Attributter  omhyggeligt 
blev  undgaaet,  saa  forstaar  man,  hvor 
radikal  Apoxyomenos’  Stilling  er.  Han 
præsenterer  sig  næsten  bedre  set  fra 
Byggen,  der  er  stærkt  spændt  af  Musk- 
ler. Ved  denne  Stilling  af  Armene  faar 
Figuren  tillige  den  nødvendige  Dybde. 
Her  laa  jo  Faren  for  et  Tilbageskridt 
fra  Polykleitos  nær,  naar  Lysippos 
genindførte  de  slankere  Legemsformer 
og  den  rolige  Stilling.  Det  afbødes  ved 
de  fremstrakte  Arme,  og  Figuren  kan 
nu  taale  at  ses  fra  alle  Sider.  At  Arm- 
stillingen hører  sammen  med  Bronce- 
tekniken,  viser  den  omhyggelige  Af- 
stivning i vor  Marmorkopi  ved  Pun- 
tello  fra  Laaret  op  til  højre  Arm,  af 
hvilken  der  kun  er  Rester  tilbage,  og 
fra  Brystet  ud  til  venstre  Arm.  Dristig- 
heden i Opbygning  minder  her  om 
Myron.  Figurens  lille  Hoved  er  i høj 
Grad  levende.  Haaret  ser  ud  som  sammenklæbet;  aabenbart  sidder 
Oljen  og  Snavset  fra  Palæstraens  Øvelser  endnu  deri.  Øjnene  ligger 
dybt,  og  Udtrykket  er  klogt  og  tænksomt,  tiltalende  naturligt  i Sam- 
menligning med  Skopas’  Manér.  Munden  er  svagt  aaben  og  meget 
individuel.  Ansigtet  kunde  godt  være  et  Portræt. 

Interessantest  er  dog  Stillingen.  Ved  første  Øjekast  tror  man  at 
have  den  sædvanlige  Kontraposto  for  sig,  ganske  vist  med  usædvan- 


Lysipppos’  Apoxyomenos.  Vatikanet. 

ligt  skrævende  Ben.  Men  ser  man  nærmere  til,  især  omme  fra  Siden 
af  det  stærkt  bøjede  højre  Ben,  opdager  man,  at  Vægten  ikke  hviler 
støt  paa  venstre  Ben  og  venstre  Side,  men  er  i Færd  med  at  forskyde 
sig  over  paa  højre  Ben.  Man  kan  se,  at  venstre  Side  nyligt  har  været 
den  bærende,  men  Overkroppen  bøjer  sig  nu  i Hofterne  stærkt  over 
til  højre,  saaledes  at  man  ikke  ret  ved,  hvilken  Side  der  i Øjeblikket 
bærer  mest.  Legemet  faar  ved  denne  uventede  Brydning  af  alle  Lini- 
erne noget  uroligt,  næsten  nervøst  og  virker  trods  den  staaende  Hold- 
ning mere  bevægeligt  end  selv  Polykleitos’  fremadskridende  Skikkel- 
ser. Det  er  aabenbart,  at  det  Kunstneren  har  villet  gengive,  er  den 
unge  Mands  Vuggen  i Hofterne.  Han  har  endnu  Kamplegens  Feber  i 
Blodet  og  staar  dirrende  urolig,  kastende  sig  hid  og  did,  mens  han 
med  Skraberen  fjærner  Snavset  og  Oljen  fra  de  smidige  Lemmer.  Men 
Uroen  og  den  skrævende  Stilling  udelukker  ikke  en  vis  elastisk  Ynde. 
Og  Linierne  er  dejlige,  de  blødeste  Kurver,  stigende  og  dalende,  i Bry- 
stets og  Byggens  Profil. 

Denne  Blanding  af  Uro  og  Ko  i samme  Skikkelse  er  ejendommelig 
lysippisk.  I Grunden  er  et  Motiv  som  Vuggen  i Hofterne  umuligt  at 
gengive  i Skulpturen,  der  kun  tilsteder  Bevægelser  af  større  og  roligere 
Karakter.  Men  at  Lysippos  har  forsøgt  det,  viser,  at  hans  Kunst,  for- 
uden at  betegne  Fuldendelsen  af  den  græske  Naturalisme,  tillige  dan- 
ner Indledningen  til  en  ny  Bevægelse:  Barokken. 

Naar  Billedkunstens  Udøvere  er  naaede  saa  vidt  i Herredømmet 
over  Teknik  og  Formgivning,  at  de  uden  Vanskelighed  kan  fremstille 
Menneskelegemet  naturligt  og  i frie,  naturlige  Stillinger,  saa  plejer 
der  at  fremstaa  en  Kunstner,  større  og  dristigere  end  de  andre,  der 
bevidst  søger  at  sprænge  de  Skranker,  Livet  har  sat,  stræber  at  gøre 
sig  Opgaven  vanskeligere,  idet  han  enten  gengiver  voldsomme  Drej- 
ninger, ved  hvilke  Muskelspillet  bliver  indviklet  og  fængsler  Øjet  ved 
sin  Ejendommelighed,  eller  forsøger  at  fastholde  øjeblikkelige  Bevæ- 
gelser, der  i Følge  deres  Natur  ikke  kan  gengives  i Plastikken.  Eller 
han  vælger  at  skildre  Legemer  af  overnaturlig  Vækst  og  Bygning.  En 
saadan  Strømning  i Kunsten  plejer  man  at  kalde  Barokken,  og  i den 
senere  europæiske  Kunstudvikling  er  Michelangelo  Skaberen  og  Grund- 
læggeren af  den  barokke  Kunst,  der  behersker  Aarhundredet  efter 
ham  og  navnlig  stod  i Flor  ved  Ludvig  den  Fjortendes  Hof.  Man  har 
sagt  mange  onde  Ord  om  Barokken,  og  nægtes  kan  det  ikke,  at  den 
fører  bort  fra  Livet  og  ud  i et  Unaturlighedens  Uføre.  Men  det  maa 
ikke  glemmes,  at  Barokken  bunder  i det  bedste,  en  Kunstnersjæl  kan 
eje,  den  evige  Higen  efter  ny  Landevinding  for  Kunsten,  at  den  be- 

tinges  af  fremragende  teknisk  Kunnen  og  dyb  og  fuldkommen  Viden 
paa  det  formelle  Omraade  hos  den,  der  indleder  Bevægelsen,  og  at 
det  netop  er  jublende  Overmod,  der  driver  dens  Skaber  til  at  forsøge 
det  umulige.  Noget  andet  er  det,  at  Efterlignerne  kun  bevarer  Meste- 
rens Manér  og  noget  af  hans  tekniske  Virtuositet,  men  derimod  ganske 
savner  hans  Indsigt  i Tingenes  Natur  og  virkelige  Form.  Saa  utilta- 
lende disse  Epigoner  altsaa  kan  være,  saa  er  Barokkens  Indledning  ikke 
desto  mindre  den  interessanteste  Epoke  i hele  Kunstens  Historie. 

Indenfor  den  græske  Kunst  er  Lysippos  Barokkens  Fader.  Maaske 

har  vi  ligefrem  Barokkens  Pro- 
gram i en  Ytring  af  Lysippos, 
der  er  os  bevaret  hos  Plinius,  »at 
de  ældre  Kunstnere  fremstillede 
Meneskene,  som  de  var,  han  selv 
derimod  fremstillede  dem,  som 
de  syntes  at  være.«  Det  maa  vel 
forstaaes  som  Udtryk  for  hans 
Stræben  efter  at  gengive  det  mo- 
mentane i al  menneskelig  Hand- 
ling, at  skabe  en  Kunst,  der  mere 
stemmer  med  Synets  flygtige  Hel- 
hedsopfattelse, end  de  ældre  Me- 
stre anede  i deres  solide  Sindig- 
hed. Men  der  ligger  tillige  i Ud- 
trykket : synes  en  stærk  Hævdelse 
af  den  subjektive  Opfattelse.  Uvilkaarligt  indskyder  man  det  lille  Ord: 
mig,  og  Lysippos  tiltager  sig  derved  en  Forret,  der  er  højst  betegnende 
for  Barokkens  Overmod,  idet  han  kun  anerkender  sit  eget,  personlige 
Syn  som  det  afgørende. 

Med  det  indvundne  Kendskab  til  Lysippos’  Behandling  af  Men- 
neskefiguren kan  vi  sikkert  bestemme  en  hel  Række  andre  Statuer 
som  lysippiske.  Der  er  først  en  lille  Broncestatue  af  den  hvilende 
Hermes.  Yderst  i Parthenonsfrisens  Gudeforsamling  havde  vi  Hermes 
siddende  med  det  ene  Ben  fremstrakt,  det  andet  trukket  ind  under  sig. 
Det  er  den  samme  Type,  vi  træffer  igen  her  i lysippisk  Plastik,  men 
Sædet  er  lavere,  Stillingen  som  Følge  deraf  mere  afvekslende.  Figuren 
synker  ligesom  lidt  slapt  sammen,  mens  derimod  Benene  er  meget 
livlige  og  ikke  alene  skilles  stærkt  ad,  men  er  kastede  overkors.  Fød- 
derne berører  kun  Jorden  med  Fodbladenes  Sider,  et  lille  Træk  af 
henrivende  Natursandhed.  Medens  højre  Arm  støtter  paa  Klippen  og 


Siddende  Hermes.  Neapel. 

gør  Indtryk  af  at  kunne  virke  som  en  Staalfjeder,  der  i et  Nu  kan 
rejse  Knøsen  i Vejret,  hviler  venstre  Arm  lidt  træt  over  Laaret  og 
krummer  sig  i Haandledet  i den  mygeste  Ynde,  mens  Fingrene  leger 
om  Staven.  Atter  her  forefindes  altsaa  den  fængslende  Blanding  af 
Stilhed  og  Bevægelighed.  Statuens  fremragende  Teknik  og  Arbejdets 
Skønhed  gør  det  ikke  usandsynligt,  at  vi  her  besidder  en  Original  af 
Lysippos.  Haaret  er  fint  ciseleret,  med  enkelte  viltert  opadstræbende 
Lokker,  og  i den  nu  helt  mørke  Bronce, 
der  ved  sin  stærke  Polering  ser  ud 
som  sort  Marmor,  lysner  Læber  og 
Brystvorter  af  indlagt  Kobber  med 
den  sarteste,  rosafarvede  Glans. 

Ogsaa  en  anden  Hermesfigur  lader 
sig  med  stor  Sandsynlighed  henføre 
til  Lysippos.  Den  unge  energiske  Gud 
maatte  tiltale  hans  livfulde  Kunst- 
nertemperament. Af  Bronceorigina- 
len,  der  er  os  bekendt  gennem  Møn- 
ter, eksisterer  der  tre  Kopier  i Marmor, 
af  hvilke  den  bedste  findes  i Lands- 
downehouse  i London  (de  to  andre  i 
Paris  og  Munchen).  Hermes  er  i Færd 
med  at  binde  sine  Sandaler  — paa 
Møntbilledet  ses  Vingerne  paa  Skoene 
tydeligt  — for  at  bringe  et  Bud  fra 
Olympen  ned  til  Menneskene.  I sidste 
Øjeblik  maa  det  tænkes,  at  Zeus 
kommer  tilbage  for  endnu  at  tilføje 
noget.  Hermes  holder  inde  med  Sandalbindingen,  rejser  sig  halvt  i 
Vejret  og  drejer  Hovedet  om  og  lytter.  I den  engelske  Kopi  lyser  An- 
sigtet af  livfuld  Intelligens,  i Munchenereksemplaret  er  Udtrykket  ær- 
gerligt, som  var  det  Guden  ukært  at  blive  yderligere  bebyrdet.  Vi 
kender  Lysippos  igen  alene  i Valget  af  den  øjeblikkelige  Situation. 
Vi  kender  ham  ogsaa  gennem  Stillingen:  det  stærkt  bøjede  Legeme 
med  det  sammenklemte  Bryst  helt  skjult  af  Armene.  En  Sandalbinder 
af  denne  Type  findes  allerede  blandt  Parthenonsfrisens  unge  Riddere, 
men  det  var  først  Lysippos,  der  saa,  hvor  enestaaeride  Fordele  for 
Muskelspillet  dette  Motiv  »des  aufgestiitzten  Fusses«  byder,  og  hvor- 
ledes det  giver  Legemet  et  spillende  Liv,  som  næppe  den  stærkeste 
Bevægelse  vilde  kunne  skabe. 


Sandalbindende  Hermes. 
Landsdownehouse.  London. 

Herakles  Farnese.  Neapel. 


Lysippos’  egentlige  Yndlingshelt  var  dog 
Herakles,  Kampenes  vældige  Heros.  Han 
lia^Tdgt  ham  paa  hele  hans  Livsbane  af 
Genvordigheder,  til  han  slutteligt  sidder  i 
Gudernes  Kreds  og  svinger  Pokalen  over 
sit  Hoved  i olympisk  Jubel.  Blandt  de  be- 
varede Kopier  fængsler  en  enkelt  Type,  i 
hvilken  Herakles  er  fremstillet  træt  læ- 
nende sig  til  Køllen,  med  Løveskindet 
imellem  for  at  afbøde  Trykket.  I højre 
Haand,  som  han  skjuler  paa  Ryggen,  hol- 
der han  Hesperidernes  Æbler.  Det  lakker 
altsaa  mod  Slutningen  af  Æventyrerne. 
Praksiteles’  Lænestilling  staar  her  i en 
sælsom  Modsætning  til  Legemets  vældige 
Muskelbjærge.  Man  skulde  ikke  tro,  at  et 
saadant  Legeme  kunde  trættes,  og  netop 
derfor  føles  Trætheden  saa  meget  tungere.  Her  har  Lysippos,  der 
ellers  ynder  det  spinkle,  fremstillet  et  Legeme  af  overmenneskelige 
Dimensioner.  Vi  mindes  uvilkaarligt  Michel  Angelos  kæmpemæssige, 
heroiske  Skikkelser,  og  Lysippos  viser  sig  ogsaa  paa  dette  Punkt  som 
Barokkens  Indleder.  Originalens  Hoved  lærer  man  bedre  at  kende 
gennem  andre  Gentagelser.  Ved  den  stærke,  viljefaste  Pande  og  de 
skønne,  krusede  Lokker  kendetegnes  Herakles  som  Sønnen  af  Zeus. 

Det  blev  ogsaa  Lysippos  der  førte  den  græske  Portrætkunst  til 
Fuldendelse.  Han  var  Hof  kunstner  hos 
Kong  Aleksander  den  Store  og  var  den  ene- 
ste,  hvem  Aleksander  tillod  at  forevige  sit 
Aasyn  i Bronce.  Han  var  nemlig  ikke  alene 
Mand  for  at  gengive  det  karakteristiske  i 
den  store  Herskers  Træk,  navnlig  det  løve- 
agtige,  voldsomme,  som  denne  »Zeussøn« 
var  saa  stolt  af,  men  han  forstod  ogsaa  at 
dække  over  Aleksanders  Svaghed,  hans  Ho- 
veds Hældning  mod  venstre  Side,  formodent- 
ligt ved  en  Halsfejl,  idet  han  altid  lod  Kon- 
gen se  kækt  tilvejrs,  se  op  mod  Solen,  saa- 
ledes  at  man  glemte  Skavanken  over  Blik- 
kets Dristighed.  Man  mindes  her  Rafaels 

Portræt  af  den  pavelige  Sekretær  Inghirami,  Aleksander.  Lorne. 

i hvilket  Kunstneren  har  mildnet  Modellens 
ubehagelige  Skeløjethed  ved  at  lade  ham  se 
skraat  opefter,  som  grundede  han  over  et 
Problem.  Den  ensartede  Fremgangsmaade 
karakteriserer  dem  som  Kunstnere,  der  skønt 
snilde  Hofmænd  dog  var  for  ærlige  til  ganske 
at  udelade  en  uskøn  Ejendommelighed.  løv- 
rigt var  Aleksander  snart  fremstillet  i natur- 
lig, menneskelig  Skikkelse,  snart  forklaret  som 
Heros  eller  Guddom.  Om  hans  berømteste 
Statue:  Aleksander  med  Lansen  giver  en  se- 
nere Efterligning  af  en  hellenisk  Hersker, 
en  prægtig  Broncestatue  en  F orestilling.  Blandt 
de  bevarede  Buster  udmærker  en  i Paris  sig 
ved  sin  Troværdighed.  Kongen  er  her  smal- 
kindet  og  alvorlig  af  Udtryk.  Billedet  er 
aabenbart  fra  hans  sidste  Aar. 

Portrættet  var  Datidens  Løsen.  Ogsaa 
Aleksanders  Hofmaler  Apelles  var  fremra- 
gende Portrættist.  Men  man  nøjedes  ikke 
med  Samtiden,  ogsaa  Fortidens  Stormænd  vilde  man  se  i Billeder. 
Disse  Billeder  skulde  ikke  ligne  — i Reglen  havde  man  heller  intet 
troværdigt  Portræt  fra  Samtiden  at  gaa  ud  fra  — men  de  skulde  gen- 
skabe en  Personlighed,  de  skulde  bygge  paa  Mindet  om  et  Livsværk, 
der  var  hele  Folkets  Eje,  de  skulde  gribe  som  ægte  og  slaaende  Ud- 
tryk for  de  Forestillinger,  der  levede  i Fol- 
kebevidstheden, og  samtidigt  uddybe  For- 
staaelsen  af  den  Aand,  de  legemliggjorde. 
De  maatte  blive,  og  de  blev  de  aandfuldeste 
Kunstværker,  Grækerne  har  efterladt  os.  Den 
første  Mester  paa  Karakterportrættets  Om- 
raade,  paa  hvilket  den  senere  græske  Kunst 
skulde  fejre  sine  skønneste  Triumfer,  var 
netop  Lysippos.  Han  udførte  bl.  a.  Billeder 
af  Fabeldigteren  Æsop  og  de  syv  Vise.  Af  de 
sidste  har  vi  et  Par  Kopier  bevarede,  to  ud- 
mærkede Buster  af  den  bitre  og  hadefyldte 
Bias  og  den  kloge,  kolde,  fornemme  Stats- 
mand Periander.  Man  vil  genkende  Lysip- 
pos’  Stil  i Behandlingen  af  Haar  og  Øjne. 


Hellenistisk  Hersker. 
Thermemusæet.  Rom. 


Bias.  Vatikanet. 

Selv  den  vise  Sokrates  havde  Lysippos  fremstillet  i en  berømt 
Statue.  Sokrates  var  forlængst  død  (allerede  Aar  399),  men  af  sin  Sam- 
tid var  han  skildret  som  hæslig,  ikke  ulig  Dionysos’  gamle,  fordrukne 
Fosterfader  Silen.  En  af  de  mange  bevarede  Sokratesbuster,  nemlig 
den  i Villa  Albani  i Rom,  minder  paafaldende  om  Lysippos’  Siléntype, 

og  da  den  tillige 
har  mange  Berø- 
ringspunkter i En- 
kelthederne med 
denne  Kunstners 
Stil  og  er  den  yp- 
perste af  alle  Gen- 
givelser af  den  sto- 
re Vismand,  er  det 
højst  sandsynligt 
en  Kopi  efter  en 
lysippisk  Original. 

Kunstneren  har 
ikke  udeladt  no- 
gen af  de  stygge 
Ejendommelighe  - 
der,  der  karakteri- 
serer Silén,  hver- 
ken Skaldetheden 
eller  de  smaa  Hun- 
deøjne eller  den 
plumpe  Næse  eller 
de  tykke  Læber. 
Og  dog  virker  dette 
Hoved  paa  ingen 
Maade  hæsligt,  dog  er  der  intet  at  spore  af  Silénfjæsets  Raahed  og 
Forsvirethed.  Tværtimod,  jo  længere  vi  ser  paa  det,  des  mere  fængsles 
vi  af  Udtrykkets  Kraft  og  Kløgt.  Dette  er  Visdom,  dette  er  den  store 
Tænker  lyslevende.  Hvad  er  det  da,  der  skaber  denne  Stemning,  saa 
man  føler  alle  hæslige  Enkeltheder  som  uvæsentlige? 

Der  er  nu  først  den  høje  Tænkerpande  og  den  mægtige  Hjærne- 
bygning,  hvis  stolte  Isselinie  forfølges  i sin  Helhed,  takket  være  Skal- 
detheden. I Panden  er  der  Furer,  gravede  ind  ved  anspændt  Tænkning, 
to  dybe,  uregelmæssige  Horisontalfurer  og  Vinkelfuren  over  Næse- 
roden. Baade  over  og  under  Øjnene  er  Huden  stærkt  foldet,  og  Over- 


Sokratesbvste  i Villa  Albani.  Rom. 

gangene  til  Pande,  Tinding  og  Kinder  som  Følge  deraf  ikke  skarpt 
begrænsede.  Desuden  løber  Hudfolderne  over  Øjnene  skraat  opefter, 
mens  Kindens  Furer  — især  den  dybe  Fure  under  højre  Øje- — har 
tilsvarende  nedadgaaende  Forløb.  Derved  bliver  Øjenhulerne  mægtigt 
store,  og  midt  i deres  bølgende  Uro  lejrer  sig  de  ganske  smaa  Øjne, 
inderst  inde  stærkt  i Skygge.  Saaledes  faar  Blikket  det  indadvendte, 
tænksomme,  og  denne  Blikkets  Retning  mod  Sjælens  Dybder  forstær- 
kes yderligere  ved  de  skraa  Linier,  Hudfolderne  over  Øjnene  danner, 
som  et  Vingepar,  der  lader  ane  Tankernes  Flugt  under  Hjærnens 
hvælvede  Tag.  Selve  Ansigtets  visne  og  slappe  Hud  betinger  dets  Skøn- 
hed og  Karakter. 

Dette  Hoved  betegner  et  Højdepunkt  indenfor  den  græske  Kunst. 
I mere  end  en  Henseende  har  Sokrates  haft  Betydning  for  Hellas’ 
Billedkunst.  Han  maatte  sprænge  Folkets  hele  Skønhedsbegreb,  thi 
han  rummede  i sig  paa  en  Gang  Skønhed  og  Hæslighed,  den  plum- 
ste  Form  og  den  herligste  Sjæl,  nogen  Græker  kunde  drømme  sig. 
Det  er  en  Ære  for  den  græske  Kunst,  at  den  blot  et  halvt  hundrede 
Aar  efter  hans  Død  forsøgte  at  give  et  evigt  Billede  af  den  skønne, 
hæslige  Sokrates.  Og  den  geniale  Løsning  af  dette  Problem  giver  os 
Ret  til  at  antage,  at  den  store,  den  største,  Lysippos  selv  stod  bagved. 
Et  saadant  Værk  kan  fuldtud  maale  sig  med  det  bedste  af  femte  Aar- 
hundredes  monumentale  Kunst.  Ikke  saaledes,  at  Parthenonsskulp- 
turerne  bliver  ringere  Kunstværker  for  det.  De  har  deres  egen  Skøn- 
hed, der  ikke  kan  dø,  hvor  dybsindig  og  mærkelig  senere  Kunst  end 
bliver.  Men  Grækerne  vilde  være  ringere,  hvis  de  var  bleven  staaende 
ved  Parthenon.  De  gik  fremad,  mod  andre  Maal  og  andre  Højder.  De 
svigtede  ikke  Idealerne,  men  de  fandt  nye.  De  var  begyndte  med  at 
stræbe  efter  at  give  Indbegrebet  af  menneskelig  Fuldkommenhed,  de- 
res egen  Races  hele  Skønhed  og  Kraft  krystalliseret  i en  Enkelttype, 
et  Ideal  uden  Svaghed  og  Lyde.  Deres  ældre  Kunst  begej strer  os  ved 
sin  Mandighed  og  Menneskestolthed.  Men  de  naaede  videre,  da  de  fik 
Øjnene  aabne  for  Formernes  rige  Mangfoldighed  og  for  Sjælens  Liv  i 
Formen,  da  de  gik  ud  at  granske  den  hele  Verden  af  godt  og  ondt, 
»alt  det,  som  er  omgivet  af  Lys  og  Skygge,«  og  da  de  søgte  ind  mod 
Sjælens  rige,  sprudlende  Kildevæld.  Paa  Grænsen  mellem  det  gamle 
og  det  nye  staar  Lysippos.  Men  Æventyret  om  den  græske  Kunst  er 
ikke  ude  med  ham. 


VII 

HELLENISTISK  KUNST 


Aleksander  den  Store  var  ikke  en  almindelig  Erobrer  i Cæsars  eller 
Napoleons  Stil,  hans  Krigstog  havde  et  Maal,  der  peger  langt 
ud  over  de  andres  personlige  Ærgerrighed.  Han  kæmpede  samtidigt 
for  en  Idé:  at  sprede  Hellas’  Kultur  ud  over  den  hele,  dakendte  Ver- 
den, at  sammensmelte  Hellenere  og  Barbarer  til  et  Folk  og  saaledes 
skabe  en  ny  Menneskehed.  Hans  Død  gjorde  en  Ende  paa  denne 
stolte,  dejlige  Drøm,  men  hans  Værk  var  dog  ikke  helt  mislykket. 
Det  store  Rige  splintredes  i talrige  smaa,  men  rundt  om  i disse  sad 
der  græske  Fyrster,  Regerinssproget,  Administrationen,  den  højere 
Dannelse  var  græsk  saavel  i Ægypten  som  i det  syriske  Rige.  Saa 
mægtig  var  Grækenlands  Indflydelse  paa  Orienten,  at  den  virkede 
langt  ud  over  Aleksanderrigets  Grænser.  Vi  kan  forfølge  f.  Eks.  græsk 
Dramas,  græsk  Skulpturs  og  græsk  Ornamentiks  Paavirkning  ikke 
blot  til  Indien,  men  endog  — naturligvis  under  stadige  Omdannel- 
ser— til  Kina  og  Japan.  Kulturen  spredes  ud,  og  Hellenerne  selv 
drager  ud  som  dens  Pionérer.  Alt  det  smaaborgerlige,  der  fordum 
havde  hæftet  ved  selv  de  største  af  de  græske  Tænkere  og  Digtere, 
forsvinder  fra  nu  af.  Aleksanders  Tog  førte  den  Udvikling  videre,  som 
Perserkrigene  havde  indledet.  Disse  havde  gjort  den  fælleshelleniske 
Nationalfølelse  til  et  Ideal,  der  lyste  over  den  smaalige  Bypatriotisme. 
Aleksander  tilintetg jorde  aldeles  Smaastateriet  og  ved  at  skabe  nye 
Kulturcentrer  tillige  Moderlandets  Eneret  paa  alt  betydeligt  Aandsliv. 
Skellet  mellem  Hellenere  og  Barbarer  faldt,  de  samtidige  Tænkere 
forlanger,  at  man  i Stedet  skal  bedømme  Individerne  efter  deres  mo- 
ralske Beskaffenhed.  Man  er  da  ikke  længere  først  og  fremmest  Borger 
i en  Stat  og  Hellener,  man  er  Menneske.  Selve  det  monarkiske  Rege- 
ringsprincip var  gunstigt  for  den  individuelle  Udvikling,  idet  den  en- 
kelte ikke  som  før  behøvede  at  stille  sig  til  Raadighed  for  Statsma- 
skineriet, men  kunde  anvende  sine  Kræfter,  som  han  vilde.  Med 

Aleksander  begynder  Individualis- 
men.  Den  gamle  Stilens  Enhed, 
clerdiavde  præget  alt  Græsk,  for- 
svinder. Kløften  mellem  Lærdom- 
mens Bærere  og  Folket  uddybes, 
og  samtidigt  bliver  de  sociale  Skel 
skai’pere,  idet  de  nye  Storstæder 
skaber  Rigdom  paa  enkelte  Hæn- 
der og  et  mægtigt  Proletariat.  Kul- 
turen og  Kunsten  er  ikke  længere 
folkelig,  men  en  lille,  udvalgt  Ska- 
res Særeje,  og  Forskeren,  Tænke- 
ren og  Kunstneren  glider  ind  i den 
Ensomhed,  som  de  senere  Aarhun- 
dreder  stadigt  har  uddybet.  Men 
samtidigt  gryer  en  ny  Morgen  med 
Kærlighed  og  Forstaaelse  mellem 
alle  Jordens  Folk,  Kosmopolitis- 
mens Idé  forkyndes  overalt  og 
finder  villigt  Øre.  Allerede  Euripi- 
des  havde  sagt:  »Det  hele  Lufthav 
ligger  Ørnen  aabent,  den  dygtige 
Mand  er  hjemme  i hvert  et  Land ! « 

Nu  blev  det  Sandhed,  og  denne 
Følelse  af  Menneskehedens  Enhed 
trods  alt,  er  det  værdifuldeste,  hin 
Tid  har  bragt,  og  den  virkelige  Op- 
fyldelse af  Aleksanders  store  Ideal. 

Rundt  om  i de  hellenistiske  Ri- 
ger fortsættes  det  kunstneriske  Ar- 
bejde under  Fyrstemagtens  og  Rig- 
dommens Beskyttelse.  Lysippos’ 
kunstneriske  Arv  var  saa  rig,  hans 
egen  Kunst  saa  mangesidig,  at  det  Bedende  Dreng.  Bronce.  Berlin, 

falder  ret  naturligt,  at  hele  det  følgende  Aarhundrede  gaar  i hans  Spor. 
Først  og  fremmest  blev  det  hans  Elever,  der  fortsatte  hans  Tradition. 
Hans  Broder  Lysistratos  var  en  saa  udpræget  Realist,  at  han  for  at 
træffe  Ligheden  plejede  at  tage  Gibsafstøbninger  af  sine  Modellers  An- 
sigter. Tre  af  Lysippos’  Sønner  blev  berømte  Billedhuggere.  Af  Sønnen 
Boédas  nævnes  en  Statue  af  en  Adorant,  der  muligt  er  os  bevaret  i en 


Den  græske  Kunst 

Broncestatue  af  en  bedende  Dreng.  En  ung  meget  slank  Knøs  løfter  An- 
sigtet mod  Himlen  og  hæver  samtidigt  begge  Hænder  til  Bøn.  Armene 
er  restaurerede  paa  Ludvig  den  Fjortendes  Tid,  men  som  Møntbille- 
der fra  Oldtiden  viser,  bar  man  restaureret  rigtigt.  Det  var  den  Stil- 
ling, man  indtog  under  Bøn  til  Himlen.  Stod  man  derimod  overfor  et 
Gudebillede,  vendte  man  Haandfladerne  mere  fremad.  Statuen  minder 
i et  og  alt  om  Lysippos’  Skraberen,  navnlig  hele  Hovedformen.  Øjnene 
er  rettede  opad,  uden  at  dette  medfører  noget  Skopasisk  i Behandlings- 
maaden.  Læbernes  Rande  er  derimod  skarpere,  men  man  maa  her 
huske  paa,  at  »Skraberen«  er  kopieret  i Marmor.  Haaret  minder  om 
Skraberen,  delvis  ogsaa  om  Hermes  i Neapel:  med  roligt  glidende  og 
bølgende  Lokker,  der  ligesom  klæber  sammen  og  ligger  tæt  til  Hovedet. 
Legemet  er  fintbygget.  Med  den  flydende,  lidet  udprægede  Muskula- 
tur navnlig  i Bugmusklerne  er  det  en  sandfærdig,  omend  ikke  d}d)t- 
gaaende  Skildring  af  et  Barn.  Konturerne  er  de  samme  som  i »Skrabe- 
ren«. Ser  man  Figuren  fra  Siden,  har  man  ganske  den  samme  Profil- 
linie i dens  bløde  Svulmen  og  Dalen,  ligesaa  den  stærke  Bue  af 
Ryggen  mellem  Armene,  den  dybe  Hulning  ved  Krydset  og  det  dertil 
svarende  hvælvede  Underliv.  Paa  samme  Maade  som  i Skraberen  bry- 
der Armene  det  usynlige  Plan,  man  kunde  lægge  foran  de  gamle  Fi- 
gurer, og  skaber  den  tredie  Dimension,  Dybden.  Og  endelig  er  der 
ogsaa  over  den  unge  Bønfaldende  hin  Elasticitet,  hin  Liniernes  og 
Formernes  Ynde,  som  vi  kender  fra  Lysippos.  Kun  er  alt  mere  roligt 
og  dæmpet,  Benene  samlede,  Indtrykket  mere  enkelt  og  sluttet,  som 
Situationen  fordrede  det. 

Den  betydeligste  af  Lysippos’  Sønner  var  Euthukrates.  Der  nævnes 
af  ham  et  Rytterslag.  Nu  begynder  de  store  Slaggrupper  af  fritstaaende 
Statuer  at  blive  moderne,  med  hvilke  de  hellenistiske  Fyrster  smyk- 
kede deres  Paladser  og  Parker.  Muligt  tilhører  den  berømte  Borghe- 
siske  Fægter  Euthykrates’  Kampgruppe.  Den  fremstiller  i hvert  Fald, 
som  en  beslægtet  Broncestatuette  Ariser,  en  Kriger,  der  angriber  en 
Rytter,  ikke  en  Løber,  som  man  tidligere  troede.  Figuren  er  en  Mar- 
morkopi efter  en  Bronceoriginal,  som  alene  Støtten  ved  Benet  viser. 
Kopisten  har  her  sat  sit  Navn:  Agasias  fra  Efesos,  og  efter  Bogsta- 
vernes Karakter  og  Sprogbrugen  at  dømme  tilhører  han  første  Aarh. 
f.  Kr.  I venstre  Arm  har  Krigeren  holdt  Skjoldet  i Vejret,  og  samtidigt 
fører  han  Sværdet  i højre  Haand  tilbage  for  at  give  Stødet  — fra  neden 
og  opad  — Kraft.  Ved  den  dirrende  Stramhed  og  ved  det  lynsnare  i 
Bevægelsen  minder  Figuren  om  Myrons  Diskoskaster,  men  Frem- 
skridtet mærkes  i Lemmernes  frie  Udfoldelse.  Mens  Diskoskasteren 

var  helt  reliefagtig,  borer  denne  sig  næsten  som  et  Projektil  gennem 
Rummet.  Hovedet  er  endnu  lysippisk,  kun  er  Haaret  mere  tørt  og 
knapt  behandlet.  Men  Muskulaturen  er  ganske  anderledes  omstænde- 
ligt gengivet  end  hos  nogen  af  de  ældre  Kunstnere,  og  Spændingen, 
der  strækker  sig  fra  Ansigtet  helt  ud  i de  krampagtigt  krummede  Tæer, 
giver  Kunstneren  Lejlighed  til  at  vise  sin  anatomiske  Dygtighed.  Det 
er  et  tørt  Legeme,  uden  Fedt,  kun  Muskler,  Sener  og  Knogler.  Mens 
de  ældre  Kunstnere  i Reglen  fremstillede  Brystmusklerne  som  to  Pu- 
der med  afrundede  Omrids,  teg- 
ner de  sig  her  med  en  ganske 
uregelmæssige,  hist  og  her  tilspid- 
sede Konturer,  som  de  virkeligt 
viser  sig  at  have  — ved  Dissek- 
tion. Noget  lignende  er  Tilfældet 
med  de  store,  vertikale  Bugmusk- 
ler, hvis  øverste  Sektion  ellers 
almindeligt  stiliseres  som  en  tve- 
delt Halvbue.  Her  har  vi  den  i 
dens  rigtige  Form  og  kan  paa 
venstre  Side  forfølge  den  verti- 
kale Senefordybning,  der  begræn- 
ser den,  i hele  dens  Længde.  Paa 
venstre  Skulder  faar  Kunstneren 
Held  til  at  vise  os,  hvorledes 
han  ved  'god  Besked  med  Delta- 
musklens Befæstelse  paa  Nøgle- 
benet. Men  iøvrigt  harmonerer  Musklernes  Forløb  gennemgaaende 
fortrinligt  med  Bevægelsen.  Saaledes  er  Bugmusklens  Sektioner  langt 
mindre  skarpt  afgrænsede  end  i mange  andre  antike  Statuer,  skønt 
intet  Fedtlag  dækker  dem,  ikke  engang  den  nederste,  hvor  den  første 
Ansats  til  Mave  plejer  at  vise  sig  (og  virkeligt  er  der  selv  i »Skrabe- 
ren«). Den  stærke  Spænding  forener  i Fægteren  naturtro  Muskelens 
Dele.  Ligesaa  tegner  Sidernes  Skraamuskler  og  Savmusklerne  (af  de 
ni  er  fem  synlige)  sig  netop  saa  uregelmæssigt  under  Huden,  som  den 
heftige  Drejning  fordrer.  Ikke  mindst  fængslende  er  Armenes  og  Be- 
nenes Formbehandling.  Her  er  det  ikke  alene  de  talløse  Muskler,  hvis 
Liv  skildres,  her  bryder  ogsaa  Aarerne  Overfladen,  og  navnlig  Laarer- 
nes  store  Arterier  er  stærkt  svulne  under  Anstrængelsen.  Naar  man 
har  villet  affærdige  denne  Figur  som  et  rent  anatomisk  Bravurnum- 
mer, er  det  ikke  rigtigt.  Det  er  nok  muligt,  at  alt  for  mange  Muskler 

toner  med  i Koncerten,  og  at  Kunstneren  af  og  til  følger  en  Muskels 
Forløb  for  langt,  ud  over  det  synliges  Grænser.  Men  man  maa  sam- 
tidigt for  at  være  retfærdig  betænke,  hvor  ganske  anderledes  et  saa- 
dant  græsk  Legeme  var  kultiveret.  Der  er  en  Del  koldsindig  Anatomi 
i denne  Figur,  men  mindst  ligesaa  tit  skarp  Iagttagelse  af  Formens 
virkelige  Liv  i det  givne  Øjeblik,  og  Agasias  har  sikkert  for  den  livfulde 
Bevægelses  Skyld  valgt  at  kopiere  netop  den  i den  store  Kampgruppe. 
Hvormeget  vi  maa  tillæge  Originalen,  og  hvor  meget  Kopisten  har 
tilføjet,  er  naturligvis  ikke  til  at  afgøre.  Det  egentlige  anatomiske  Stu- 
dium med  Dissektion  af  Lig  kommer  op  i Aleksandria  netop  paa 
denne  Tid,  ca.  300  f.  Kr.,  men  før  Resultaterne  forarbejdedes  af  Kunst- 
nerne, maa  der  vel  være  hengaaet  en  Tid,  saaledes 
at  sandsynligvis  de  fleste  anatomiske  Finesser  maa 
skrives  paa  Kopistens  Regning.  Men  iøvrigt  siges 
det  udtrykkeligt  om  Euthykrates,  at  han  havde  ar- 
vet Faderens  strænge  Nøjagtighed  i Enkelthederne, 
men  savnede  hans  Ynde.  De  Ord  passer  fortræffe- 
ligt paa  vor  Statue,  og  Agasias  har  sikkert  haft  et 
godt  Grundlag  at  arbejde  paa. 

Af  en  anden  af  Lysippos’  Elever  Aristodemos 
nævnes  en  Statue  af  Fabeldigteren  Æsop.  Æsop  er 
en  fuldstændig  Sagnfigur,  om  hvem  det  i en  by- 
zantisk  »Levnedsbeskrivelse«  fortælles,  at  han  var 
frygisk  Slave  og  opholdt  sig  en  Tid  ved  Kong  Krøsus’  Hof.  Han  var, 
hedder  det,  spidshovedet,  skævhalset,  tykmavet,  med  udadkrummede 
Ben  og  pukkelrygget.  Af  Antydninger  i Oldtidens  Litteratur  ser  vi,  at 
disse  Anskuelser  om  ham  som  Slave  og  Krøbling  var  almindelige. 
Der  eksisterer  to  Æsoptyper  i Kunsten,  en  ældre,  mere  ideal,  en  yngre 
og  pathologisk  raffineret.  Baade  Lysippos  og  hans  Elev  Aristodemos 
udførte  Æsopstatuer,  og  vi  har  derfor  en  vis  Ret  til  at  sætte  den  yngre 
Type,  repræsenteret  ved  en  Kopi  fra  den  romerske  Kejsertid,  i For- 
bindelse med  Eleven.  Det  er  et  ganske  forvokset  Legeme,  Ryggen 
krum  med  skarpt  fremtrædende  Hvirvelsøjle,  Brystkassen  fremstaaende 
og  pinligt  spændt.  De  underste  Dele  er  kun  flygtigt  antydede.  Paa  den 
korte,  skæve  Hals  sidder  der  derimod  et  mærkeligt  Hoved,  med  krøl- 
let Haar  og  Skæg,  klogt  og  ingenlunde  uskønt,  men  præget  af  det 
ejendommelige  Udtryk,  der  kun  findes  hos  Forvoksede.  Trækket  om 
Munden  er  paa  en  Gang  sødligt  og  tungsindigt  bittert,  Blikket,  der  er 
rettet  skraat  opefter,  lurende  og  mistroisk  og  dog  paa  ingen  Maade 
ondt.  Kort  sagt,  hele  Krøblingens  Sjæleliv  mesterligt  sammenfattet  og 

Tyche  fra  Antiokia.  Vatikanet. 


gengivet.  Det  er  en  Videreudvikling  af  det, 
der  allerede  var  tilstræbt  i Sokratestypen, 
at  forædle  hæslige  Træk  ved  Sjælens  Liv  i 
Formen,  og  et  interessant  Vidnesbyrd  om 
den  rastløse  Eksperimentering  med  psyko- 
logiske Problemer  indenfor  den  lysippiske 
Kreds. 

Ogsaa  diares  fra  Lindos  tilhørte  den  ly- 
sippiske Skole.  Han  var  Skaberen  af  den  be- 
rømte Broncestatue,  Kolossen  paa  Rhodos, 
der  forestillede  Rhodos’  Skytsherre,  Solgu- 
den Helios,  og  stod  i 50  Aar,  til  den  blev 
ødelagt  ved  et  Jordskælv.  At  den  tjente  som 
Fyrtaarn  og  stod  med  et  Ben  paa  hver  Side 
af  Indløbet  til  Havnen,  er  et  rent  Æventyr. 

Men  kolossal  var  den,  32  m.  høj.  Datiden  havde  overhovedet  en  For- 
kærlighed for  det  kolossale.  Det  fortælles  om  Arkitekten  Deinokrates , 
at  han  opsøgte  Kong  Aleksander  og  tilbød  ham  at  omskabe  Bjærget 
Athos  til  en  Kæmpestatue,  der  paa  sin  venstre  Haand  skulde  bære  en 
By,  Aleksanders  Kongesæde,  paa  den  højre  et  Bassin  til  Optagelse  af 
alle  Bjærgets  Floder.  Aleksander  syntes  bedre  om  Manden  end  om 

Ideen  og  benyttede  ham  som  første  Arkitekt 
ved  Anlægget  af  Byen  Aleksandria  i Ægypten. 

Endelig  maa  vi  af  Lysippos’  Elever  nævne 
Euthiikides  der  udførte  en  Broncestatue  i over- 
naturlig Størrelse  af  Tyche  fra  Antiokia.  Ligesom 
Athen  havde  Skytsgudinden  Athene,  maatte  og- 
saa den  nyanlagte  Hovedstad  i det  syriske  Rige 
have  en,  og  man  lavede  altsaa  en  Stadgudinde 
— et  karakteristisk  Eksempel  paa  Datidens 
Forhold  til  Gudeverdenen.  Ved  Hjælp  af  Mønt- 
billeder kan  vi  eftervise  en  Kopi:  en  lille  Sta- 
tuette af  Marmor.  Gudinden  sidder  som  Kybele 
paa  en  Klippe,  har  Aks  i Haanden  som  Frugt- 
barhedsgudinden  Demeter  og  paa  Hovedet  en 
Murkrone  som  den  syriske  Astarte.  Opfindsom- 
heden er  saaledes  ikke  stor.  Ved  hendes  Fod 
hæver  sig  en  Yngling  i Vejret,  en  Personifika- 
tion  af  Floden  Orontes,  der  efter  et  længere 

Den  medicæiske  Venus.  ■ ; — — ' . 

Fiorens.  underjordisk  Løb  springer  frem  paany  af  en 


102 


Høj  i Byens  Nærhed.  Figuren  har  sikkert  været  pompøs  med  den  for- 
nemme Holdning  og  det  elegante  Foldekast.  Ideen  slog  mægtigt  an, 
fra  nu  af  bliver  slige  Personifikationer  af  Byer  meget  almindelige. 

Euthykides  var  den  første  af  Lysippos’  Elever,  der  ydede  noget 
betydeligt  som  Marmorkunstner.  Der  nævnes  af  ham  en  Fremstilling 
af  Flodguden  Eurotas,  der  var  »mere  flydende  end  Vand«,  altsaa  sik- 
kert et  endnu  ejendommeligere  Stykke  Karakteristik  ved  Hjælp  af 
Legemsformerne  end  Flodguden  i Parthenonsgavlen.  Helt  forgæves 
havde  Praksiteles’  Marmorteknik  altsaa  dog  ikke  været. 

Vi  har  nu  fulgt  Lysippos’  Elever  midt  ind  i Asien  og  vender  til- 
bage til  Athen,  Kunstens  gamle  Hjemsted.  Praksiteles’  Indflydelse 
staar  her  ikke  Maal  med  hans  By.  Paa  de  attiske  Gravrelieffer  varer 
Fidias’  Indflydelse  ned  i fjerde  Aarhundrede  og  afløses  af  Skopas’. 
Selv  i den  stærkt  ødelagte  Frise  fra  Lysikratesmonumentet  er  der  ikke 
Spor  af  Praksiteles’  Beliefstil,  men  alt  minder  om  Skopas  og  Lysippos. 
Nærmest  lever  Praksiteles  videre  i Kunstindustrien;  de  smaa  tana- 
græiske  Figurer  aabenbarer  ved  deres  Ynde,  mere  direkte  ved  Klæde- 
bonnets Fald  og  stoflige  Behandling  en  tydelig  Paavirkning  fra  hans 
Stil.  Desuden  gav  hans  knidiske  Afrodite  Stødet  til  en  Række  Frem- 
stillinger af  den  nøgne  Kærlighedsgudinde.  Nøgenheden  er  her  sjæl- 
dent motiveret;  de  gør  ganske  vist  undertiden  Toilette,  men  det  saa- 
vel  som  Stillingen  er  kun  et  yderligere  Raffinement,  der  muliggør  et 
frivolt  Koketteri  med  de  nøgne  Former.  Til  denne  Gruppe,  der  re- 
præsenterer en  ikke  særligt  tiltalende  Side  indenfor  hellenistisk  Kunst, 
hører  bl.  a.  den  medicæiske  Venus.  Større  Betydning  maa  vi  tillægge 
den  knidiske  Afrodites  Ansigtstype,  der  forekom  de  følgende  Tider 
saa  skøn  og  fornem,  at  vi  ideligt  ser  den  gentaget.  Det  evigt  Kvinde- 
lige havde  efter  Grækernes  Mening  ingen  givet  et  saa  fuldgyldigt  Ud- 
tryk som  Praksiteles. 

Et  af  de  mange  Vidnesbyrd  om  den  lysippiske  Kunsts  Sejre  ogsaa 
i Athen  er  Demosthenesstatuen.  I Aaret  280,  42  Aar  efter  Demosthenes’ 
Død,  rejstes  der  paa  Torvet  i Athen  en  Broncestatue  af  denne  liden- 
skabelige, ulykkelige  Patriot.  Vi  har  af  Statuen,  der  var  udført  af  Kunst- 
neren Polyeuktos,  to  Marmorkopier  og  talrige  Buster  (deriblandt  en 
fortrinlig  Buste  i Ny  Carlsberg  Glyptothek).  I Kopierne  har  Figuren 
faaet  en  Bogkasse  ved  Siden,  baade  for  at  give  Marmoret  Støtte,  og 
fordi  de  var  bestemte  til  Opstilling  i Privatmænds  Bibliotheker.  I Hen- 
hold hertil  havde  man  givet  Demosthenes  en  Skriftrulle  i Haanden. 
Men  nu  ved  vi  gennem  en  Oldtidsskildring,  at  han  stod  med  foldede 
Hænder.  Det  fortælles  endog,  at  en  Soldat  kunde  gemme  sine  Penge 

i Hulningen  mellem  Hænderne.  Fornyligt  har  man  ved  en  Udgravning 
i Rom  fundet  Stykker  af  en  tredie  Marmorkopi,  nemlig  en  Del  af  Fod- 
stykket  med  den  ene  Fod,  hvis  Remmeværk  svarede  nøje  til  de  an- 
dres, og  et  Par  Hænder,  hvis  Fingre  var  tæt  foldede.  En  Restauration 
paa  en  Gibsafstøbning  gav  et  overra- 
skende godt  Resultat.  Først  saaledes 
faar  Statuen  den  rette  Sluttethed  i Li- 
nierne, og  den  Fold  af  Kappen,  der 
falder  ned  over  venstre  Skulder,  for- 
løber nu  smukt  lige  under  Hænderne. 

Det  er  et  Karakterportræt  af  høj  Rang, 
vi  her  besidder.  Ved  Tindingerne  be- 
gynder Haaret  at  blive  tyndt,  Panden 
er  høj  og  dybt  gennemforet,  Øjnene 
ligger  dybt  i Skygge  under  de  sammen- 
trukne,  riflede  Bryn,  og  underste  Øje- 
laag  er  skarpt  afgrænsede.  Blikket  har, 
skønt  det  er  sænket,  noget  gennem- 
trængende hvast.  Over  Næsen  er  der 
et  dybt  Indsnit,  fra  Næsefløjene  løber 
to  dybe  Furer  ned  mellem  Kinder  og 
Skæg.  Det  er  disse  Linier,  der  frem- 
kalder Indtrykket  af  Mismod.  Især  er 
en  Buste  i Vatikanet  mesterlig,  Ryn- 
kerne er  her  ligesom  snærtede  ind  i den 
knastørre  Hud,  hvis  gule  Farve  man 
aner  trods  Marmorets  Hvidhed.  I en 
anden  Buste  i London  er  Munden  skævt 
optrukken  til  højre  Side,  et  Vidnesbyrd 
om  Talevanskeligheder  navnlig  Van- 
skelighed ved  at  komme  paa  Gled.  Et 
saadant  lille  Træk  forklarer  os  Demostlienes’  møjsomme  Kamp  med 
sit  Organ,  før  han  naaede  at  blive  Hellas’  første  Taler.  Man  modtager 
af  dette  Aasyn  et  Indtryk  af  usædvanlig  Viljestyrke,  men  samtidigt  af 
en  dyb  og  bitter  Græmmelse.  Og  dette  Indtryk  forstærkes  ved  Betragt- 
ning af  Legemet,  der  her  for  første  Gang  er  inddraget  i Karakteristik- 
ken. Hans  Bryst  er  smalt,  med  Hudfolder  hen  mod  Armhulerne,  med 
fremstaaende  Nøgleben,  bag  hvilke  Skuldrene  ligger  skraa  og  hule. 
Han  har  tynde  Arme  og  — som  det  nye  Fund  viser  — store,  uskønne 
Hænder.  Dertil  kommer  nu  Foldekastet,  der  er  ganske  formløst.  Kap- 


Demosthenes.  Vatikanet.  Hænderne 

pen  er  snærret  om  Legemet  og  danner  en  ensformig  Række  opadgaa- 
ende  Skraalinier;  den  eneste  Afbrydelse  fremkommer  ved  den  ned- 
hængende Fold  med  lige  saa  ensformige  Vertikallinier.  Man  har  en 

Følelse,  som  kunde  det  hele  indskrives 
i en  Rektangel.  Her  er  intet  Forsøg 
paa  Forskønnelse,  alt  er  ubarmhjærtigt 
sandt.  Men  det  hele  samler  sig  til  et 
uforglemmeligt  Rillede  af  noget  fast  og 
sluttet  og  helstøbt,  en  Vilje  der  lysner 
som  et  Lyn  gennem  Sorgens  knugende 
Taage.  Det  er  det  første  Rillede  i græsk 
Kunst  af  Smerten , ikke  Øjeblikkets 
Smerte,  der  kommer  og  gaar,  men  en 
Smerte,  der  er  sanket  i et  Livsløb  og 
vil  vare  Livet  til  Ende. 

Man  sammenligne  engang  med  Sta- 
tuen af  Sofokles,  den  store  Tragedie- 
digter fra  Hellas’  lyse  Tider.  Figuren 
er  noget  ældre,  omtrent  fra  Midten  af 
fjerde  Aarhundrede,  i Foldebehandlin- 
gen ganske  praksitelisk.  Hvor  er  hver 
Linie  festlig!  I Klædebonnet,  der  ele- 
gant er  kastet  om  Legemet  og  ligger 
med  tætte  Folder,  hvori  Lys  og  Skygge 
leger,  over  den  venstre  Skulder  og  Arm! 
I Legemet  selv,  der,  set  fra  venstre  Side, 
beskriver  en  Kurvatur  af  fuldendt  ryt- 
misk Velklang  fra  det  fremsatte  Ren  til 
Hovedet,  der  er  kastet  tilbage!  Smuk  er 
han,  en  ægte  Hellener!  Men  kommer  man 
fra  Demosthenes,  synes  denne  Skønhed 
lidt  overfladisk,  lidt  poserende,  og  vi 
forstaar,  at  Athenæerne,  trætte  af  den  evige  Ynde,  med  Glæde  mod- 
tog Lysippos’  nye  og  dybere  Kunst.  Det  er  igen  det  samme  som  med 
Parthenonsskulpturerne : Sofoklesstatuen  er  skøn  og  vil  altid  være  det, 
men  selv  den  skønneste  Kunst  bliver  ved  Gentagelse  banal.  Det  er 
ikke  Skønheden,  men  Afvekslingen  og  Selvfornyelsen,  der  er  Kun- 
stens Livsnerve. 

Fra  Pausanias  ved  vi,  at  der  i Athens  Teater  stod  en  Statue  af 
Menander,  en  af  Athens  allerypperste  Komediedigtere.  I 1860  fandtes 

her  virkeligt  en  Basis  med  Indskriften:  Menander:  Kefisodot  og  Ti- 
marchos  udførte  den  (o:  Statuen).  Basis’  Omfang  tydede  paa  en  sid- 
dende  Figur,  men  Statuen  selv  var  desværre  forsvundet.  De  to  Kunst- 
neres Navne  kender  vi,  det  var  nemlig  Praksiteles’  Sønner.  For  kort 
Tid  siden  er  det  lykkedes  ved  Hjælp  af  en  sen  romersk  Medaillon 
med  Indskriften:  Menander  at  udfinde  en  Række  Buster,  der  synes 
at  fremstille  den  samme  Mand.  I en  af  Busterne  (i  Oxford)  kende- 
tegnes Vedkommende  endnu  en  Gang  som  Digter  ved  en  Efeukrans  i 
Haaret.  Og  at  det  var  en  kendt  og  yn- 
det Digter,  viser  de  talrige,  ialt  18 
Gentagelser  (et  af  de  bedste  Hoveder 
i Ny-Carlsberg  Glyptothek).  Alt  dette 
tilsammen  sandsynliggør,  at  vi  har 
Digteren  Menander  for  os.  Det  er  et 
skægløst,  fornemt  Raceansigt,  med  to 
dybe  Horisontalrynker  i Panden  og 
magre,  slappe  Kinder.  Udtrykket  er 
sjælfuldt,  men  træt  og  sygeligt.  Navn- 
lig de  dybtliggende,  skarpt  omran- 
dede  Øjne  er  mærkelige;  man  synes 
at  se  de  sorte  Rande  derunder.  Det 
stemmer  godt  med  Overleveringen 
om,  at  Menander  var  svagelig.  Mærk- 
værdigt, hvor  godt  dette  Portræt  i det 
hele  taget  svarer  til  de  Forestillinger, 
man  uvilkaarligt  danner  sig  om  den 
fornemme,  blaserede,  aandfulde  Digter,  og  da  Menander  først  døde 
291,  er  Portrættet  sikkert  udført,  mens  han  var  i Live.  Behandlingen 
af  Ansigtets  Hud,  af  Øjnene  og  navnlig  af  Haaret  minder  slaaende 
om  Lysippos,  og  det  samme  er  Tilfældet  med  hele  Billedværkets  Sjæl. 
Gaar  denne  Fremstilling,  som  alt  synes  at  tyde  paa,  tilbage  til  Kefi- 
sodots  og  Timarchos’  Original,  saa  har  Praksiteles’  Sønner,  der  dog 
var  de  nærmeste  til  at  bevare  Familiens  Traditioner,  bøjet  sig  ind 
under  Lysippos’  Indflydelse. 

I Villa  Albani  findes  Menanderhovedet  sammenstillet  i en  Dobbelt- 
buste med  et  andet  mærkeligt  Portræt,  som  man  tidligere  troede  fore- 
stillede Filosoffen  Seneca.  Nu  kender  vi  imidlertid  Senecas  virkelige 
Portræt  fra  en  Buste  i Berlin  og  ved,  at  han  saa  helt  anderledes  ud, 
var  fed  og  værdigt  dobbelthaget.  Men  hvem  er  denne  gamle  Mand? 
Sikkert  en  Digter,  thi  ogsaa  han  er  i en  Fremstilling  (i  Thermemusæet) 

smykket  med  Digterkrans.  Og  en  yndet  Digter,  thi  der  tindes  ikke 
færre  end  30  gode  Gentagelser.  Man  har  gættet  paa  mangfoldige.  Sidst 
har  Studniczka  paa  Grund  af  Sammenstillingen  med  Menander  gættet 
paa  den  mest  ansete  Komediedigter  ved  Siden  af  denne:  Filémon.  Det 
stemmer  godt  med  Stilen,  thi  Originalen  tilhører  sikkert  Tiden  efter 
Lysippos,  det  tredie  Aarhundredes  første  Halvdel.  Og  Filémon  døde 
263,  98  Aar  gammel.  Men  dette  er  netop  en  meget  gammel  Mand,  og 
det  er  tillige  sikkert  ikke  noget  Karakterportræt,  men  et  naturalistisk 
Portræt.  Endeligt  har  man  nyligt  fundet  en  Gentagelse  af  Busten  i 


er  Oldingens  svage,  haahløse,  stumme  Sorg. 

Man  sammenligne  hermed  en  anden  Oldingestatue,  efter  Stilen  at 
dømme  fra  samme  Tid,  den  siddende  og  syngende  Digter  i Ny-Carls- 
berg  Glyptothek.  Med  det  visne  Legemes  rynkede  Hudfolder,  med 
den  tunge  grové-  Kappe  og  de  tykke  Sandaler  minder  han  i Simpel- 
hed om  Demosthenes.  Men  Musikken  giver  ham  Glæde  og  Ungdom. 
Han  griber  i Strængene,  og  Tonerne  rejser  og  drejer  hans  Legeme 
med  et  Ryk  tilvejrs,  og  det  opadvendte  Ansigt  dirrer  af  Sangens  Li- 
denskab. Et  Billede  paa  »den  gyldne  Lyres«  Almagt,  som  navnlig 
Pindar  har  skildret  den  i fuldtonende  Strofer. 

Men  Datidens  Kunst  fører  ikke  blot  indad.  Ogsaa  udadtil  øges 
dens  Virkefeldt.  Fortidens  Kunstnere  havde  fremstillet  Atleterne  af 
»Blodet«,  de  fribaarne  og  fornemme,  og  disse  endog  mindre  som  de 
var  end  som  de  burde  være.  Men  der  gaves  en  anden  Art  Atleter,  de 
omrejsende  Professionals,  der  optraadte  som  Boksere  for  Fortjenestens 


Filémon  (?).  Neapel. 


Odeum-Teatret  i Karthago,  og  i Te- 
atrene plejede  man  kun  at  opstille 
»dionysiske«  Digtere  (Skuespilforfat- 
tere). Vi  har  for  os  en  Olding  med 
vissent,  gennemføret  Ansigt,  dybtlig- 
gende Øjne  og  sparsomt  Skæg,  del- 
er helt  gaaet  ud  mellem  Læbe  og 
Hage.  De  lange  Haartjavser  synes  at 
klæbe  svedigt  til  Panden.  Halsen  er 
rynket  og  har  under  Hagen  to  store, 
slappe  Hudfolder.  Aandløst  er  Ansig- 
tet ikke,  men  alt  forsvinder  for  det 
Udtryk  af  Kummer  og  Ruin,  der 
præger  disse  Træk.  Og  Smerten  har 
ikke  som  i Demosthenes  en  etisk 
Baggrund  af  Stolthed  og  Trods.  Det 

Skyld.  Saadanne  Folk  faar  vi  nu  af- 
bildede, uden  Spor  af  Forherligelse. 

Et  Broncehoved  fra  Olympia  skil- 
drer i faa  Træk  en  saadan  Fyr:  med 
svulne  Øren,  plump  Næse,  tykke 
Læber,  bølleagtigt  Underbid  og  smaa 
Øjne,  der  plirer  af  Dumhed.  Endnu 
ubarmhj ærtigere  er  Fremstillingen  i 
en  stor,  teknisk  meget  fremragende 
Statue  i Thermemusæet.  Haaret  er 
kort  og  krøllet  — ikke  af  Naturen, 
men  af  Olje  og  Fedtelse.  Panden 
er  lav,  der  er  lige  Plads  i den  til 
to  Buler.  Begge  Kinder  er  kvæstede 
ved  Slag,  ligesaa  Ørerne,  men  navn- 
lig er  Næsen  aldeles  uformelig  og 
aabenbart  tilstoppet  af  Blod,  der  og- 
saa  er  sivet  ned  i Overskægget.  Han 
kan  derfor  ikke  drage  Aande  gennem 

' Siddende  Digter.  Nv-Carlsberg  Glyptothek 

Næsen,  men  slubrer  Luften  ind  ad 

den  aabentstaaende  Mund,  hvis  Fortænder  mangler.  Fortrinlig  er  Be- 
handlingen af  det  plumpe,  uregelmæssigt  udviklede  Legeme  med  det 
haarede  Bryst,  de  bævende  Sider  og  den  strammede,  muskuløse  Ryg, 
der  minder  om  Rodins  ypperste  Værker.  Om  Hænderne  er  snærret 

Fægtehandsker,  fyldte  med  Bly; 
Fingrene  stritter  stivt  frem  med 
tlade  Plebejernegle.  Og  hvor 
grimme  er  ikke  de  tykke  Ben 
og  de  brede  Platfødder!  Det  bru- 
tale, forslaaede  Menneskedyr  er 
skildret  nøgternt,  uden  Senti- 
mentalitet og  uden  Overdrivelse. 

Vi  vender  os  til  Tidens  ideale 
Kunst.  I den  nordlige  Del  af 
Ægæerhavet,  nærved  Thrakiens 
Kyst,  ligger  den  lille  Klippeø 
Samothrake,  berømt  i Oldtiden 
som  Sæde  for  de  store,  halvori- 
entalske Guders,  Kabirernes  Kul- 
tus. Derfor  var  det  vel,  at  Kabi- 

rernes  Helligdom  først  under  Aleksander  den  Store  og  hans  Efterføl- 
gere blev  et  søgt  Valfartssted,  oversvømmet  af  Pilgrimme  og  Offergaver. 
Nær  dette  Tempel  fandtes  i 1863  Brudstykkerne  af  en  mægtig  Nike- 
statue,  og  nogle  Aar  senere  kom  Fodstykket  for  Dagen,  og  alt  befinder 
sig  nu  i Louvre.  Hovedet  og  begge  Armene  mangler,  men  vi  formaar 
at  restaurere  Statuen  ved  Hjælp  af  Møntbilleder.  Gudinden  stod  i Ski- 
bets Forstavn,  blæsende  i Sejrsbasunen,  som  hun  holder  i højre  Haand, 
mens  venstre  bærer  en  Skibstrofæ.  Mønterne,  der  her  er  Tale  om,  var 

prægede  af  den  unge  Heltefyrste 
Demetrios  Poliorketes  til  Minde 
om  et  Søslag  ved  Kypern,  i hvil- 
ket han  aldeles  besejrede  Ægyp- 
ternes  overlegne  Flaade.  Det  var 
i Aaret  306,  og  hermed  er  ogsaa 
vor  Statue  dateret,  rejst  som  Tak 
for  Sejren  ved  Siden  af  Datidens 
Modetempel. 

Den  høje,  slankbyggede  Kvinde 
skrider  rask  frem  i Skibets  For- 
stavn, forkyndende  Sejren  i Fan- 
farer for  Alverden.  Skibet  vugger 
frem  over  Bølgerne,  hun  selv  føl- 
ger dets  Slingren.  For  et  Øjeblik 
siden  hvilede  Legemets  Vægt  paa 
venstre  Ben,  nu  er  det  hovedsa- 
geligt den  højre  Side,  der  bærer. 
Dette  barokke  Motiv:  Vuggen  i 
Hofterne,  kender  vi  fra  Lysippos’  Skraberen.  Dér  var  det  betinget  af 
Blodets  egen  Uro,  her  har  det  en  ydre  fysisk  Aarsag.  Samtidigt  fore- 
tager Legemet  en  bevidst  og  kraftig  Drejning  om  mod  højre  Side.  Be- 
vægelsen har  naturligvis  været  forstærket  ved  den  hævede  Arm  og  en- 
der — saa  at  sige  — i Trompetstødet.  Atter  en  Figur,  der  ikke  kan 
indsættes  i Ramme,  men  udfolder  sig  frit  i Rummet!  Den  faar  Dybde 
ved  Stillingen  — - det  er  Bevægelsen  i Dybden  — ved  Kappen,  der  pi- 
sker bagud,  og  ved  de  mægtige  hævede  Vinger.  Og  hvor  levende  føler 
Kunstneren  Øjeblikket!  Søvinden  suser  gennem  Vingernes  dirrende 
Fjer,  Chiton  presses  ind  mod  Legemet,  følgende  dets  Bevægelser, 
aabenbarende  Hofternes  Runding,  den  line  Midje  og  de  under  Drej- 
ningen stærkt  svulmende  Bryster.  Men  navnlig  leger  den  med  Kappen, 
der  er  som  et  levende  Væsen  for  sig,  flagrende  bagud  i en  stor  Bølge- 

gelbid, kastet  fremover  højre  Ben  og  presset  ind  derimod  og  saaledes 
indesluttende  Legemet  ligesom  i en  Bølgedal.  Kun  et  Sekund,  og  Fol- 
der og  Fald  vil  være  anderledes.  Det  momentane,  som  Lysippos  ind- 
førte i den  legemlige  Fremstilling,  er  her  overført  paa  Klædebonnet 
og  giver  den  hele  Figur  * 

sit  Præg  af  Øjeblikkets 
viltre  Ynde. 

Figuren  er  i Louvre 
opstillet  højt,  for  Enden 
af  den  prægtige  Daru- 
Trappe.  Ingen  Besøger 
vil  glemme  Indtrykket 
af  den  3 Meter  høje  Fi- 
gur, der  ligesom  fylder 
Rummet  med  sit  Vinge- 
sus. Franskmændene 
har  her  handlet  med  et 
fuldkommen  rigtigt  In- 
stinkt, thi  i Virkelighe- 
den stod  Statuen  højt 
oppe,  over  Kabirernes 
Tempel  og  for  Enden 
af  en  Dalslugt,  der  aab- 
ner  sig  ud  mod  Havet. 

Den  er  ikke  skabt,  som 
de  tidligere  græske  Sta- 
tuer, i Tilknytning  til 
nogen  Arkitektur,  men 
den  lever  sit  Liv  i den 
frie  Natur,  den  er  det 
første  Vidnesbyrd  om 
vaagnende  Natursans, 
tonende  frem  over 
Templerne  for  de  Troende,  der  nærmede  sig  Øen,  og  forkyndende  høj- 
lydt over  det  blaa  Hav  en  jublende  Sejrens  Hymne.  Ejendommeligt 
er  den  som  et  Modstykke  til  Demosthenes’  bitre  Alvor.  De  er  Børn  af 
samme  Tid,  kun  en  Snes  Aar  skiller  dem.  Hvor  minder  det  ikke  om 
et  lille  nygræsk  Distikon: 


Nike  fra  Samothrake.  Paris. 


Al  Jordens  Fryd  og  Elende,  al  Jordens  Sorrig'  og  Gammen 
blev  avlet  i samme  Time  og  kom  til  Verden  sammen. 

Et  andet  Hovedværk  i Louvres  Antiksamling  er  den  berømte  Afro- 
dite  fra  Melos  (Venus  fra  Milo),  funden  i Aaret  1820  i en  firkantet 
Nische  paa  en  Mark  paa  Melos  (ikke,  som  det  almindeligt  siges,  i en 
Klippehule)  og  Aaret  efter  opstillet  i Louvre.  Et  Stykke  af  Statuens 
Basis  paa  højre  Side  er  senere  forsvundet  tilligemed  en  Indskrift.  I 

denne  var  først  Kunstnerens  Navn 
nævnet,  men  Navnet  var  allerede  øde- 
lagt; derefter  stod  der  at  læse,  at  han 
var  fra  Byen  Antiokia  ved  Mæander- 
floden  (i  Lilleasien),  og  da  denne  By 
først  anlagdes  i tredie  Aarhundrede, 
kan  Statuen  i hvert  Fald  ikke  være 
ældre.  Den  tabte  Del  af  Fodstykket  var 
lidt  højere  end  den  bevarede,  Figurens 
venstre  Ben  var  saaledes  noget  hævet. 
Statuen  er  iøvrigt  sammensat  af  to 
Stykker,  desuden  er  højre  Hofte  flikket 
til.  Denne  ejendommelige  Flikketeknik 
er  kendt  ogsaa  fra  andre  Oldtidssta- 
tuer. Begge  Armene  mangler  — og 
hvilket  Hovedbrud  har  dette  ikke  for- 
voldet! Dog  er  venstre  Haand  og  lidt 
af  venstre  Overarm  bevaret.  Haanden, 
der  holder  et  Æble  — Afrodites  Sym- 
bol og  tillige  Øen  Melos’  Vaaben  — er 
meget  grim,  ligner  nærmest  en  udstop- 
pet Fægtehandske,  men  da  den  sikkert 
har  vendt  mod  Bagvæggen,  og  da  ind- 
kaldte Kunstnere  — som  vi  allerede 
har  set  det  med  Olympiaskulpturerne  — netop  ofte  sløjede  af  i Ud- 
førelsen af  de  Partier,  der  ikke  skulde  ses,  er  dette  ingen  Grund  til  at 
betvivle  dens  Ægthed.  Den  forsvundne  Del  af  Fodstykket  havde  — 
som  Tegninger  fra  Datiden  viser  — oveni  et  firkantet  Hul.  Der  har 
sandsynligvis  her  staaet  en  Pille,  paa  hvilken  Gudinden  har  støttet 
venstre  Albu,  og  dermed  stemmer,  at  Bicepsmusklen  i det  bevarede 
Overarmsstykke  ikke  er  strammet.  Haanden  med  Æblet  har  sandsyn- 
ligvis været  bøjet  indad  mod  Figuren.  Højre  Arm  har  hun,  som  Spor 
i Marmoret  viser,  ført  hen  foran  Legemet  for  at  gribe  i Klædningens 
Folder.  Dog  er  det  ikke  nogen  Lænestilling,  snarere  synes  Gudinden 
at  hælde  bort  fra  Pillen,  og  baade  dette  og  Kroppens  livfulde  Drejning 


Afroclite  fra  Melos.  Paris. 

forekommer  rent  meningsløs.  Nu  har  vi  tilfældigt  paa  en  Mønt  og  en 
Søjle  to  Billeder  bevarede  af  Øen  Melos’  Skytsgudinde,  Tyche  fra  Melos, 
hvoraf  vi  kan  se,  at  hun  var  fremstillet  bærende  — ligesom  Kelisodots 
Eirene  — Plutos  paa  den  ene  Arm,  mens  hun  let  støttede  den  anden 
paa  en  Søjle.  Denne  Stilling  var  hensigtsmæssig  ved  et  stort  og  roligt 
Gudebillede,  der  muligt  endog  var  af  Guld  og  Elfenben.  Ogsaa  Fidias’ 
Athena  Parthenos  støttede  sig  til  en  Søjle,  der  gav  hele  Opbygningen 
Fasthed.  Aabenbart  har  da  den  fremmede  Antiokener  optaget  Motivet 
med  Søjlen  fra  Øens  Hovedguddom. 

Men  hvorledes  saa  forklare  Enkelthe- 
derne, navnlig  de  urolige  Linier  i Le- 
gemet? Kunstneren  har  her  haft  et 
andet  Forbillede  for  Øje,  og  vi  er  i 
Stand  til  at  eftervise  den  Type,  han 
er  gaaet  ud  fra.  Den  foreligger  bedst 
i den  saakaldte  Venus  fra  Kapua.  Gud- 
inden var  her  i Færd  med  at  spejle 
sig  i Ares’  blanke  Skjold,  som  hun 
holder  til  Siden  for  ikke  at  dække  sit 
Legeme  for  Beskueren.  Følgeligt  maa 
hun  dreje  sig  stærkt  om  mod  denne 
Side,  og  hermed  er  Liniernes  Retning 
givet.  Hun  hæver  den  venstre,  sænker 
den  højre  Skulder,  fordi  hun  med  ven- 
stre Haand  holder  i Skjoldets  øver- 
ste, med  højre  i dets  nederste  Rand. 

Hun  har  blottet  sig  til  Hofterne,  fordi  det  er  hele  sit  Legeme,  hun 
vil  se  i Spejlet.  Klædebonnets  øverste  Rand  forløber  skraat  nedad  fra 
venstre  til  højre,  thi  paa  venstre  Side  presser  Skjoldet  Klædningen  ind 
mod  Hoften  og  holder  den  oppe.  Og  endeligt  er  venstre  Ben  hævet,  fordi 
hun  støtter  Skjoldet  derpaa.  I denne  Figur  var  alt  naturligt.  Man  be- 
tragte nu  igen  den  meliske  Afrodite.  Hun  drejer  sig  stærkt  mod  ven- 
stre Side  — der  er  intet  at  dreje  sig  for.  Hun  er  nøgen  til  neden  for 
Hofterne,  men  Nøgenheden  savner  enhver  Motivering.  Klædebonnet 
er  snærret  om  Benene  og  holdes  kejtet  oppe  af  højre  Haand,  den 
øverste  Rands  Skraalinie  er  følgeligt  noget  svagere.  Endeligt  er  venstre 
Ben  uden  nogensomhelst  Grund  hævet  og  stillet  paa  et  højere  Under- 
lag. Hvis  nogen  endnu  kunde  tvivle  om,  hvilken  af  de  to  Typer,  der 
er  ældst,  saa  foreligger  den  første:  Venus  fra  Kapua  i talrige  Genta- 
gelser og  Variationer,  mens  Afrodite  fra  Melos  aldrig  er  bleven  ko- 

pieret.  Statuen  var  overhovedet  intet  klassisk  Værk , er  aldrig  omtalt, 
aldrig  afbildet  i Oldtiden  Man  smiler  ved  Tanken  om,  at  Begejstringen 
for  den  i det  19de  Aarh.  gik  saa  højt,  at  man  ikke  vilde  tilskrive 
nogen  ringere  Mester  end  Praksiteles  den.  Det  er  i Virkeligheden  et 
Stykke  Provinsialkunst,  og  Melos  var  en  lille  fattig  og  afmægtig  O, 
alt  andet  end  et  Kunstcentrum  (sml.  Thukydids  vemodige  Skildring  i 
femte  Bog  af  de  meliske  Gesandters  Forhandlinger  med  Athenæerne). 

Dermed  være  ikke  sagt,  at  Beundringen  for  Statuen  var  forfejlet. 
Nu  da  et  heldigt  Tilfælde  har  ladet  Armene  forsvinde,  saa  vi  ikke  føler 
den  sjælløse  Komposition,  træder  den  gode  Kærne  af  Figuren  frem  i 
al  sin  Skønhed.  Ansigtet  er  af  en  helt  anden  Type  end  i de  Praksite- 
liske  Afroditeskikkelser,  Haaret  er  mere  haardt,  navnlig  som  det  sætter 
af  fra  Panden,  Øjnenes  Rande  er  højere  og  skarpere,  saaledes  at  det 
fugtigt  sanselige  i Blikket  fattes.  Underansigtet  er  kraftigere  — næsten 
lidt  mandhaftigt  — udviklet.  Men  samtidig  er  der  noget  fornemt  og 
sjælfuldt  over  Trækkene,  en  ædel,  drømmende  Ynde,  fri  for  lav  San- 
selighed. Og  denne  Skikkelse,  hvor  er  den  fin  og  kysk,  levende  varm 
ved  Marmorbehandlingen,  svulmende  uden  Yppighed,  slank  og  bevæ- 
gelig i al  sin  Fylde!  Man  sammenligne  engang  med  Max  Klingers  Am- 
fitrite,  der  ligeledes  mangler  Armene  som  Følge  af  et  Kunstnerlune, 
og  man  vil  først  da  ret  fatte,  hvor  livfuld  Afrodite  fra  Melos  er  ved 
Siden  af  den  andens  plumpe  Retliniethed.  Med  den  stærke  Drejning 
og  den  fremskudte  Hofte  minder  Figuren  noget  om  Nike  fra  Samo- 
thrake,  og  den  Original,  som  den  maa  føres  tilbage  til,  stod  muligvis 
den  lysippiske  Kreds  nær.  Sit  Særpræg  faar  den  navnlig  ved  den  myge 
Duven  og  sunde  Rankhed,  som  Kunstneren  saa  mesterligt  har  vidst 
at  forene.  Der  er  samme  Modsætning  mellem  hende  og  de  ældre,  stive 
Gudebilleder  som  mellem  en  mykenisk  Ranke  og  en  ægyptisk  Blom- 
sterrække. Vi  kalder  jo  ikke  Ranken  slap,  fordi  den  bøjer  sig  under 
Blomstens  Tynge,  men  vi  glæder  os  over  den  Naturfølelse,  Kunstneren 
aabenbarer.  Ligesaa  med  Afrodite:  hun  knejser  uden  at  være  stiv,  hun 
bøjer  sig  uden  at  være  slap,  hun  har,  hvad  Italienerne  kalder  »la  molle 
delicatura«,  den  fme  Bøjelighed,  der  er  al  ægte  Fornemheds  Særkende. 
Derved  er  hun  bleven  ikke  blot  et  straalende  Billede  paa  hellenisk 
Sundhed  og  Skønhed,  men  — mere  end  det  — Typen  paa  den  »him- 
melske Kærlighed«  (Afrodite  Urania),  Legemliggørelsen  af  vore  Drøm- 
mes fornemme  og  yndefulde,  stolte  og  vege  Kvinde. 


VIII 

KUNSTEN  I PERGAMON 


Der  er  noget  underligt  hjemløst  og  rodløst  over  den  hellenistiske 
Kunst  i Tiden  nærmest  efter  Lysippos.  Athen  er  en  lille  forarmet 
By  og  ikke  længere  Kunstens  Arne.  Og  ingen  anden  By  formaar  at 
træde  i dens  Sted.  Først  i Slutningen  af  tredie  Aarhundrede  fik  Kun- 
sten et  nyt  Hjemsted,  hvor  nationale  Ejendommeligheder  og  Tradi- 
tioner kunde  udvikle  sig,  nemlig  i Pergamon. 

Byen  laa  paa  en  Trachytklippe,  omflydt  af  Floden  Kalkos  og  dens 
Biflodel-,  tre  Mil  inde  i Landet  fra  den  elæiske  Bugt  paa  Lilleasiens 
Vestkyst.  Oprindeligt  var  det  et  lille,  uanseligt  Citadel  og  fik  først  Be- 
tydning, da  Feltherren  Lysimachos  under  de  urolige  Forhold  efter 
Aleksander  den  Stores  Død  anbragte  sin  Statsskat  paa  9000  Talenter 
her  og  satte  sin  Eunuk  Filetairos  til  at  bevogte  den.  I Aaret  283  be- 
nyttede Filetairos  sig  af  de  politiske  Omvæltninger  til  at  bemægtige 
sig  Skatten  og  gøre  sig  til  Borgens  Herre.  Hans  Nevø  og  Efterfølger 
Eumenes  udvidede  Borgens  Magt  over  Kaikosdalen  og  efterlod  ved 
sin  Død  241  sin  Søn  Attalos  et  helt  Rige.  Det  var  dog  først  efter  at 
have  vundet  en  stor  Sejr  over  Gallerne,  at  Attalos  antog  Kongenavnet 
og  førte  sit  Land  frem  i første  Række  blandt  de  hellenistiske  Stater. 
Disse  Gallere  eller  Galater  var  farlige  Fjender,  dei-,  indkaldte  som 
Lejetropper,  oversvømmede  hele  Lilleasien  og  ikke  mødte  nævnevær- 
dig Modstand,  før  de  stødte  mod  det  pergameniske  Rige.  Der  paa- 
fulgte en  lang  Række  blodige  Krige,  men  ved  sin  Død  197  kunde  At- 
talos efterlade  sin  Søn  Eumenes  II  Magten  befæstet  og  udvidet.  Ogsaa 
Eumenes  regerede  længe  og  lykkeligt,  og  først  efter  hans  Død  i Aaret 
159  begynder  Forfaldstiden.  I 133  opslugtes  Pergamon  af  den  altbe- 
sejrende Romervælde. 

Rigets  Storhedstid  falder  under  Attalos  I og  Eumenes  II.  Det  var 
begge  dygtige  Regenter,  fremx-agende  som  Statsmænd,  Feltherrer, 
Bankiers  og  ligesom  Medicæerne  i Florens  levede  interesserede  i Vi- 

denskab  og  Kunst.  Deres  Magt  styrkedes  af  de  lange  Regeringer,  mens 
Fyrsterne  i de  hellenistiske  Riger  ellers  ofte  fik  deres  Magttid  forkortet 
af  Dolk  og  Gift.  Men  dette  bundede  igen  i det  trofaste  Familiesammen- 
hold. Attalos’  Dronning  Apollonis  var  især  Familiens  gode  Aand.  Hun 
var  af  borgerlig  Herkomst,  men  nævnes  altid  som  et  lysende  Eksem- 
pel paa  en  god  Dronningemoder. 

Den  pergameniske  Videnskab  stod  saa  højt,  at  den  kunde  konkur- 
rere med  Aleksandrias.  Da  de  ægyptiske  Videnskabsmænd  af  smaalig 
Chikane  forbød  Udførelsen  af  Papyrus,  tog  man  Pergamentet,  der 
hidtil  havde  været  agtet  for  ringe  til  Rogmateriale,  i Rrug.  Nærved 
det  kongelige  Palads  laa  et  Bibliothek,  hvis  Ruiner  nu  er  komne  for 
Dagen,  der  indeholdt  200,000  Bind.  Det  var  især  Prosaen,  der  dyrke- 
des, Æstetik  og  Retorik,  og  ved  Siden  deraf  de  reale  Videnskaber. 
Den  bekendteste  Repræsentant  for  Pergamons  Videnskab  var  Krates  fra 
Mallos,  der  var  med  i det  berømte  Gesandtskab  til  Rom  i 159  og  der- 
igennem fik  Indflydelse  paa  Strømkæntringen  i det  romerske  Aandsliv. 

Ogsaa  Kunsten  dyrkedes.  Borgen  vrimlede  af  Kunstværker,  og  den 
kongelige  Samling  indeholdt  gamle,  værdifulde  Kunstskatte,  endog  fra 
arkaisk  Tid.  Kunde  man  ikke  faa  Originaler,  vilde  man  i det  mindste 
have  Kopier.  En  Maler  blev  saaledes  sendt  til  Delfi  for  at  kopiere  Po- 
lygnots  berømte  Billeder.  Her  møder  vi  da  en  ny  Form  for  Kunst- 
betragtning, en  historisk,  klassicistisk,  der  fra  nu  af  Oldtiden  igennem 
holdt  sig  jævnsides  med  den  æsthetiske  Kunstnyden.  Endnu  mærkes 
den  klassiske  Retning  ikke  i den  nye  Kunst,  der  skabtes.  Den  fik  sit 
Præg  gennem  Kampene  med  Gallerne.  I Aleksanders  Verdensrige 
havde  Kosmopolitismens  Ide  gennemtrængt  de  bedste  Aander  saaledes, 
at  de  var  begyndt  at  betragte  Barbarerne  som  Brødre,  i hvert  Fald 
som  et  Menneskemateriale  med  Udviklingsmuligheder,  der  skulde  og 
kunde  udnyttes.  Nu  stod  man  pludseligt  overfor  Barbarer,  der  vilde 
knuse  alt  det,  man  havde  bygget  op,  der  vilde  tilintetgøre  selve  den 
helleniske  Kultur,  som  den  civiliserede  Verden  havde  antaget.  Under 
den  truende  Fare  vaktes  da  en  ny  hellenisk  Nationalfølelse,  mere  om- 
fattende, ja  for  første  Gang  virkeligt  panhellenisk.  Og  fra  samme, 
friske  Kilde  randt  nye  stærke  Strømme  ind  over  Kunstens  Enge.  Snart 
stod  alt  i Grøde,  Blomsterne  sprang  ud,  og  de  var  alle  rundne  af 
samme  Jord. 

Plinius  nævner  en  hel  Række  Kunstnere,  der  i Pergamon  havde 
fremstillet  Gallerkampene.  Ved  de  store  tyske  Udgravninger  i Halv- 
fjerserne  og  Firserne  i forrige  Aarhundrede  i Pergamon  kom  blandt 
meget  andet  det  vældige  Fundament  til  disse  Kampgrupper  til  Syne 

sammen  med  Indskrifter,  der  i Hovedsagen  bekræfter  Plinius’  Ord. 
Baade  Attalos  og  Eumenes  er  her  nævnede  som  Stiftere.  Sporene  i 
Dækpladerne  viser,  at  det  var  Broncestatuer;  men  Værkerne  selv  er 
forsvundne.  Fra  Pausanias  ved  vi  tillige,  at  Kong  Attalos  paa  Athens 
Akropolis  havde  stiftet  fire  Grupper:  en  Perser-  og  en  Amazonekamp, 
et  Galler-  og  et  Gigantslag.  De  to  første  Æmner  kender  vi,  idet  jo 
Grækerne  i femte  Aarhundrede  jævnførte  Perserkrigene  med  de  my- 
tiske Kentaurkampe  eller  — og  det  var  navnlig  Athenæerne  — med 
Kampene  mod  Amazonerne.  Den  sidste  Sammenstilling  derimod  havde 
Pergamenerne  selv  foretaget.  Kampen  mellem  Guder  og  Giganter  var 
langt  den  betydningsfuldeste  af  den  helleniske  Sagnverdens  Kampe; 
den  gjaldt  jo  selve  den  lovbundne,  guddommelige  Verdensorden.  Per- 
gamenernes  Jævnførelse  vidner  da  om  en  ganske  uhyre  Selvfølelse. 
De  havde  reddet  den  helleniske  Verdenskultur  fra  Undergang,  som 
Zeus  og  hans  Gudeslægt  den  hele  Verden  med  alt  det  Bestaaende.  At 
Attalos  skænkede  Grupperne  til  Athen,  muligt  efter  et  Besøg  i Aaret'200, 
er  ganske  naturligt,  thi  Athen  havde  jo  fostret  den  Kultur,  hans  Folk 
havde  kæmpet  for  at  bevare.  Gaven  var  et  Vidnesbyrd  om  hans  pan- 
helleniske  Sindelag. 

De  atheniske  Statuer  var  naturligvis  ogsaa  af  Bronce  — Marmor- 
grupper havde  ikke  været  nogen  værdig  Kongegave  — men  var  min- 
dre, knap  to  Alen  høje.  Baade  af  de  hjemlige  og  de  atheniske  Grupper 
besidder  vi  Marmorkopier.  Marmoret,  hvori  de  er  udførte,  er  af  en 
egen  chokoladefarvet  Lød  og  stammer  fra  den  lilleasiatiske  0 Furni. 
Det  er  saaledes  aabenbart  pergameniske,  ikke  senere  romerske  Kopier, 
hvilket  naturligvis  forøger  deres  Værdi. 

Til  den  store  Pergamenergruppe  hører  først  og  fremmest  den  Sta- 
tue, der  gaar  under  Navnet:  den  døende  Galler.  En  ung  Mand  ligger 
saaret  i højre  Side  og  støttet  paa  højre  Arm,  der  myger  sig  under 
Vægten.  Hovedet  er  bøjet,  stum  retter  han  Blikket  mod  den  sivende 
Blodpøl.  Panden  er  rynket,  Mund  og  Kinder  bæver  i stille  Smerte,  og 
med  venstre  Haand  stryger  han  i haabløs  Vé  og  Vaande  ned  over 
Laaret,  ned  mod  Knæet.  Man  ser  straks,  det  ikke  er  en  Græker,  paa 
Haaret,  der  er  mærkeligt  stridt,  en  Følge  af  at  Gallerne  gned  det  ind 
med  Kalklud,  og  vokser  langt  ned  i Nakken.  Man  erkender  det  paa 
Mundskægget  og  paa  Halsbaandet,  der  begge  var  de  galliske  Høvdin- 
gers Særmærke.  Legemet  er  kraftigt,  men  slet  ikke  gennemarbejdet 
ved  Legemsøvelser,  har  glatte,  runde  Sider,  rolige  store  Flader  paa 
Bryst  og  Bug,  slappe  Kødfolder  over  Navlen.  Ja,  Partiet  ved  Lysken 
er  næsten  barnligt  blødt.  Glæden  ved  at  skildre  dette  Barbarlegeme 

røber  sig  i de  mindste  Enkeltheder:  i de  brede  Hænder  med  »Horn« 
paa  Fingerleddene,  i Hudfolderne  ved  Haandleddet  og  i de  store  Fød- 
der med  de  ru  Fodsaaler.  Det  er  Naturalismen,  der  atter  har  under- 
lagt sig  et  nyt  Enklave.  Ædelt  er  dette  Legeme  ingenlunde,  Barba- 
ren er  skildret  nøgternt  og  sandfærdigt.  Men  i Motivet  er  der  en  Pa- 
tos, der  adler  Skikkelsen.  Det  er  det  første  Billede  af  den  øjeblikkelige, 
legemlige  Smerte,  men  Smerten  er  dæmpet  ved  mandig  Selvbeher- 
skelse. Det  er  virkeligt  en  Høvding,  der  dør,  uden  Slaphed,  uden 
Klynk  og  uden  unyttig  Trods. 

Paa  Fodstykket  ligger  foruden  Sværdet  et  Horn.  Høvdingen  havde 

Hornet  til  at  ildne 
Krigerne  til  Kamp. 
Der  tales  etsteds 
hos  Plinius  om  et 
Værk  af  Epigonos, 
en  Trompeter.  Vi 
læser  samme  Epi- 
gonos’ Navn  blandt 
flere  andre  paa  det 
store  Fundament  i 
Pergamon,  og  han 
har  da  vel  særligt 
skabt  denne  Figur. 
Under  sin  Opregning  af  de  pergameniske  Kunstnere  kalder  Plinius 
ham  fejlagtigt  Isigonus. 

Til  samme  Gallergruppe  hørte  ogsaa  Galleren  og  hans  Hustru.  Skil- 
dringen er  her  mere  dramatisk.  Slaget  er  tabt,  Galleren  ved  intet  andet 
Baad  end  at  give  sin  Hustru  og  sig  selv  Døden.  Han  har  saaret  hende 
i højre  Bryst,  Blodet  rinder  ned  ad  hendes  højre  Arm.  Idet  hun  syn- 
ker ned,  støtter  han  hende  varsomt  — selv  i Døden  hører  de  sammen 
— og  støder  samtidigt  Sværdet  oven  over  Nøglebenet  ned  i sit  eget 
Hjærte.  Ansigtet  vender  han  stolt  og  truende  mod  Forfølgeren;  der  er 
en  egen  barbarisk  Vildskab  i dette  Aasyn  med  de  stærke  Bryn  og  de 
dybtliggende  Øjne.  Ved  det  lange  Skridt,  han  gør,  og  den  livfulde 
Kontraposto  i Armenes  og  Benenes  Bevægelse  minder  han  om  den 
borghesiske  Fægter,  men  han  savner  hans  smidige  Strakthed;  Skridtet 
er  tungere,  mere  bondsk,  Legemet  sværere  og  kødfuldere,  selv  om  det 
i Muskelkraft  langt  overgaar  den  døende  Gallers.  Kvinden  er  mindre 
typisk,  kun  det  halvlange  Haar  og  Underansigtet,  muligt  ogsaa  den 
fede  Hals  minder  om  Barbarkvinden,  men  iøvrigt  savnes  her  mærke- 

ligt  »Studier  i Marken«.  At 
Kvinderne  er  med  i Kampen, 
forøger  det  patetiske.  Det  er 
ikke  en  Kamp  om  Sejren,  men 
det  er  en  hel  Stamme,  der  dør 
med  Sværdet  i Haand,  en  Stam- 
me der  selv  vilde  have  tilintet- 
gjort  Fjenderne,  hvis  Lykken 
havde  staaet  dem  bi.  Paa  de 
gamle  ægyptiske  og  assyriske 
Relieffer  ser  vi  Kongerne  knuse 
deres  Fjender,  der  slapt  hen- 
givne modtager  Døden.  Perga- 
menerne  var  klogere.  De  ind- 
saa,  at  jo  farligere  og  stærkere 
de  skildrede  Modstanderne,  des 
større  Hæder  var  derved  Sejren. 

Samme  Størrelsesforhold 


som  disse  to  Statuer  viser  Ho-  maneren  og  hans  Hustru.  Jiuoncompagni-Luaovisi 

(nu  indlemmet  i Thermemusæet).  Rom. 

vedet  af  en  døende  Perser.  En 

Hætte  omslutter  det  bløde,  karakterløse  Ansigt,  over  hvilket  Døden 
isnende  har  aandet.  Man  kunde  tro,  han  blot  var  blegnet,  hvis  ikke 
Øjnene  var  brustne,  Øjeæblerne  rullede  indad.  Øjelaagene  er  skilte 
med  smalle  Slidser,  det  højre  Øje  har  optrukne  Bryn  og  synes  at  have 
lukket  sig  sidst,  ja  man  tror  at  se  det  blafre  lidt  endnu.  Dette  er  af 

stor  Virkning.  Han  har  ikke  set  Dø- 
den i Øjnene  som  en  Mand,  men  Dø- 
den er  kommen  over  ham,  skønt  han 
har  søgt  at  blinke  sig  fra  den,  og  er 
langsomt  som  en  Lammelse  draget 
hen  over  Ansigtet  fra  venstre  til  højre 
Side. 

Altsaa  havde  man  ogsaa  i Per- 
gamon  et  Perserslag,  og  det  fører 
med  Nødvendighed  til  den  Slut- 
ning, at  alle  fire  Grupper  fandtes 
her,  og  at  de  smaa  atheniske  kun 
var  Genparter.  Af  disse  har  Arkæo- 
logen Brunn  paavist  en  hel  Mængde 
Rom  Kopier,  der  nu  er  spredte  i Europas 

Musæer,  men  oprindeligt  var  samlede  i Haven  ved  Palazzo  Madama  i 
Rom. 

I Neapels  Mnsæum  findes  de  fire  interessanteste.  Atter  her  er  der 
en  saaret  Galler . der  ved  Stillingen  minder  om  den  »døende  Galler«. 
Men  Hjælmen,  han  bærer,  øger  Ansigtets  gennemtrængte  Smerte,  dens 
Hagebaand  strammer  pinligt.  Vi  lider  under  denne  Hjælm,  der  tynger 
Hovedet  forover,  trods  det  han  stemmer  sig  imod  med  vældig  R}rg. 
Han  er  saaret  baade  i Bryst  og  Ryg,  hans  Blik  er  afsindigt  vildt.  Mun- 
den aabner  sig  til  svag  Stønnen,  der  gaar  en  Dirren  gennem  Legemet 
helt  ud  i de  stærkt  krummede  Tæer.  Der  er  her  en  tydelig  Stigning  i 
Smerten,  der  ogsaa  giver  sig  Udslag  i den  Maade,  paa  hvilken  han 
forpint  stryger  venstre  Hæl  ned  ad  højre  Bens  Læg.  Atter  en  uskøn 

Skikkelse,  lavbenet,  undersæt- 
sig, men  højnet  gennem  en 
mandig  Døds  Skønhed! 

Ganske  modsat  virker  den 
døde  Perser.  Tiaraen  og  de 
lange  -Benklæder  røber  hans 
Nationalitet.  Slap  og  marvløs 
hviler  han,  kroget  som  selve 
sin  Krum  sabel,  der  ligger  saa 
pænt  ubrugt  foran  ham.  Ven- 
stre Arm  med  Skjoldet  har  han  paa  Ryggen.  Han  er  aabenbart  falden 
paa  Flugten,  mens  han  hæderligt  bestræbte  sig  paa  at  dække  sin  Bag. 
Saa  roligt  er  hans  Ansigt,  Øjnene  halvlukkede  — ja,  men  er  han  da 
død?  Der  er  intet  Saar  at  se,  men  det  kunde  jo  være  noget  »indven- 
digt«. Et  kort  Overblik  er  imidlertid  tilstrækkeligt  til  at  vise,  at  han 
blot  ligger  »tot«,  krumbøjet  som  en  Hund  for  at  skjule  sit  Ansigt.  Den 
ene  Fod  hviler  kun  paa  Hælen,  den  højre  Arm  er  krummet  og  støtter 
let  ved  Fingrene  mod  Jorden.  De  er  ganske  vist  restaurerede,  men  sik- 
kert rigtigt  efter  Sporene  i Blokken.  Var  han  død,  vilde  dette  være 
umuligt,  Tyngdeloven  vilde  da  virke  enevældigt  og  drage  Lemmerne 
ganske  anderledes  i Leje.  Dertil  kommer,  at  Øjeæblerne  ligger  langt 
fremme,  mens  de  pergameniske  Kunstnere  ved  Fremstillingen  af  Dø- 
den altid  rigtigt  lader  dem  rulle  ind.  Den  hele  Figur  virker  som  en 
stille  Haan  over  Perserkrigenes  Herlighed,  over  disse  Tabslister  hos 
Herodot,  der  paa  græsk  Side  regner  med  godt  Hundrede,  paa  persisk 
med  Hundrede  Tusinder.  Samtidigt  med  at  Pergamenerne  bevidst  skil- 
drer deres  egen  Kampe  som  gældende  Liv  og  Død,  forringer  de  — 
noget  krakilsk  — de  store,  berømmelige  Fortidskrige. 

Den  døde  Gigant  virker  nærmest  som  en  Teaterhelt.  Ramt  i Hjærtet 
ligger  haa^paa-lit  de  parade  med  Hovedet  i et  malerisk  Purl  af  Lok- 
ker, med  Vildmandsskæg,  haaret  Bryst  og  svulmende  Muskler.  Han 
minder  ved  disse  sidste  og  tillige  ved  den  kunstige  Behandling  af 
Øjenbrynene  og  Øjnene  om  den  senere  Gigantfrises  barokke  Kærne- 
karle. 

Mere  menneskelig  og  tiltalende  er  Amazonen.  Lansen  er  knækket 
som  et  Rør,  selv  ligger  hun 
stiv  og  strakt  i Døden,  med 
aaben  Mund  og  brustne  Øjne, 
mager  og  smalkindet.  Behand- 
lingen af  Enkelthederne,  navn- 
lig Haaret  og  den  pibede,  kru- 
sede Dragt,  er  meget  omhyg- 
gelig som  altid  indenfor  den 
pergameniske  Skole.  Da  Figu- 
ren genfandtes  var  den,  som 
en  gammel  Tegning  viser, 
grupperet  med  et  lille  Barn, 
der  senere  er  borthugget.  End- 
nu ses  der  i Klædebonnet  Spor 
af  de  ringere  »Forbedringer« 
derefter.  Dette  Motiv  minder 
os  om  Aristides’  Maleri  af  den 
døde  Moder,  der  frygter,  at 
Barnet  skal  drikke  hendes 
Blod.  At  Amazonen  netop  er 
saaret  i højre  Bryst,  nærmest  Barnet,  stemmer  jo  godt  hermed.  Og  af 
den  samme  Epigonos,  der  udførte  »Hornblæseren«,  nævnes  der  en 
Gruppe:  den  døde  Moder  med  Barnet,  der  kærtegner  hende.  Det 
turde  da  vel  være  en  Kopi  deraf,  vi  har  for  os.  Vi  tænker  os  jo  ganske 
vist  Amazonerne  som  stolte,  uberørte  Jomfruer,  men  Herodot  fortæller 
dog  om  deres  Kærlighedsforhold  til  Skytherne,  med  hvem  de  avlede 
Børn,  og  dette  synes  at  være  et  særligt  lilleasiatisk  Sagn,  der  altsaa 
forklarer  vor  Fremstilling. 

Det  er,  som  vi  har  set,  navnlig  Gallerne,  der  er  kopierede.  I Skildrin- 
gen af  dette  fremmedartede  Folk  naaede  pergamenisk  Kunst  højest, 
og  disse  Figurer  havde  paa  den  Vis  baade  kunstnerisk  og  etnografisk 
Interesse.  Sejrherrerne  fra  Kampgrupperne  kender  vi  intet  til.  De  var 
sandsynligvis  dannede  efter  de  kendte  Skemaer  for  nøgne,  græske 

Helte,  og  Kopier  var  derfor  ikke  begærede.  Man  ser,  hvorledes  Oldti- 
dens og  Nutidens  Smag  paa  det  Punkt  var  ens.  Sund  og  omhyggelig 
er  Skildringen  af  de  fremmede  Barbarer,  i legemlig  Henseende  lidt 
tørt  minutiøs,  men  Fremstillingen  er  beaandet  gennem  Kampens  Li- 
denskab, og  vi  gribes  af  Stemningens  Ægthed,  naar  vi  stilles  Ansigt 
til  Ansigt  med  Lidelsens  og  Dødens  Alvor. 

Til  denne  ældre  pergameniske  Kunst,  der  blomstrede  under  Atta- 
los’  Regering,  kan  vi  henføre  en  Del  andre  Værker,  af  hvilke  de  ejen- 
dommeligste er  følgende: 

Sliberen  (i  Floren  s).  En  Mand 
sidder  paa  Hug  og  hvæsser  en 
stor,  bredbladet  Kniv  paa  en 
Sten.  Det  er  en  Barbar,  en  Sky- 
ther  med  spids  Kosakhjærne, 
dybtliggende  Øjne,  hæslig,  krum 
Næse,  bred  Flab  og  sparsomme 
Skægklatter  i det  magre  Ansigt. 
Som  et  stort,  fult  Rovdyr  sidder 
han  og  skeler  lydigt  opad.  Sky- 
therne  brugtes  i Athen  og  vel 
ogsaa  andetsteds  som  Bødler, 
saa  Meningen  med  Kniven  er 
sikkert  ikke  den  bedste.  Paa 
Sarkofager  og  paa  en  Mønt  har 
vi  nu  denne  Figur  afbildet  sam- 
men med  Apollon  og  Satyren 
Marsyas,  der  er  hængt  op  i et 
Træ  til  Flaaning,  fordi  han  havde  vovet  at  udfordre  Musikkens  Gud 
til  en  Væddekamp.  Fyren  her  venter  da  kun  paa  Signal  for  at  be- 
gynde at  flaa  løs  i den  levende  Krop.  Af  den  ophængte  Marsyas  eks- 
isterer der  adskillige  Kopier,  der  imidlertid  efter  Marmoret  kan  deles 
i to  Klasser:  den  hvide  og  den  røde  Marsyas.  Den  hvide  Type  er  aaben- 
bart  den  ældre.  Marsyas  hænger  her  rolig  og  sørgmodig  ventende  sin 
Skæbne,  med  Legemet  strakt  efter  Tyngdens  Lov.  Man  ser  straks,  at 
det  er  selve  Muskelspillet,  der  har  interesseret  Kunstneren.  Ved  Op- 
hængningen træder  jo  paa  en  ganske  ejendommelig  Maade  Muskler, 
der  ellers  er  skjulte,  frem  til  Overfladen  med  klare  Konturer.  Den 
impressionistiske  Behandling  af  Haar  og  Skæg  som  kompakte  Mas- 
ser tyder  paa,  at  denne  Type  er  skabt  i den  lysipjiiske  Skole.  Typen: 
den  røde  Marsyas  er  yngre.  Det  røde  Marmor  er  frygisk  og  viser  alt- 

saa  hen  til  Lilleasien,  og  Maaden,  hvor- 
paa  Haaret  er  udarbejdet,  detaljeret,  Lok 
for  Lok,  og  ligeledes  Behandlingen  af  Øjen- 
bryn, Øjne  og  Skæg  røber  denne  Types 
pergameniske  Afstamning.  Skildringen  er 
da  ogsaa  langt  lidenskabeligere,  i god  Over- 
ensstemmelse med  Pergamonskolens  Tra- 
ditioner. Han  hænger  ikke  i stille  Taalmod 
som  den  anden,  men  Legemet  krummer 
sig  sammen  i Rædsel  for,  hvad  der  skal 
komme.  Brystkassen  bliver  derved  endnu 
mere  spændt,  Mavens  Flade  endnu  hulere, 
selv  Fødderne  er  bøjede  og  famler  i Vil- 
delse efter  fast  Grund.  Marmoret  fremkal- 
der samtidigt  et  Indtryk,  som  om  Blodet 
— altsaa  ikke  alene  Musklerne  — var 
traadt  frem  til  Legemets  Overflade.  Ansig- 
tet er  fortrukket.  Munden  aaben,  den  ene 
Mundvig  draget  op;  det  forpint-nervøse 
Udtryk  viser,  at  han  hører  Kniven  blive 
hvæsset,  og  at  Lyden  af  det  skarpe  Staal 
skriger  igennem  ham.  Som  en  Modsætning 
til  dette  forpinte,  fortrukne  Minespil,  der 
ligesom  forbereder  Laokoons  Smertens- 
skrig, virker  den  skythiske  Barbar  i sin 
koldsindige  Raahed  endnu  stærkere. 

Smerten  og  Døden  i Kunsten  kræver 
en  Reaktion.  Det  er  derfor  naturligt,  at  vi 
i pergamenisk  Kunst  ogsaa  har  stærkere 
farvede  Skildringer  af  Livsnydelsen  end  i 
den  ældre  Tid.  Saaledes  er  i den  saakaldte 
Barberinske  Faun  for  første  Gang  Rusen 

— . . Hvide  Marsyas.  Florens. 

skildret.  Satyren  ligger  snorkende  paa  sit 

Panterskind,  der  er  bredt  ud  over  Klippen.  Urolig  vælter  han  sig  med 
de  plumpe  Lemmer,  mens  Vinens  Smaadjævle  jager  i hans  Krop,  fra 
Maven  gennem  Blodet  til  Hjærnen,  bliver  ved,  lader  ham  ikke  i Fred. 
Øjnene  er  lukkede,  Øjeæblerne  vælder  frem,  som  vilde  de  sprænge 
Laagene,  og  Legemets  Aarer  svulmer,  navnlig  i Underarm  og  Ben, 
begge  Dele  typiske  Træk  for  drukne  Folk  og  et  Vidnesbyrd  om  Be- 
nyttelsen af  levende  Model.  Ansigtet  kunde  godt  se  ud  som  et  Portræt, 

Hoved  af  den  røde  Marsyas.  Konservatorpaladset. 

nærmest  ligner  han  en  raa  Slags- 
bror af  en  Bondekarl.  Mesterlig 
er  Gengivelsen  af  den  ru  og 
haarde  Hud,  af  de  slappe  og 
bævende  Kinder  — man  tror  at 
høre  ham  drage  Aande,  venter 
hvert  Øjeblik,  at  han  skal  vaag- 
ne  og  rejse  sig.  Et  Billede  af 
uædel  Kraft,  men  et  fortrinligt 
Stykke  Naturalisme  og  teknisk 
en  Michelangelos  Mejsel  vær- 
digt! 


Det  mægtigste  Kunstværk,  vi 
kender  fra  Pergamon,  er  det 
store  Zeusalters  Relieffer , hvis 
Rester  blev  dragne  frem  ved 
de  tyske  Udgravninger  i Perga- 
mon 1879 — 1886.  Alteret  næv- 
nes af  Oldtidsforfatteren  Ampelius  som  et  af  Verdens  Underværker 
og  var  efter  hans  Angivelse  40  Fod  højt.  Efter  en  Indskrift  at  dømme 
er  det  først  rejst  under  Eumenes’  Regering,  og  det  var  indviet  til  Zeus 
med  Tilnavnet  Soter,  d.  v.  s.  Frelseren.  Det  er  vel  Aarsagen  til,  at  vi 
finder  det  omtalt,  hvor  vi  mindst 
skulde  vente  det,  nemlig  i Jo- 
hannes’ Aabenbaring  (2,  12  ff), 
hvor  han  henvender  sig  til  Me- 
nigheden i Pergamon  og  siger: 

»Jeg  ved,  hvor  du  bor,  dér  hvor 
Satans  Trone  staar.«  For  de 
Kristne  var  der  kun  en  Frelser, 
og  Zeus  Frelseren  maatte  i de- 
res Øjne  blive  Satan  selv,  hans 
store  Alter  med  de  fantastiske 
Uhyrer  Satans  Tronstol.  Et  an- 
det Sted  bruger  Johannes  Ud- 
tryk, der  synes  at  hentyde  til 
det  samme  og  at  vidne  om  Selv- 
syn (9,  19):  »Thi  Hestenes  Magt 
er  i deres  Munde  og  deres  Ha- 

, .i  • j tt  i t*  j Hoved  af  den  hvide  Marsyas.  Paris. 

ler;  thi  deres  Haler  er  formede 

som  Slanger  og  har  Hoveder,  og  med  dem  gør  de  Skade.«  Det  var  en 
mægtig,  firkantet  Alterbygning  med  en  Platform  og  en  Søjlehal  for- 
oven, til  hvilke  en  20  Meter  bred  Trappe  paa  24  Trin  fra  Østsiden 
førte  op.  Frisen  beklædte  Underbygningen  paa  alle  Sider,  ja  ledsagede 
endog  Trappen  hele  Vejen  op  og  havde  ialt  en  Længde  paa  130  Meter. 
Parthenonsfrisen  er  ganske  vist  160  Meter  lang,  men  dens  Relieffer 
er  kun  1 Meter  høje  og 
springer  højst  5 Centi- 
meter frem,  mens  disse 
har  en  Højde  af  2,30 
Meter  og  stundom  er 
udarbejdede  til  en  Dyb- 
de af  50  Centimeter. 

De  større  Skikkelser 
vilde  efter  moderne 
Kunstneres  Overslag 
ofte  kræve  indtil  et  Aars 
Arbejde  af  en  enkelt 
Kunstner.  En  Mængde 
Hænder  har  altsaa  væ- 
ret i Virksomhed,  selv 
om  naturligvis  Kompo- 
sitionen og  Overledel- 
sen har  hvilet  i en  en- 
kelt Mands  Haand.  Men 
alle  disse  Smaamestre 
har  faaet  Lov  at  ind- 
hugge deres  Navne  un- 
der Frisen. 

Æmnet  var  det  nationale:  Gigantkampen.  Men  her  kunde  man  ikke, 
som  i de  fritstaaende  Kampgrupper,  nøjes  med  12  Guder  og  lige  saa 
mange  Modstandere,  her  maatte  opbydes  en  god  Del  til  Kampen  paa 
en  Frise  af  saa  betydelig  Udstrækning.  Alle  Himlens,  Havets  og  Un- 
derverdenens Guddomme,  Dæmoner  af  enhver  Art,  Stjærnebilleder, 
selv  de  hellige  Dyr  maatte  ud  til  Dysten.  Heller  ikke  de  nedarvede 
Traditioner  og  Typer  slog  til.  De  Lærde  maatte  tages  med  paa  Raad, 
de  opsnusede  gammelt,  forglemt  mytologisk  Materiale,  ordnede  det 
hele  genealogisk,  skrev  ligesom  Programmet  til  Optoget.  Overfor  denne 
Stofmasse  maatte  ogsaa  den  Ævne  til  personlig  Karakteristik  af  Gu- 
derne, som  fjerde  og  tredie  Aarhundrede  havde  udviklet,  give  tabt,  og 

det  blev  nødvendigt  som  i den  gamle  Kunst  at  lade  Ord  og  Billede 
gribe  ind  i hinanden.  Derfor  er  Gudernes  Navne  vedføjede  foroven, 
Giganternes  forneden. 

En  af  de  bedst  bevarede  Plader  stammer  fra  Østsiden  og  forestiller 
Zeus  i Kamp  med  tre  Giganter.  Mægtig  rager  Gudekongens  Skikkelse 
op  i Midten,  omgiven  af  den  bølgende  Kappe,  der  naturligvis  oprinde- 
ligt var  bemalet  og  saaledes  yderligere  fremhævede  den  nøgne  Over- 
krop. De  anatomiske  Kundskaber,  der  røber  sig  i Behandlingen  af 
den  muskuløse  Overkrop,  er  ikke  at  foragte,  men  de  er  ret  kedsom- 


Zeusrelief  fra  Pergamenerfrisen.  Berlin. 

meligt  anvendte;  inddelte  i formelige  Karréer  rykker  Muskelknuderne 
frem  paa  Legemets  Overflade,  og  de  enkelte  Muskler  er  oven  i Købet 
barokt  overdrevne.  Ganske  vist  maa  man  her  tage  Afstanden  i Be- 
tragtning, thi  Reliefferne  var  hævede  2,60  Meter  over  Jorden.  Saa  for- 
staar  man  ogsaa  den  voldsomme  LIdarbejdelse  af  Klædebonnet  over 
Zeus’  Ben,  der  set  paa  Afstand  er  af  stor  malerisk  Virkning  ved  Bryd- 
ningerne mellem  Lys  og  Skygge.  Mærkeligt  nok  har  Kunstneren  trods 
disse  Synspunkter  gjort  sig  den  Ulejlighed  omhyggeligt  at  udarbejde 
noget  saa  smaat  som  Aarerne  i Zeus’  Legeme  og  de  Folder  i Klæde- 
bonnet, der  fremkommer  ved  Tøjets  Sammenlægning.  Desværre  mang- 
ler Gudens  Arme  undtagen  højre  Haand;  men  vi  kan  se,  at  han  ar- 
bejdede kraftigt  med  dem,  omtrent  som  Gudfader  i Michelangelos 
Skabelsesbillede  i det  Sikstinske  Kapel.  I venstre  Haand  har  han  holdt 
Skjoldet:  Ægiden,  med  højre  slynger  han  en  Tordenkile  mod  en  Gi- 
gant, der  ses  fra  Ryggen,  kæmpende  med  en  Sten  og  dækkende  sig  med 

et  Skind,  han  har  rullet  om  Armen,  ganske  som  en  Kentaur  i Par- 
thenonsfrisen  benytter  et  Løveskind  som  Skjold.  Denne  Gigants  Mu- 
skulatur er  næsten  lige  saa  vældig  som  Zeus’,  men  han  er  lavere  end 
denne,  og  Guden  har  heri  en  betydelig  Fordel.  Begge  Gigantens  Ben 
løber  ud  i Slanger,  af  hvilke  den  ene  er  i Kamp  med  Zeus’  Ørn,  der 
slaar  en  Klo  i dens  Næsebor.  De  to  andre  Giganter  er  begge  ramte, 
den  ene  foran  Zeus  i Skulderen,  den  anden  i Laaret,  som  Tordenkilen 
helt  har  gennemboret.  Vi  faar  ved  samme  Lejlighed  at  vide,  hvorledes 

et  saadant  Instrument  ser  ud.  Det  eneste  overnaturlige  ved  disse  Tinge- 
ster er  Røgen  og  Flammerne,  der  slaar  op  af  dem,  ellers  skulde  Saarene, 
de  tilføjer,  ikke  synes  værre,  end  at  »de  læges  ved  fjorten  Dages  Hospi- 
talskur«. (Julius  Lange).  Men  det,  at  to  Giganter  samtidigt  segner  saa- 
rede  om,  mens  Zeus  allerede  er  i Færd  med  at  knuse  den  tredie,  giver 
en  Forestilling  om  den  lynsnare  Fart,  hvormed  Gudekongen  kæmper. 

Athena^  griber  paa  den  næste  Reliefplade  en  Gigant  med  Vinger  i 
Haaret,  mens  hendes  Slange  bider  ham  i Brystet.  Hun  bærer  attisk 
Hjælm  og  Skjold  og  Ægiden  paa  Brystet  og  minder  ved  hele  sin  Ka- 
rakter om  det  femte  Aarhundredes  Kunst.  Der  kan  ikke  være  Tvivl  om, 
hvor  Typen  hører  hen:  det  er  Athena  fra  Parthenons  Østgavl,  der  her 
er  efterlignet,  hvor  hun  med  flagrende  Klædebon  og  fuldt  rustet  sprang 
ud  af  Zeus’  Hoved.  Vi  formaar  at  bestemme  dette  ved  Hjælp  af  et 
romersk  Brøndrelief,  paa  hvilket  Scenen  i Parthenonsgavlen  er  efter- 


126 


lignet.  (Se  Afb.  Side  59).  Her  møder  vi  altsaa  en  klassisk  Strømning 
i Kunsten  selv,  mens  Pergamenerne  under  Attalos  havde  nøjedes  med 
at  samle  og  kopiere,  men  ladet  deres  nationale  Kunst  leve  sit  eget  Liv. 
Der  er  vist  heller  ingen  Tvivl  om,  at  Athenas  Tag  i Gigantens  Haartop 
gaar  tilbage  til  et  gammelt,  klassisk  Forbillede.  Et  Gavlfelt  i et  af  de 
gamle,  førpersiske  Akropolistempler  indeholdt,  som  vi  ovenfor  har 
omtalt,  en  Gigantkamp,  og  Athena  griber  der  en  falden  Gigant  paa 
lignende  Maade  i Hjælmbusken.  (Se  Afb.  Side  46).  Motivet  har  da  vel 
hørt  til  de  gængse.  Giganten,  der  vrider  sig  under  hendes  Haand 
er  meget  barok,  især  i Partiet  mellem  Bryst  og  Bug.  Hans  Over-  og 


Underkrop  er  slet  forbundne  og  Overkroppen  uforholdsmæssigt  svær. 
Den  svigtende  Formsans  spores  ogsaa  i Athenaskikkelsen,  hvis  Hoved 
sidder  hæsligt  skævt  mellem  Skuldrene.  Ejendommeligt  er  det,  at  Fi- 
gurernes Midtakser  er  Skraalinier,  der  danner  bestemte  Vinkler  til 
hinanden,  ikke  alene  indenfor  den  enkelte  Gruppe,  hvor  denne  Linie- 
føring giver  et  levende  Indtryk  af  Kamptummelen  med  Angreb  og 
Dækning,  men  ogsaa,  som  f.  Eks.  i Zeus-  og  Athenaskikkelsen,  mel- 
lem to  nærstaaende  Pladers  Hovedfigurer.  Der  røber  sig  heri  en  noget 
primitiv  Stræben  efter  Symmetri.  Til  højre  for  Athene  stiger  Jorden . 
Giganternes  Moder,  bønfaldende  op.  Hun  er  karakteriseret  ved  Over- 
flødighedshornet, som  hun  ret  uskønt  støtter  saaledes,  at  hun  vender 
Haand fladen  ud  mod  Beskueren.  Hendes  Øjne  er  ligesom  Gigantens 
af  stor  Kraft  i Udtrykket;  de  betegner  aabenbart  en  Videreudvikling 
af  Skopas’  Øjne,  men  Stiliseringen  er  langt  videre  fremskreden,  Pande- 
benet springer  frem  som  et  Tagskæg.  Over  hende  kommer  Sejersgud- 
inden  Nike  flyvende  og  kranser  Athene,  skønt  denne  kun  synes  at 

have  sejret  ved  sin  Slanges  Hjælp.  Den  noget  tunge  Nikefigur  vir- 
ker fuldkommen  allegorisk,  som  en  svævende  Engel  i en  Rubensk 
Apotheose.  Ja,  man  kan  ikke  vægre  sig  mod  den  Mistanke,  at  baade 
hun  og  Jorden  er  der  som  Fyld,  for  ikke  at  lade  noget  Rum  staa 
tomt.  Den  yngre  pergameniske  Skole  lider  af  en  formelig  horror 
vacuL  der  ligesom  Skraalinierne  kommer  Skildringen  tilgode  i Slag- 
tummelen selv,  men  føles  pinligt  ved  sin  grove  Gentagelse  overalt. 

Paa  et  andet  Relief 
kæmper  Gudinden  He- 
. kote,  der  i Følge  de  fol- 
kelige Forestillinger  hav- 
de tre  Kroppe.  Naturfø- 
lelsen var  dog  for  levende 
hos  Pergamenerne,  til  at 
det  skulde  lykkes  dem 
plastisk  at  sætte  et  saa 
sammensat  Væsen  i Be- 
vægelse. Hun  har  kun  to 
Hoveder,  en  Krop  og  fem 
Arme  i Arbejde.  Mens  en 
Slange  bider  hende  i Laa- 
ret  — et  ret  udelikat  Mo- 
tiv — gaar  hun  selv  løs 
paa  en  Gigant,  ledsaget 
af  en  af  sine  Helvedes- 
hunde. En  anden  Hund 
hjælper  Artemis  og  har 
bidt  sig  fast  i Nakken  paa  en  falden  Gigant,  der  borer  den  sin  Tom- 
melfinger i Øjet.  Artemis  iler  som  en  Furie  med  Bue  og  Pil  løs  paa  en 
ung,  smuk  Gigant,  idet  hun  uædelt  træder  paa  en  falden  Fjende.  Saare 
omhyggelig  er  Behandlingen  af  hendes  Klædebon,  men  navnlig  af  de 
broderede  Støvler,  mens  Benene  selv  er  daarligt  gjorte.  Allerede  i æl- 
dre pergamenisk  Kunst  sporede  man  Forkærligheden  for  slige  Detaljer, 
her  i Frisen  har  den  taget  Overhaand,  ja,  der  lægger  sig  en  næsten 
orientalsk  Smag  for  Mønstre  og  Stoffer  for  Dagen,  og  man  gør  mere 
ud  af  Læder-  eller  Fiskeskindsstøvler,  af  Pelsværk,  Slangeskæl  o.  1. 
end  af  den  nøgne  Form.  Der  er  samtidigt  paafaldende  lidt  Nøgenhed 
i Frisens  Gudefieurer.  navnlig  hos  Kvinderne  er  Blottelsen  meget  for- 
sigtig. Det  er  saa  meget  mærkeligere,  som  Kunstnerne  i tredie  Aarli. 
intet  havde  nægtet  sig  i saa  Henseende. 

Fra  Nordsiden  stammer 
den  smukke  Skikkelse : Nat- 
tens Gudinde , der  slynger  en 
Krukke,  omvunden  med 
Slanger,  i Hovedet  paa  sin 
Modstander.  Ogsaa  Kentau- 
rerne i Partenons  Metoper 
benyttede  jo  Vinfade  som 
Vaaben,  her  er  Krukken  vel 
fyldt  med  giftigt  Kryb.  At 
det  skulde  være  Stjærnebil- 
lederne  Krater  og  Hydra 
(Krukke  og  Slange),  Gud- 
inden benytter,  er  næppe 
troligt.  Det  er  jo  ikke  Rag- 
narok, vi  har  for  os,  men 
en  Kamp  for  den  bestaaende 
Verdensorden.  Hvorledes 
skulde  man  saa  kunne  rive 
Stjærnerne  af  Himlen  og 
benytte  dem  som  Kaste- 

Herakles.  Fra  Telefosfrisen.  Berlin. 

skyts  ? 

Trods  de  Lærdes  Medvirken  laa  Faren  for  Monotomi  nær.  Guderne 
skulde  jo  sejre  over  hele  Linien.  Hvad  Spænding  kunde  Kampen  da 
byde?  Man  maatte  gribe  til  alle  Midler  for  at  bringe  Afveksling,  ikke 
alene  i Motiver,  men  ogsaa  i Skikkelserne.  Giganterne  optræder  navnlig 
under  de  mest  vekslende  Former:  helt  som  Mennesker  (efter  de  klas- 
siske Forbilleder)  eller 
med  Vinger  eller  med 
Slangeben,  en  enkelt  med 
Tyrenakke  og  Tyreho- 
ved. Det  bar  vel  ikke 
været  ren  Fantasi,  men 
der  ligger  sikkert  gam- 
mel Folketro  til  Grund. 

Den  hele  Frise  bliver  da 
en  mærkværdig  Blan- 
ding  af  Lærdom,  Folke- 
o verlevering,  Klassicis- 
m e , en  orientalsk  Sky 


Vaabenbalustrade  Ira  Pergamon. 

for  det  nøgne  og  Forkærlighed  for  kostbare  Stoffer,  en  primitiv  Iagt- 
tagelse af  Symmetrien  og  Skræk  for  det  tomme  Rum,  endeligt  en 
barok  Stilisering  af  Legemets  enkelte  Dele  i Tilknytning  til  den  mas- 
sive lysippiske  Heraklestype  og  Skopas’  maniererede  Øjenbehandling. 
Under  alt  dette  gaar  den  ældre  Skoles  sunde  og  friske  Naturalisme 
til  Grunde  og  med  den  Individualismen,  navnlig  i Kvindefigurerne, 
hvis  Ansigtstype  overalt  er  den  samme:  den  praksiteliske  Afrodites. 


Duemosaik.  Ivapitolinske  Musæum.  Rom. 

Oppe  paa  Zeusaltrets  Platform  var  Søjlegangen  smykket  med  en 
lille  Frise,  paa  hvilken  Telefos’  Liv  var  fremstillet,  idet  Pergamenerne 
ansaa  denne  Herakles’  Søn  for  deres  Stammefader.  Et  af  Reliefferne 
viser,  hvorledes  Herakles  finder  Telefos  diende  ved  en  Hinds  Yver. 
Herakles  staar  og  læner  sig  til  Køllen,  ganske  som  den  lysippiske. 
Lysippos  er  altsaa  allerede  Klassiker.  Mest  Interesse  har  Relieffet  ved 
sin  Naturbaggrund:  Klippeterræn  og  en  Platan.  Nu  begynder  den 
græske  Natursans  fra  Maleriet  at  trænge  ind  i Skulpturen,  først  na- 
turligvis i Relieffet,  senere,  som  vi  skal  se,  i Rundplastikken. 

Fra  Pergamon  har  vi  ogsaa  det  første  Stykke  Stilleliv  i græsk 
Kunst  i Vaabensamlingen  paa  en  Balustrade.  Her  blomsteede  ogsaa 
Mosail^jmsten , der  ved  sin  rent  dekorative  Farvepragt  røber  Sam- 
menhørighed  med  Orientens  brogede  Vægdekorationer.  Den  berøm- 


Den  græske  Kunst 

teste  Mosaicist  i Pergamon  var  Sosos,  af  hvis  Duemosaik  vi  besidder 
en  Kopi.  Han  var  ogsaa  Skaberen  af  den  hæslige  Kunstart,  der  kal- 
des: ufeiet  Hus  og  bestod  i,  at  man  i Gulvets  Mosaik  afbildede  alle- 
slags Madrester  fra  et  solidt  Middagsbord.  Man  kan  tænke  sig,  at 
denne  Form  for  »Stilleliv«  slog  særligt  godt  an  blandt  Romerne. 


\ 


IX 

RHODISK  KUNST. 


Rhodos,  Rosenøen,  er  en  af  Ægæerhavets  herligste  Øer,  dens  Ho- 
vedstad naaede  i Handel,  Industri  og  Kunst  frem  i første  Række 
af  Oldtidens  Byer  allerede  fra  Midten  af  tredie  Aarhundrede,  og  denne 
Velmagtsperiode  varede  i to  Hundrede  Aar  trods  Romervælde  og  Na- 
bostaternes Undergang.  Men  i Aaret  43  f.  Kr.  blev  Byen  hærget  og  ud- 
plyndret af  Cassius,  og  en  Mængde  af  dens  Kunstskatte  førte  til  Rom. 
Deriblandt  var  sandsjmligvis  ogsaa  det  berømteste  Værk  af  den  rhodiske 
Skole:  Laokoonsc^ni^^eiu  Plinius  fortæller,  at  den  paa  hans  Tid  stod 
i Kejser  Titus’  Palads,  og  priser  den  højligt,  hvad  man  dog  ikke  maa 
tillægge  for  megen  Betydning,  da  hele  Plinius’  Værk  er  dediceret  Kej- 
seren, og  han  i Overensstemmelse  hermed  nødes  til  at  berømme  alt, 
hvad  Kejserens  er.  Han  beretter  tillige,  at  den  var  udført  af  tre  Kunst- 
nere: Hagesandros,  Polydoros  og  Athenodoros.  Den  første  og  den 
sidste  kender  vi  ogsaa  fra  rhodiske  Indskrifter  og  kan  tidsfæste  dem 
og  dermed  Laokoonsgruppen  til  første  Halvdel  af  Aarhundredet  f.  Kr. 
Laokoonsgruppen  genfandtes  i Aaret  1506,  og  da  den  paa  Forhaand 
var  stemplet  af  en  Oldtidsforfatter,  vakte  Fundet  naturligvis  en  uhyre 
Opsigt,  og  Beundringen  steg  næsten  gennem  Aarhundrederne.  Bekendt 
er  Winckelmanns  Forkærlighed  for  dette  Værk,  og  hvorledes  Lessing 
tog  den  til  Udgangspunkt  for  sine  Undersøgelser  af  Forholdet  mellem 
Digtningen  paa  den  ene.  Skulpturen  og  Maleriet  paa  den  anden  Side. 
Begivenheden,  der  fremstilles,  er  følgende:  Apollopræsten  Laokoon  har 
været  i Færd  med  at  ofre  paa  Alteret  sammen  med  sine  Sønner,  da 
Straffen  fra  Guderne  kommer  over  ham  i Skikkelse  af  to  giftige  Slan- 
ger. I Følge  en  nu  tabt  Tragedie  af  Sofokles  havde  Laokoon  vanhel- 
liget Apollos  Alter  ved  at  have  Omgang  med  sin  Hustru  i dets  Nær- 
hed, og  denne  Tradition  ligger  aabenbart  her  til  Grund,  ikke  den 
gængse,  der  kendes  fra  Vergils  Æneide,  at  Laokoon  led,  fordi  han 
havde  advaret  sine  Landsmænd  Trojanerne  mod  den  farlige  Træhest. 

Slangerne  er,  som  det  ses,  komne  fra  højre  Side,  er  gledet  henover 
den  ældste  Søn  uden  at  saare  ham  og  har  kastet  sig  over  Faderen  og 
den  yngste  Dreng.  Ganske  vist  har  de  begge  ved  en  enkelt  Knude  søgt 
at  sikre  sig  den  ældste,  men  han  har  dog  Haab  om  Redning  og  synes 
mere  angst  for  de  andre  end  for  sig  selv.  I Følge  en  Overlevering  af 
Sagnet,  som  vi  møder  allerede  i de  kyklikes  Digte,  fandt  virkelig  kun 

den  ene  Søn  Døden.  Den 
store  Giftslange  bider 
Laokoon  i Siden,  sanse- 
løs griber  han  om  dens 
Hals  med  venstre  Haand, 
men  for  langt  bag  dens 
Hoved,  til  at  Taget  kan 
nytte  ham  noget.  Den 
højre  Arm  er  restaureret 
i 1730,  og  da  man  den- 
gang vilde  bringe  Frem- 
stillingen i Overensstem- 
melse med  Vergils  Ud- 
tryk (II,  220):  divellere 
nodos  (at  rive  Knuderne 
fra  hinanden),  hævede 
man  Armen  og  lod  Haan- 
den knuge  om  Slangele- 
gemet. Nu  stemmer  imid- 
lertid Fremstillingen  al- 
ligevel slet  ikke  overens 
med  Vergil,  idet  han  la- 
der Slangerne  først  dræ- 
be begge  Sønnerne  og  derefter  kaste  sig  over  Faderen.  Og  Spor  i Lao- 
koons  Haar  viser,  at  han  har  grebet  sig  til  Hovedet  med  højre  Haand, 
en  ganske  naturlig  Gebærde,  som  enhver  vil  foretage  ved  et  Stød  eller 
et  saadant  stærkt  Bid  i Siden.  Man  kan  sammenligne  med  den  faldne 
Perser  i Aleksandermosaiken,  der  ved  et  Lansestød  i Siden  bøjer  sig 
og  griber  sig  til  Hovedet  paa  ganske  lignende  Maade.  Her  ligger  altsaa 
en  Naturiagttagelse  til  Grund,  der  ved  den  nuværende  Restauration 
helt  gaar  tabt.  Men  ogsaa  for  Linievirkningens  Skyld  er  den  rigtige 
Bevægelse  af  stor  Betydning,  idet  den  afrunder  Gfuppen  ganske  an- 
derledes. Tænker  man  sig  den  yngste  Søns  højre  Arm,  der  ogsaa  er 
restaureret,  paa  lignende  Maade  bøjet  indad,  slutter  det  hele  tæt  sam- 

men,  og  vi  faar  jævntglidende  Omrids,  der  vilde  tage  sig  bedst  ud  i 
gn  Niche.  At  Gruppen  virkeligt  er  bestemt  til  at  ses  i en  saadan  Ind- 
ramning, viser  den  flade,  reliefagtige  Udarbejdelse.  Foruden  denne 
har  den  en  anden  Ejendommelighed:  at  være  et  ganske  typisk  og  dog 
samtidigt  dristigt  Marmorværk.  Laokoon  og  den  yngste  Søn  støttes 
af  Altret  og  af  Slangernes  talrige  Knuder,  den  ældste  af  det  lange 
Klædebon,  der  falder  ned  fra  hans  Ryg  til  Jorden.  Men  se  saa,  hvor 
dristige  Motiverne  er  trods  Mar- 
moret, hvorledes  den  ældste  Søn 
staar  paa  et  Ben,  og  den  yngste 
løftes  helt  tilvejrs  i Slangefavn- 
taget og  presses  ind  mod  Fade- 
ren. Denne  Dreng  dør  ret  stille 
af  Slangebiddet  i højre  Bryst, 
mens  Laokoon  vrider  sig  i Pine, 
med  hele  Ansigtet  fortrukket  i 
hjærteskærende  Vaande,  med 
Brystkassen  spændt,  som  skul- 
de Huden  sprænges.  Men  hvor 
ægte  virker  ikke  desto  mindre 
dette  Legeme,  naar  vi  kommer 
fra  Pergamenerfrisens  Barokfi- 
gurer! Huden  glider  stramt  hen 
over  dirrende  Muskler,  men 
deres  Symfoni  er  naturlig,  Struk- 
turen sund  og  sand.  Det  er  og- 
saa  velgørende  igen  at  møde  en 
mere  impressionistisk  Behandling  af  Haaret,  at  være  fri  for  Slange- 
skæl og  alt  det  Smaatteri,  der  i Pergamenerfrisen  afledede  Opmærk- 
somheden fra  det  hele  Billede.  Vi,  der  kender  den  tidligere  græske 
Kunst,  forstaar  derimod  ikke  rigtigt,  at  Lessing  kan  tale  om  Mildhed 
i Laokoons  Smerte  og  om  stille  Suk.  For  os  betegner  den  det  højeste, 
den  græske  Kunst  i saa  Henseende  naaede,  det  vildeste  Smertensskria. 
At  Smerten  lader  os  koldere,  end  der  aabenbart  er  tilsigtet,  beror  paa 
ganske  andre  Ting,  paa  at  Opbygningen  er  os  for  dekorativ  og  Ansig- 
tets Rynker  for  mekaniske  i deres  Forløb.  Der  kan  midt  i det  hele 
være  et  lille  Træk,  der  rører,  som  naar  underste,  højre  Øjelaag  dirrer 
af  Taarer,  der  vil  frem,  men  alt  for  meget  bliver  til  Grimasse.  Det  er 
sikkert  ikke  for  intet,  at  Værket  er  udført  af  tre  Kunstnere.  Kunst- 
værket har  mistet  sin  umiddelbare  Friskhed  under  Komitéarbejdet. 


Kentaur  og  Erot.  Paris. 

Ogsaa  i den  rhodiske  Kunst  kræver  den  store  Smerte  sin  Reaktion. 
Den  gamle  Kentaur , der  traver  afsted  med  en  Erot  paa  sin  Ryg,  bag- 
bunden og  pint  af  det  lille,  onde  Asen,  virker  som  en  Parodi  paa  Lao- 
koon.  Da  han  ikke  kan  feje  Eroten  bort  som  en  Flue  med  den  lange 
Hale,  vender  han  sig  om  imod  ham  bønfaldende  om  Skaansel.  Men 
forgæves!  »En  sildig  Elskov  kommer  med  store  Renter«,  siger  Properts. 

To  indkaldte  Kunstnere  Apollonios  og  Tauriskos  fra  Tralles  ud- 
førte paa  Rhodos  den 
store  Marmorgruppe, 
der  nu  benævnes  den 
farnesiske  Tyr.  Ogsaa 
den  kom  til  Rom  og 
stod  en  Tid  opstillet 
i Politikeren  og  Litte- 
raten Asinius  Pollios 
Hus.  Senere  blev  den 
overflyttet  til  Caracal- 
las  Badeanlæg,  hvor 
den  genfandtes  i Aaret 
1546,  stærkt  ødelagt. 
En  Mængde  Enkelhe- 
der skyldes  den  sam- 
tidige Restauration. 
Æmnet,  der  behandles, 
er  det  thebanske  Sagn 
om  de  to  Kongesønner 
Zetos  og  Arnfion,  der 
binder  Dronning  Dirke  til  en  rasende  Tyr,  en  Straf,  hun  oprindelig 
havde  tiltænkt  de  unge  Mænds  Moder  Antiope.  Scenen  er  Bjærget  Ki- 
thairon  selv,  nær  Theben,  med  Klipper,  en  Platan,  en  Hyrde  og  hans 
Hund  og  en  Vrimmel  af  Smaadyr  i Klippens  Rifter  og  Revner.  Tænker 
man  sig  Gruppen  opstillet  paa  Toppen  af  en  Høj,  danner  denne  Basis 
Overgangen  fra  den  levende  Natur  til  Handlingen  selv.  Nu  er  endeligt 
Natursansen  brudt  igennem  og  gør  sig  gældende  selv  i Friskulpturen. 
Øverst  krones  Gruppen  af  den  stejlende  Tyr,  som  Arnfion,  der  beteg- 
nes ved  Lyren,  søger  at  holde  tilbage,  mens  Zetos  er  sysselsat  med 
Rebene.  I den  oprindelige  Form,  Gruppen  havde,  er  Dirke  allerede 
bundet  under  Armene  — som  det  nu  er,  kunde  hun  jo  frit  løbe  sin 
Vej  — og  Zetos  griber  hende  i Haaret  for  at  klynge  hende  til  Tyren, 
mens  hun  klamrer  sig  til  Amfions  Knæ,  i Haab  om  at  han,  Musernes 

Yndling,  skal  vise  sig  mildere  af  Sind.  I Baggrunden  staar  Antiope  og 
nyder  sin  Hævn.  Det  hele  virker  noget  theatralsk,  som  en  brutal 
Knaldeffekt  mellem  sødlige  Paradisdekorationer.  Det  ser  overordentligt 
flot  ud,  som  Amfion  skræver  fra  Klippespids  til  Klippespids,  men  vi- 
dere sandfærdigt  virker  det  ikke  — Tyren  vilde  snart  faa  ham  pirret 
i Afgrunden.  Vi  skal  føle  Blodet  stivne,  naar  vi  ser  Tyren  stejle  over- 
for den  bratte  Skrænt,  paa  hvis  Rand  Dirke  sidder  — i næste  Øjeblik 
gaar  det  i vild  Fart  nedefter.  Men  Virkningen  svækkes  betydeligt  ved 
Hunden  og  Hyrden  nede  paa  Skraaningen,  foran  Tyren.  Heller  ikke 
i Behandlingen  af  Enkelthederne  er  der  nogen  Omhu,  endsige  Skøn- 
hed. Dog  mildnes  den  i og  for  sig  bru- 
tale Handling:  at  to  Mænd  klynger  en 
værgeløs  Kvinde  til  en  Tyr,  noget  der- 
ved, at  Hovedvægten  lægges  paa  selve 
Kampen  med  Tyren.  To  Ynglinge,  der 
kan  holde  en  vild  Tyr  — det  er  dog 
værd  at  se.  Der  er  heri  en  ægte  helle- 
nisk  Glæde  ved  den  legemlige  Kraftud- 
foldelse. Interessant  er  det  at  sammen- 
ligne med  Reliefferne  paa  de  mykeniske 
Guldbægre  fra  Vafiograven,  hvor  lig- 
nende Tyrekampe  foregaar  mellem  Klip- 
per og  Oliventræer.  Der  flyver  Menne- 
skene tilvejrs  som  Halmviske  paa  Ty- 
renes Horn.  Man  mærker  her  i denne 
Gruppe,  at  der  ligger  et  Aartusind  græsk  Udvikling  imellem. 

Beslægtet  i Stil  med  Laokoon  er  det  kendte  Portræt  af  Homer. 
Baade  i Behandlingen  af  Ansigtets  Rynker  og  af  Haaret,  navnlig  Haa- 
ret  ved  Tindingerne,  spores  Ligheden.  Paa  et  Sølvbæger  fi'a  Herkula- 
num  er  fremstillet  Homers  Apotheose,  hvorledes  Homer  bæres  til 
Himlen  af  en  Ørn,  og  dette  Arbejde  er  utvivlsomt  græsk,  sandsynlig- 
vis endog  rhodisk,  da  Rhodos  er  Hovedfabrikationsstedet  for  Guld- 
og  Sølvarbejder  af  den  Art.  Det  kunde  muligt  tjene  til  yderligere  Be- 
kræftelse, skønt  det  er  langtfra  at  give  os  Sikkerhed  for  Homertypens 
rhodiske  Oprindelse.  Der  foreligger  flere  Homerbuster  med  en  noget 
forskellig  Enkeltbehandling,  men  i Hovedsagen  er  Opfattelsen  ens. 
Homer  tænkte  Grækerne  sig  som  højtbedaget  og  blind,  det  sidste, 
fordi  Digteren  af  en  af  de  homeriske  Hymner  nævner  sig  selv  som 
den  blinde  Mand  fra  Kios.  Allerede  Thukydid  citerer  dette  Sted  og 
tillægger  Homer  det.  Begge  Dele  er  forenede  i Homerhovedet.  Han  er 

en  gammel,  rynket  Mand  med  indfaldne  Tindinger;  foran  paa  Issen 
begynder  Haaret  at  blive  tyndt.  Dog  navnlig  er  det  blinde  Øje  fortrin- 
ligt udnyttet.  Pupillerne  titter  frem  mellem  de  svagtaabnede,  store 
Laag.  Øjet  selv  ligger  dybt,  og  Fedtposerne  under  Brynene  er  oven  i 
Købet  tørrede  ud,  saaledes  at  Hulingerne  er  dybere,  med  slappe  Hud- 
folder. Dette  sidste  har  intet  med  Blindheden  at  gøre,  men  giver  Skygge 
og  læggeret  Skær  af  Vemod  over  disse  døde  Øjne.  Øjenbrynene  er  ikke 
meget  hævede  og  danner  ikke  som  i Sokratesportrættet  nogen  stærk 
Modsætning  til  Kindernes  nedadgaaende  Furer.  Hos  Sokrates  var  Øjets 
Omgivelser  uroligt  bølgende,  her  ligger  de  blinde  Øjne  i store,  stille 
Øjenhuler.  Blikket  er  vendt  indad,  ikke  mod  en  urolig  larmende  Tan- 
kernes Verden,  men  mod  vemodige  og  lyse  Erindringer.  Thi  — som 
Øjenlægen  Dr.  Magnus  rigtigt  har  set  — hans  Blindhed  er  ikke  med- 
født, men  en  saadan,  som  den  fremkommer  ved  den  ægyptiske  Øjen- 
syge.  Han  har  kunnet  se,  han  har  set  det  altsammen,  set  Havets 
Brænding  fraade  op  ad  Klipperne,  set  Ørnen  komme  fra  Bjærgene  og 
hente  sig  Bytte,  mens  Menneskepuslingerne  løb  efter  Røveren,  skri- 
gende paa  deres  Gaas.  Alt  har  han  skuet,  og  nu  lever  det  derinde, 
forklaret  i Erindringens  Solglans.  Billedverdenen  i hans  Sjæl  er  saa 
rig,  at  den  maa  bryde  sig  en  Vej  frem,  der  straaler  en  Tankernes 
stærke  Skønhed  ud  i de  forfaldne  Træk.  Hovedet  er  løftet  — Lyset 
falder  helt  paa  hans  Aasyn  — Lokkerne  ved  Tindingerne  skælver, 
hvilken  Zeuskraft  i dette  Oldingehoved!  Og  Munden  er  svagt  aaben 
profetisk,  snart  vil  de  tone,  de  dejligste  Kvad,  Hellenerne  kendte.  Hvor 
ejendommeligt,  at  Homer,  Kilden  til  den  gamle  fine  helleniske  Visdom, 
først  langt  ned  i den  hellenistiske  Tid  fæstnedes  i en  Type,  alle  kunde 
anerkende!  Det  vidner  om,  at  den  Tids  Kunst  kunde  noget,  som  den 
gamle  Kunst  i Storhedstiden  ikke  kunde.  Den  gamle  Kunst  gav  os 
Billeder  af  legemlig  Skønhed,  adlede  ved  Sindets  Renhed  og  den  æd- 
leste Menneskeglæde.  Den  hellenistiske  Kunst  lod  Aanden  lyse  i det 
døde  Stof  og  frembragte,  hvor  den  naaede  højest,  Værker  af  lige  saa 
uvisnelig  Skønhed. 

